EPL: Fahu match in molhuve, City league champion kan hoadhaifi - 247.mv\n06:31 PM, Saturday 17, April 2021\nސިޓީ 2018/19 ސީޒަންގެ ޕްރިމިއަރ ލީގު ތަށި އުފުލާލަނީ-- ފޮޓޯ: އޭޕީ\nAfrah 13:45 PM, Monday 13, May 2019\nފަހު މެޗުގައި ރޭ ބްރައިޓަން އަތުން ފަހަތުން އަރައި 4-1 އިން މޮޅުވެ މެންޗެސްޓާ ސިޓީން އެއް ޕޮއިންޓުގެ ފަރަގަކާ އެކު ލީގު ޗެމްޕިއަންކަން ޖެހި ޖެހިގެން ދެވަނަ ފަހަރަށް ހޯދައިފިއެވެ.\nފަހު މެޗަށް ނުކުތް އިރު، ސިޓީއާ އެންމެ ކައިރިން ވާދަކުރި ލިވަޕޫލް އާ ދެމެދު އޮތީ އެންމެ ޕޮއިންޓެއްގެ ފަރަގެކެވެ. އެގޮތުން ސިޓީ 95 ޕޮއިންޓާއެކު އެއްވަނައިގައި އޮތް އިރު، ލިވަޕޫލް ދެވަނައިގައި އޮތީ 94 ޕޮއިންޓާއެކުގައެވެ. ރޭ ވުލްވްސްއާ ދެކޮޅަށް ލިވަޕޫލް ކުޅުނު މެޗު 0-2 އިން އެޓީމުން ކާމިޔާބުކުރި ނަމަވެސް، 29 އަހަރުގެ ތެރޭ ފުރަތަމަ ފަހަރަށް ލީގު ހޯދަން ލިވަޕޫލް ކުރި މަސައްކަތް ވަނީ ފެނަށް ގޮސްފައެވެ.\nއެއް ވަގުތެއްގައި ކުޅެމުން ދިޔަ މެޗުތަކުގެ ތެރެއިން، ސިޓީ އާއި ބްރައިޓަން ކުޅުނު މެޗުގެ 27 ވަނަ މިނެޓުގައި ގްލެން މުރޭގެ ލަނޑުން ބްރައިޓަން ކުރި ހޯދި އެވެ. އޭރު ލިވަޕޫލް އޮތީ ވުލްވްސް ކޮޅަށް ލަނޑެއް ޖަހާފައި ކަމުން އެ ޓީމަށް އުއްމީދެއް ލިބުނެވެ. އެކަމަކު ސިޓީން ވަނީ ޖެހިގެން އައި މިނެޓުގައި ސާޖިއޯ އަގުއޭރޯގެ ލަނޑުން އެއްވަރުކޮށް އަދި ހާފު ނިމުމުގެ ކުރިން އައިމެރިކް ލަޕޯޓޭގެ ލަނޑުން ލީޑު ނަގައިފައެވެ.\nދެ ވަނަ ހާފުގައި ރިޔާޒް މާރޭޒާއި އިލްކޭ ގުންޑޮގާން ޖެހި ލަނޑުތަކާ 4-1 އިން ކުރި ހޯދައި ސިޓީން ތަށި ޔަގީންކުރިއެވެ. ވުލްސް ކޮޅަށް ލިވަޕޫލުގެ ދެ ވަނަ ގޯލް 81 ވަނަ މިނެޓުގައި ޖެހީ ސަޑިއޯ މާނޭ އެވެ.\nބޭރު ކުޅިވަރު އިންގްލިޝް ޕްރިމިއަރ ލީގު މެންޗެސްޓަރ ސިޓީ ލިވަޕޫލް


ފުޑް ބޭންކަށް 25 އަހަރު ފުރޭ ރިހިޔޫބީލް: ހާއްސަ ލަކީޑްރޯ އަކާއެކު – Dhen.mv\nމުޙައްމަދު ޝިފާއު October 20, 2020 - 5:13 pm\n"ފުޑް ބޭންކް" އަކީ ދިވެހީންނަށް ބީރައްޓެހި ނަމެއް ނޫނެވެ. ފުޑްބޭންކަކީ މީގެ އެތައް ދުވަހެއް ކުރިން ވެސް އެތައް ދިވެހީންނެއްގެ "ފޭވަރިޓް" އެވެ. އަދި މިއަދު ވެސް ގިނަ ދިވެހީންނެއްގެ ހިތުގައި ފުޑްބޭންކަށް ހާއްސަ ލޯތްބެއް އޮވެއެވެ.\nފުޑްބޭންކު އުފެދިގެން އައީ 1995 ވަނަ އަހަރުގެ އޮކްޓޯބަރު މަހުގެ 20 ވަނަ ދުވަހުގައެވެ. އެއީ ފުޑްބޭންކު، ފުޑްބޭންކެއްގެ ގޮތުގައި ހުޅުވުނު ފުރަތަމަ ދުވަހެވެ. އަދި މިހާ ހިސާބަށް އައިއިރު3ފުޑްބޭންކެއް ވަނީ ހުޅުވިފައެވެ. އެގޮތުން އެންމެ ފުރަތަމަ 1995 ވަނަ އަހަރު ހުޅުވުނީ "ފުޑްބޭންކް" އެވެ. އަދި އޭގެ ފަހުން 2000 ވަނަ އަހަރުގައި "ފުޑްބޭންކް ރެސްޓޯރެންޓް" ގެ ނަމުގައި އިތުރު ތަނެއް ހުޅުވިގެން ދިޔައެވެ. އެއީ މީގެ ކުރިން ސޯސަން މަގުގައި ހުންނަ ފުޑްބޭންކެވެ.\nމިހާރު ހިންގަމުންދާ، "ފުޑްބޭންކް މިލޭނިއަމް" އަކީ ފުޑްބޭންކުގެ ތިން ވަނަ ތަނެވެ. އެ ފުޑްބޭންކު ހުންނާނީ އިސްކަންދަރު ސުކޫލް ކުރިމަތީ އޮންނަ ދީދީ ގޯޅީގައެވެ.\nފުޑްބޭންކަށް 25 އަހަރު ފުރޭ މުނާސަބަތާއި ގުޅިގެން ފުޑްބޭންކުގެ ބާނީ މުހައްމަދު ޝަރީފު ވަނީ "ދެން" އަށް ހާއްސަ އިންޓަވިއު އެއް ދެއްވާފައެވެ. "ދެން"އާ ވާހަކަ ދައްކަވަމުން މުހައްމަދު ޝަރީފު ވިދާޅުވީ، އެހެން ފުޑްބޭންކެއް ވެސް އަވަސް މުސްތަގުބަލެއްގައި ވުޖޫދަށް އައިސްފާނެ ކަމަށެވެ. އެހެން ނަމަވެސް މިދުވަސްވަރު ކޮވިޑް-19ގެ ހާލަތާ ގުޅިގެން އެކަންތައް މަޑުޖެހިފައިވާ ކަމުގައި ފާހަގަ ކުރެއްވިއެވެ.\nފުޑް ބޭންކުން ކޮންޓިނެންޓަލް ހުރިހާ އެެއްޗެއްވެސް ލިބޭނެ ކަމުގައި ޝަރީފު ފާހަގަ ކުރެއްވިއެވެ. އަދި ފުޑް ބޭންކުގެ އިންޑިއަން ފުޑް އަކީ ވެސް ގިނަ ބައެއްގެ މަގުބޫލުކަން ހޯދާފައިވާ އެއްޗެއްގެ ގޮތުގައި ފާހަގަ ކުރިއެވެ.\nމިހާ ގިނަ ދުވަސްތަކެއް ވަންދެން، ކާމިޔާބުކަމާއެކު "ފުޑްބޭންކް"އާ އެކު ކުރިއަށް ދެވޭތީ ވަރަށް ބޮޑަށް އެކަމާ އުފާކުރާ ކަމުގައި ޝަރީފު ފާހަގަ ކުރެއްވިއެވެ. އަދި މި ވޭތުވެދިޔަ 25 އަހަރު ދުވަހުގެ ތެރޭގައި ގިނަގުނަ ގޮންޖެހުންތަކަކާ ވެސް ކުރިމަތިވި ކަމުގައި ޝަރީފު ފާހަގަ ކުރެއްވިއެވެ. އެހެން ނަމަވެސް އެއިން ކޮންމެ ގޮންޖެހުމަކާވެސް ކުރިމަތިލެއްވީ ކެތްތެރިކަން އިސްކުރައްވާފައެވެ.\nޝަރީފު ގަބޫލުކުރައްވާ ގޮތުގައި ފުޑްބޭންކު މިހާ ހިސާބަށް އައިއިރުވެސް ކާމިޔާބުކަމާއެކު ހިންގުމުގެ އެންމެ ބޮޑު ދައުރެއް އަދާ ކުރ އެއްބަޔަކީ ފުޑްބޭންކުގެ މުވައްޒަފުންނެވެ. އެގޮތުން ފުޑްބޭންކުގެ ޑެލިވަރީ ކުރާ މުވައްޒަފުންނާ ހިސާބުން ފެށިގެން މެނޭޖަރުންނާ ހަމައަށް ހުރިހާ މުވައްޒަފުން ވެސް ފުޑްބޭންކުގެ ކުރިއެރުމުގައި ހިއްސާވާ ކަމުގައި ޝަރީފު ފާހަގަ ކުރެއްވިއެވެ.\n25 އަހަރު ދުވަސް ވަންދެން ކާމިޔާބުކަމާއެކު ވިޔަފާރިއެއް ހިންގުމަކީ ފަސޭހަ ކަމެއް ނޫނެވެ. މިފަދަ ކަމެއް ކާމިޔާބުކަމާއެކު މިހާ ދުވަހު ކުރެވޭނީ ވަރަށް ކެތްތެރިވެގެންކަން ޔަގީނެވެ.\nހާއްސަ ލަކީޑްރޯ އަކާއި 25 އިންސައްތަ ޑިސްކައުންޓު\nފުޑްބޭންކަށް 25 އަހަރު ފުރޭ ރިހިޔޫބީލްއާ ގުޅިގެން 20 އޮކްޓޯބަރު 2020 އިން 20 ނޮވެމްބަރު 2020އާ ހަމައަށް 50 ރުފިޔާއިން މަތީގެ ކޮންމެ އޯޑަރަކަށް ކޫޕަނެއް ލިބިލައްވާނެއެވެ. މި ޕްރޮމޯޝަން ފަށާފައިވަނީ މިއަދު ހެނދުނު 8 ޖަހާއިރެވެ.\nލަކީޑްރޯގައި ބައިވެރިވާ ފަރާތްތަކުގެ މެދުގައި، މި ޕްރޮމޯޝަން ނިމުމުން ގުރުއަތެއް ނެގޭނެއެވެ. އަދި އެއްވަނަ އަށް ދާ ފަރާތަކަށް6މީހުންގެ ކެއުމެއް ފުޑްބޭންކުން ލިބިގެން ދާނެއެވެ. އަދި2ވަނަ އަށް ހޮވޭ ފަރާތަކަށް4މީހުންގެ ކެއުމެއް ލިބިގެން ދާނެއެވެ. އަދި3ވަނައަށް ހޮވޭ ފަރާތަށް3މީހަކަށް ކެއުން ލިބިގެންދާނެއެވެ.\nމިއަދުގެ ކޮންމެ ވަގުތެއްގައިވެސް ފުޑްބޭންކުން، 25 އިންސައްތަ ޑިސްކައުންޓު ލިބޭނެއެވެ. ޓޭކްއަވޭ ކަސްޓަމަރުންނަށްވެސް މި ޑިސްކައުންޓު ލިބޭނެއެވެ. ފުޑްބޭންކަކީ މިހާރުވެސް މާލޭގައި ހުރި އަގުހެޔޮ ރެސްޓޯރަންޓުތަކުގެ ލިސްޓުގައި ގުނާލެވޭ ރެސްޓޯރަންޓެކެވެ. އެހެންކަމުން، 25 އިންސައްތަ ޑިސްކައުންޓާއެކު އަދި އަގުހެޔޮ ވާނެވަރު ވިސްނާލަބަލާށެވެ.\nފުޑްބޭންކުގައި މިރޭ 7:30އިން ފެށިގެން އެ ރެސްޓޯރަންޓު ބަންދުކުރުމާ ހަމައަށް ލައިވް މިއުޒިކްވެސް ކުރިއަށް ދާނެއެވެ.\nހެނދުނުގެ ނާސްތާ ވަރަށް މުހިންމު! ފުޑްބޭންކުގެ އަޖުމަ ބަލާލަންވީނު\nމިއަދަކީ ދުނިޔޭގެ ޕާސްތާ ދުވަސް: ފުޑްބޭންކުން ޚާއްސަ ޑިސްކައުންޓެއް\nއިންޑިއަން ފުޑް ކާން ދާން ފުޑް ބޭންކް ވަރެއް ނެތް!


haamim – ޞިއްޙަތު.ކޮމް\nސެޕްޓެންބަރު 12, 2011 އެއްވެސް ޚިޔާލެއް ހުށަހަޅާފައި ނެތް\nއެޕްރިކޮޓް އަކީ އަނގަޔަށް މީރު ހުތް ފޮނި މޭވާ އެކެވެ. މިއީ ކައްކައިގެންނާއި، ޖޭމްގެ ގޮތުގައި ތައްޔާރުކޮށްގެންނާއި، ރޯކޮށްހުއްޓައި، އަދި ހިއްކައިގެންނާއި، ދަޅުގައި ބަންދުކޮށްގެން ވެސް ކައިއުޅޭ މޭވާއެކެވެ. ނަމަވެސް ޞިއްޙީ ގޮތުން އެންމެ ފައިދާ ބޮޑީ ހިއްކައިގެން ބޭނުންކުރުމުންނެވެ.5ކިލޯގެ ތާޒާ އެޕްރިކޮޓް ބޭނުންކޮށްގެން އުފެއްދެނީ އެންމެ ކިލޯއެއްގެ ހިކި އެޕްރިކޮޓެވެ. މިސަބަބަށްޓަކައި، ކާނާގެ ބާވަތްތައް ހިމެނޭ މިންވަރު ހިއްކާފައި ހުންނަ، އެޕްރިކޮޓްގައި ގިނަވާނެ އެވެ. ހިއްކާފައި ހުންނަ އެޕްރިކޮޓަކީ ތަތް އެއްޗެއްކަމުން މިފަދަ […]


އަންހެނުންނަށް ވުރެ ފިރިހެނުން ތިމާވެއްޓަށް ދޭ ގެއްލުން ބޮޑު – Dhen.mv\nއަންހެނުންނަށް ވުރެ ފިރިހެނުން ތިމާވެއްޓަށް ދޭ ގެއްލުން ބޮޑު\nJune 13, 2020 - 9:50 am\nއަންހެނުންނާއި އަޅާ ބަލާއިރު ފިރިހެނުން ގެ ސަބަބުން ތިމާވެއްޓަށް ވާ ގެއްލުން ބޮޑު ކަމުގައި ދިރާސާއަކުން ދައްކައިފިއެވެ. އެގޮތުން އަންހެނުންނަށް ވުރެ ގިނައިން ފިރިހެނުން ގްރީން ހައުސް ގޭސްތައް ދުނިޔެއަށް ބޭރު ކުރާކަމަށް ނުވަތަ ފިރިހެނުންގެ ކާބަން ޕްރިންޓު ބޮޑު ކަމަށް މި ދިރާސާއިން ވަނީ ހާމަވެފައެވެ.\nގްރީން ހައުސް ގޭސް ތަކަކީ އޯޒޯން ފަށަލަ ތުނިކޮށްލާ، އަދި ދުނިޔެ ހޫނުވުމަށް މަގުފަހި ކުރުވާ ގޭސްތަކެކެވެ.\nދަ ޖާނަލް އޮފް ޓްރާންސްޕޯޓް އެންޑް ހެލްތުގައި ޝާއިއު ކޮށްފައިވާ ނިއުޒިލޭންޑު ހައުސްހޯލްޑް ޓްރަވެލް ސާވޭގައި ވަނީ 2002 އަހަރުން ފެށިގެން 2014 ވަނަ އަހަރާއި ހަަމައަށް ނިއުޒީލެންޑުގެ 50 ހާހަށް ވުރެ ގިނަ މީހުންގެ ކާބަން އެމިޝަން ތައް ބަލާފައެވެ.\nމި ދިރާސާގައި އިސްކޮށް ހަރަކާތްތެރިވި މާހިރެއް ކަމުގައިވާ ޑރ. ކެރޮލިން ޝޯ ވިދާޅުވި ގޮތުގައި އާންމުކޮށް އަންހެނުން ވެސް އަދި ފިރިހެނުން ވެސް ދަތުރު ކުރަނީ ކާރުގައި ކަމުގައި ވިޔަސް ފިރިހެނުން ދުރު ރާސްތާ އަކަށް ކާރުގައި ދަތުރު ކުރާ ކަން ފާހަގަކުރެވިފައިވާ ކަމަށެވެ.\nއޭނާ އިތުރަށް ފާހަގަކުރި ގޮތުގައި ބައިސްކަލުގައި އުޅޭ އަންހެނުން ފިރިހެނުންނަށް ވުރެ މަދު ނަމަވެސް ރާސްތާ ދިގުކަމަށެވެ.\nއެގޮތުން އާންމުކޮށް އަންހެނުން ގިނަ ދަތުރު ކުރި ކަމުގައި ވިޔަސް، އެމީހުން ދަތުރު ކުރަނީ 12 ކިލޯމީޓަރާއި 17 ކިލޯމީޓަރާއި ދެމެދުގެ ރާސްތާއެއްގައި ކަމަށެވެ. އަދި އަންހެނުން ފައި މަގުގަޔާއި އާންމު ދަތުރު ފަތުރު ގެ ހިދުމަތްތައް ވެސް ފިރިހެނުންނަށް ވުރެ ގިނައިން ހޯދާ ކަން ފާހަގވި ކަމުގައި އޭނާ ވިދާޅުވިއެވެ.\nނާކާމިޔާބީއާ ކުރިމަތިލާން ޖެހިި މާޔޫސްވޭތަ؟ މިގޮތަށް ވިސްނުން ބަދަލުކޮށްލާ!\nދިވެހިބަހުގެ އެކެޑަމީ ވެސް “ޓިކްޓޮކް” އަށް\nއިލެކްޝަން ކޮމިޝަންއަށް ފުރިހަމަ އިތުބާރު އެބައޮތް: އެމްޑީޕީ\nރައްޓެހިން ދުނިޔޭގައި ހަތުރުންނަށް ބަދަލުވޭ ދަރިފުޅާ...\nއިޔާޒްގެ ޤަލަމުން: ޟުޙާ ނަމާދުގެ މާތްކަން


Miaharu ves dhuniyeyge agubodu breyndthakuge listuge ehvana epalah\nމިއަހަރު ވެސް ދުނިޔޭގެ އަގުބޮޑު ބްރޭންޑްތަކުގެ ލިސްޓުގެ އެއްވަނަ އެޕަލްއަށް\nދުނިޔޭގެ އެންމެ އަގު ބޮޑު ބްރޭންޑުތަކުގެ ލިސްޓުގެ އެއްވަނަ އެޕަލް ހޯދައިފި އެވެ.\nއެޕަލް މިލިސްޓްގެ އެއް ވަނަ ހޯދާފައިވާއިރު ދެވަނަ ހޯދާފައިވަނީ ގޫގުލް އެވެ. މިމަހު ޝާއިއު ކުރި މިއަހަރުގެ “ބެސްޓް ގުލޯބަލް ބްރޭންޑް” ރިޕޯޓު ބުނާ ގޮތުގައި މި ދެ ބްރޭންޑްގެ އަގު އުޅެނީ 100 ބިލިއަން ޑޮލަރަށް ވުރެ މަތީގަ އެވެ. މިއީ ޖެހިޖެހިގެން މިމަގާމް އެޕަލްއަށް ލިބުނު ދެވަނަ އަހަރެވެ. މިދިޔަ އަހަރު އެޕަލް އިން މިމަގާމު ހޯދީ ކޮކާކޯލާ ވައްޓާލުމަށްފަހު އެވެ. މިއަހަރު ތިންވަނަ ލިބިފައިވަނީ ކޮކާކޯލާއަށެވެ.\nއެޕަލް ބްރޭންޑުގެ އަގު މިހާރު 118.9 ބިލިއަނަށް އަރާފައިވާއިރު މިއީ 21 އިންސައްތައިގެ ކުރިއެރުމެކެވެ. ގޫގުލްގެ ބްރޭންޑް ވެލިއު 107 ބިލިޔަން ޔޫއެސް ޑޮލަރަށް އަރާއިރު، އެކުންފުނިން ވަނީ 15 އިންސައްތައިގެ ކުރިއެރުމެއް ހޯދާފަ އެވެ.\nރާއްޖޭގެ ގިނަ ބަޔަކު ބޭނުން ކުރަމުން އަންނަ މައިކްރޯސޮފްޓް ހިމެނެނީ މިލިސްޓުގެ5ވަނައިގަ އެވެ. އަދި ސެމްސަންގް ހިމެނިފައިވަނީ މިލިސްޓުގެ 8 ވަނައިގަ އެވެ.\nދުނިޔޭގެ ގިނަބަޔަކު ބޭނުން ކުރަމުން އަންނަ އެންމެ ބޮޑު ސޯޝަލް މީޑިއާ ކަމަށްވާ ފޭސްބުކް އުޅެނީ މިލިސްޓުގެ 29 ގަ އެވެ. މިދިޔަ އަހަރު ފޭސްބުކު ހިމެނުނީ މިލިސްޓުގެ 33 ވަނައިގަ އެވެ. ބްރޭންޑް ވެލިއު ނިސްބަތުން އެންމެ މައްޗަށް ދިޔައީ ވެސް ފޭސްބުކް ގެއެވެ. މަސް ދުވަހުގެ ތެރޭގައި ފޭސްބުކް ބޭނުންކުރާ އެކްޓިވް ޔޫސަރސްގެ އަދަދު ވަނީ %14 އިތުރުވެ 1.2 ބިލިޔަން އަށް އަރާފަ އެވެ.\nމިއަހަރު ފުރަތަމަ ފަހަރަށް ޗައިނާގެ ކުންފުންޏެއް ވަނީ މިލިސްޓުން ޖާގަ ހޯދާފަ އެވެ. އެޕަލް އާއި ސެމްސަންގ ނެގުމަށްފަހު އެންމެ ގިނައިން ސްމާޓްފޯން އުފައްދާ ޗައިނާގެ ހުއާވޭ ވަނީ ލިސްޓުގެ 94 ވަނަ ހޯދާފައެވެ.\n100 ބްރޭންޑްގެ މި ލިސްޓުގައި މަޝްހޫރު ކާރު ބްރޭންޑްތައް ކަމުގައިވާ ބީއެމްޑަބްލިޔު، މާސިޑީޒް ބެންޒް، ޓޮޔޯޓާ އަދި ވޮކްސްވޮގަން ވެސް ހިމެނެއެވެ.\nއިމްޕޯޓް މުދަލަށް ހޭދަވާނެ ހަރަދު ބަލާލެވޭ ހާއްސަ ހިދުމަތެއް ތައާރަފުކޮށްފި\nބީއެމްއެލްއިން މާލޭގައި ބިޒްނަސް ސެންޓަރެއް ގާއިމްކޮށްފި


Ukraine ge vafudhuge beyfulhun evves echcheh kai boe nuhedhumah ilthimaas koffi - vNews.mv\nމަޝްވަރާތައް ފަށްޓަވައި ދެއްވުމަށް ތުރުކީގެ ރައީސް އުރުދުޣާން ވަޑައިގަތުމުން ދެގައުމުގެ ވަފުދުން އަތްތިލަބަޑީގެ ތަރްހީބު ދެއްވަނީ:\nޔޫކްރެއިން ވަފުދުގެ ބޭފުޅުން އެއްވެސް އެއްޗެއް ކައިބޮއި ނުހެދުމަށް އިލްތިމާސްކޮށްފި\nސައިފް އަޒްހަރު 29 March 2022, 15:44\nތުރުކީގައި މިއަދު ފެށުނު ރަޝިޔާ – ޔޫކްރެއިން ސުލްހައިގެ މަޝްވަރާތަކުގައި ބައިވެރިވާ ޔޫކްރެއިން ވަފުދުގައި ހިމެނޭ އެއްވެސް ބޭފުޅަކު މަޝްވަރާ އޮންނަ ތަނުގައި އެއްވެސް އެއްޗެއް ކައިބޮއި ނުހެދުމަށް އަންގައިފިއެވެ.\nމިކަމަށް އިލްތިމާސް ކުރެއްވީ ޔޫކްރެއިންގެ ޚާރިޖީ ވަޒީރު ޑްމިޓްރޯ ކުލޭބާއެވެ.\nމަޝްވަރާތައް އޮންނަ ތަނުގައި އެއްވެސް އެއްޗެއް ކައިބޮއި ނުހެދުމަށް އިލްތިމާސް ކުރެއްވުމުގެ އިތުރުން، ތަނެއްގައި އަތް ނުލުމަށްވެސް ކުލޭބާވަނީ އެދިވަޑައިގެންފައެވެ.\nޔޫކްރެއިންގެ ޚާރިޖީ ވަޒީރު މިކަންކަމަށް އެދިވަޑައި ގެންނެވީ ޔޫކްރެއިންގެ ޓީވީ ޗެނަލެއްގައި ވާހަކަ ދައްކަވަމުންނެވެ.\nއޭނާ މިކަމަށް އިލްތިމާސް މިކުރެއްވީ، މިމަހުގެ ކުރީކޮޅު ރަޝިޔާ – ޔޫކްރެއިން އޮފިޝަލުންގެ މެދުގައި ބޭއްވި ވާހަތަކުގައި ބައިވެރިވެވަޑައި ގެންނެވި ރަޝިޔާގެ ބިލިއަނަރ އަބްރަމޮވިޗާއި، ޔޫކްރެއިން ވަފުދުގެ މެމްބަރުންގެ ކިބައިން، އެ ބޭފުޅުންނަށް ކެވުނު ނުވަތަ ބޮވުމުގެ އެއްޗެއްގެ ސަބަބުން ވިހައިގެ އަސަރުކޮށް އޭގެ އަލާމާތްތައް ފެނިފައިވާ ކަމަށް ފެތުރުނު ރިޕޯޓްތަކާ ގުޅިގެންނެވެ.\nމިކަމާ ގުޅިގެން ތަފާތު ގޮތްގޮތަށް ވާހަކަތަކެއް ދަނީ ފެތުރެމުންނެވެ.\nޖާސޫސީ ރިޕޯޓްތަކާ ހަވާލާދީ އެމެރިކާގެ އޮފިޝަލަކު ވިދާޅުވެފައިވަނީ، ވާހަކަތަކުގައި ބައިވެރިވި ބޭފުޅުންނަށް ދިމާވި މައްސަލައަކީ މާހައުލު ތަފާތުވުމުގެ މައްސަލައެއް ކަމަށެވެ. އެއީ، ވިހައިގެ ކަމެއް ނޫން ކަމަށެވެ.\nވިހައިގެ އަސަރު ކުރިކަމަށް އަޑު ފެތުރުނު ބިލިއަނަރ އަބްރަމޮވިޗް މިއަދު ފެށުނު ތުރުކީ މަޝްވަރާތަކުގައިވެސް ބައިވެރިވެއެވެ. ރަޝިޔާގެ މީޑިއާއިން އާންމުކުރި ފޮޓޯތަކުން އަބްރަމޮވިޗް އިސްތަމްބޫލް ވާހަކަތަކުގައި ބައިވެރިވާކަން ހާމަވެފައި ވެއެވެ.\nއިނގިރޭސި މަޝްހޫރު ފުޓްބޯޅަ ކްލަބް ޗެލްސީގެ ވެރިޔާ އަބްރަމޮވިޗް އިސްތަމްބޫލް ވާހަކަތަކުގައި އަދާކުރަނީ ކޮން ދައުރެއްކަން ސާފު ނުވާކަމަށް މީޑިއާއިން ރިޕޯޓް ކުރެއެވެ.\nބެލެވޭގޮތުގައި، މިއަދު ފެށުނު މަޝްވަރާތައް ބޭއްވޭގޮތް ހެދީ އަބްރަމޮވިޗް ކަމަށްވެސް މީޑިއާއިން ބުނެފައި ވެއެވެ.\nރަޝިޔާ ސަރުކާރުގެ ތަރުޖަމާނު ޑިމިޓްރީ ޕެސްކޯވް ވިދާޅުވީ، ސުލްހައިގެ ވާހަކަތަކުގައި އަބްރަމޮވިޗް ބައިވެރިވުން ރަޝިޔާ އަދި ޔޫކްރެއިނުންވެސް އެޕްރޫވް ކޮށްފައިވާ ކަމަށެވެ.\nރަޝިޔާ - ޔޫކްރެއިން ސުލްހައިގެ ވާހަކަތައް ކުރިއަށްދަނީ އިސްތަމްބޫލްގެ ޑޮލްމަބާޗޭ ޕެލަސްގައެވެ.


عيسى عليه السلام –5– Ilm\nعيسى عليه السلام – 5\nއެކަލޭގެފާނުގެ ދަޢުވަތާމެދު ޙާޚާމުން ތިބީވަރަށް ރުޅިގަދަވެފައެވެ. އެކަލޭގެފާނުގެ ކޮންމެ ބަސްފުޅަކީ އެމީހުންގެ މަކަރާއި ޙީލަތް ފާޅުވެ، އެމީހުންގެ މަޤާމާއި، އެމީހުނަށް ހުރި ބިރެއްކަމުގައި ވެގެންދެއެވެ.\nފުރަތަމަ، ރޯމަނުންގެ އިސްތިއުމާރީން މިފަދަ ދީނީ ކަމެއްގެ ތެރެއަށް ވަނުމުގެ ވިސްނުމެއް ނެތެވެ. އެއީ މި ދެކޮޅުވެރިކަމުގެ ސަބަބުން ޔަހޫދީންނަށް އެމީހުނަށް އިސްތިއުމާރު ކުރެވިފައި ތިބިކަމާމެދު ސުވާލު ނުކުރާނެތީއެވެ.\nއެހެންނަމަވެސް، ޙާޚާމުން ޢީސާ عليه السلام އާއި ދެކޮޅަށް ރޭވުންތައް ފެއްޓިއެވެ. އެމީހުން މަސައްކަތް ކުރީ އެކަލޭގެފާނު ބިރުގަންނަވާލައި، އެކަލޭގެފާނު ވަޑައިގެންނެވީ މޫސާ عليه السلام ގެ ޝަރީޢަތުން މީސްތަކުން ފުރެއްދުމަށްޓަކައިކަމަށް ސާބިތުކޮށްދިނުމަށެވެ. މޫސާގެފާނުގެ ޝަރީޢަތުގައި ޒިނޭކުރާ މީހާއަށް އޮންނަ އަދަބަކީ އޭނާ ރަޖަމު ކުރުމެވެ. ޒިނޭ ކޮށްފައިވާ ޔަހޫދީއެއް އެމީހުން ޢީސާ عليه السلام ގެ އަރިހަށް ގެނެސް އެކަލޭގެފާނު ކުރެން އެއްސެވިއެވެ. “ޒިނޭ ކޮށްފައިވާ މީހާއަށް ޝަރީޢަތުގައި ވަނީ ރަޖަމްކުރުން ނޫން ހެއްޔެވެ؟” އެކަލޭގެފާނު ވިދާޅުވިއެވެ. “އާދޭހެވެ.” އެމީހުން ބުންޏެވެ. “މި އަންހެނާ އަކީ ޒިނޭކޮށްފައިވާ މީހެކެވެ.” ޢީސާ عليه السلام އެ އަންހެންމީހާ އާއި ދިމާއަށް ބައްލަވާލެއްވުމަށްފަހު ޙާޚާމުންނާއި ދިމާއަށް ބައްލަވައިލެއްވިއެވެ. އަދި އެމީހުންނަކީ އެ އަންހެނާއަށް ވުރެ ފަސާދަ ބޮޑު ބައެއްކަން އެކަލޭގެފާނު ދެނެވަޑައިގެންނެވިއެވެ. މޫސާ عليه السلام ގެ ޝަރީޢަތުގައި އޮންނަގޮތުން އޭނާ އަކީ ރަޖަމުކުރަން ޖެހިފައިވާ މީހެއްކަން އެމީހުން ވަނީ އިއްތިފާޤުވެފައެވެ. އަދި އެކަލޭގެފާނު މޫސާ عليه السلام ގެ ޝަރީޢަތަށް ޙުކުމް ކޮށްފިނަމަ، އެ ޙުކުމްކުރެވޭނީ އެކަލޭގެފާނުގެ ރަޙުމާއި ޙަމްދަރުދީގެ އުޞޫލުތަކާއި ޚިލާފަށްކަން އެމީހުނަށް ވިސްނުނެވެ.\nޢީސާ عليه السلام އަށް އެމީހުންގެ މަކަރުވެރި ރޭވުން ވިސްނި ވަޑައިގަތެވެ. އެކަލޭގެފާނު އެކަމަށް އެއްބަސްވެ ހިނިފުޅުވެޑުވިއެވެ. އަދި ވިދާޅުވިއެވެ. “ތިޔަބައިމީހުންގެ ތެރޭގައި ފާފަވެރިނޫން މީހެއްވާނަމަ އެމީހަކު އެ އަންހެނާ ރަޖަމުކުރާހުށިކަމެވެ.” އެކަލޭގެފާނުގެ އެ ބަސްފުޅު މިސްކިތްތެރޭގައި ހަރުލާފައި ހުއްޓެވެ. އެކަން ޒިނޭގެ އައު ޙައްދަކަށް ވެގެންދިޔައެވެ. ފާފަވެރި ނޫން މީހަކު ފާފައެއްގެ ޙައްދު ތަންފީޒު ކުރުމެވެ. އެކަމަށް އެކަށޭނަ މީހަކު އެތާނގަ ނެތެވެ. އެ ޙައްދު ތަންފީޒު ކުރެވޭ ފަދަ އެއްވެސް އިންސާނެއް ނެތެވެ. މާތް ﷲ އީ އެންމެ މޮޅަށް ޙުކުމް ކުރައްވާ ރަސްކަލާނގެ އެވެ.\nޢީސާ عليه السلام ދީނަށް ގޮވައިލެއްވުމުގައި އޯގާތެރި ކަމުގެ ނަމޫނާ ދެއްކެވިއެވެ. އަދި މީސްތަކުންނަށް އެކަކު އަނެކަކަށް އޯގާތެރިވުމަށް ދަސްކޮށްދެއްވިއެވެ.


Maldives Volleyball Veterans Ge Honorary Membaru Kan Raees Ah – adduLIVE\nމޯލްޑިވްސް ވޮލީ ބޯލް ވެޓަރަންސްގެ އޮނަރަރީ މެންބަރުކަން ރައީސަށް\nMay 20, 2019, 21:39 ހަސަން ރަޝީދު\n"މޯލްޑިވްސް ވޮލީބޯލް ވެޓަރަންސް"ގެ އޮނަރަރީ މެންބަރުކަން ރައީސް އިބްރާހީމް މުޙައްމަދު ޞާލިޙަށް މިއަދު އަރުވައިފިއެވެ.\nރައީސް ސޯލިހަށް މޯލްޑިވްސް ވޮލީބޯލް ވެޓަރަންސްގެ އޮނަރަރީ މެންބަރުކަން އަރުވާފައި ވަނީ މޯލްޑިވްސް ވޮލީބޯލް ވެޓަރަންސްގެ މެންބަރުންނާއެކު ރައީސުލްޖުމްހޫރިއްޔާގެ އޮފީހުގައި މިއަދު މެންދުރުފަހު ބޭއްވެވި ބައްދަލުކުރެއްވުމުގައެވެ.\nމި ބައްދަލުވުކުރެއްވުމުގައި މޯލްޑިވްސް ވޮލީބޯލް ވެޓަރަންސްގެ ފަރާތުން، ކުޅިވަރުގެ ދާއިރާއިން ކުރިޔަށް ގެންދިއުމަށް ރާވާފައިވާ ބައެއް ޕްރޮގްރާމުތަކާ ބެހޭ މަޢުލޫމާތު ރައީސުލްޖުމްހޫރިއްޔާއާ ހިއްސާ ކުރެއްވިއެވެ. އަދި ވޮލީގެ ދާއިރާއާ ޚާއްޞަކޮށް ކުޅިވަރުގެ ދާއިރާއިން ބޭނުންވާ ބައެއް ކަންކަން ވޮލީބޯލް ވެޓަރަންސްގެ ފަރާތުން ރައީސުލްޖުމްހޫރިއްޔާއަށް ހުށަހެޅުއްވިއެވެ.\nމި ބައްދަލުކުރެއްވުމުގައި ރައީސް ދެއްކެވި ވާހަކަފުޅުގައި، ކުޅިވަރުގެ ދާއިރާއިން ސަރުކާރުން ކުރިޔަށްގެންދިއުމަށް ހަމަޖެހިފައިވާ ބައެއް މަޝްރޫޢުތަކާއި ޕްރޮގްރާމުތަކުގެ މަޢުލޫމާތު މޯލްޑިވްސް ވޮލީބޯލް ވެޓަރަންސްގެ މެންބަރުންނާއި ހިއްސާ ކުރެއްވިއެވެ.


ހަހުރަޔާ – 05 – Esfiya – Dhivehi Vaahaka Site\nހަހުރަޔާ – 05\n- by hussain aslam abdulla - 19- April 8, 2020\nމެންދަމުގެ ހަމަ ހިމޭންކަމެވެ. ފެންރީތި ގޭތެރެވެސް ވަނީ އަރާމު ނިންޖެއްގެ ތެރޭގައެވެ. ކުއްލިއަކަށް އެގޭ ގިފިލީގެ ދޮރު ހުޅުވުނެވެ. ގޭތެރެއަލިކުރަން ދިއްލާފައިހުރި ބޮތްކަށްވެސް ގޮތެއްވާހެން ހީވިއެވެ. އަލި މަޑުވެފައި އަލިގަދަވާންފެށިއެވެ. ހީވަނީ ދެންމެ ދެންމެ ބޮކިވެސް ތަޅައިގެން ކުދިކުދިވާން އުޅޭހެންނެވެ. ގިފިލީގެ ދޮރު ހުޅުވުނުތަނާހެން ގޮތް ނޭންގޭ ވައިރޯޅިއއަކާއެކު ގޭތެރޭގައި އެލުވާފައިހުރި އުނދޯލިވެސް ހެއްލެންފެށިއެވެ. މީހަކު ހެއްލާފަދަ ގޮތަކަށް އުނދޯލި ހެއްލެންފެށިއެވެ. މަދު ވަގުތުކޮޅެއްގެ ތެރޭގައި އުނދާލި ހުއްޓުނެވެ. އެއަށް ގުޑުމެއްވެސް ނުވާފަދައެވެ.\nއުނދޯލި ހުއްޓުވަގުތު އުނދޯލި ކައިރިން ކަޅުކުލައިގެ ހިޔަންޏެއް ފައުޅުވިއެވެ. ސިފައެއްނެތް އެ ހިޔަނި މިސްރާބު ޖެހީ އުސްމާނު ނިދާފައި އޮތް ކޮޓަރިއާއި ދިމާއަށެވެ. ކޮޓަރީގެ ދޮރު ކުއްލިއަކަށް ހުޅުވުނެވެ. އުސްމާނާއި އަބްދުﷲ ވަނީ އަރާމު ނިންޖަކުން ނިދިފައެވެ. ކޮޓަރިތެރެއަށް ވެރިވެފައިވާ ހަމަ ހިމޭންކަމުގެ ތެރޭގައި ހިޔަނި މިސްރާބު ހުރީ އުސްމާނާއި ދިމާއަށެވެ. އަބްދުﷲ އޮތީ އުސްމާނުގެ މަގަތުގައި ނިދާފައެވެ.\nއެ ހިޔަނި ދިޔަގޮތަށް ގޮސް އެމީހުންނާއި ދާދި ގާތުގައި މަޑުޖެހުނެވެ. ވައިރޯޅިވޭވޭ ހުރިހެން ހުރި އެ ހިޔަނި އެނބުރެންފެށި ހަމަށަކު ބާރަކަށެވެ. މަދު ސިކުންތުކޮޅެއްގެ ތެރޭގައި އެނބުރެމުންދިޔަ އެ ކަޅު ހިޔަނި ކޮޓަރިތެރެއިން ގެއްލުނެވެ. ދިޔަ ނުދިޔަ ދިމާލެއްވެސް ނޭންގުނެވެ.\n“މަ މަރާލާނެ. އެމީހުން މަ މަރާލާނެ…” ކަޅު ހިޔަނި ގެއްލުނުތަނާހެން އުސްމާނު ފުންމައިގެން ތެދުވެ ހަޅޭއްލަވަން ފެށިއެވެ. އުސްމާނުގެ ބައްޕަވެސް ދެފައި ކޮޅަށް ޖެހުނެވެ. އޭރު އުސްމާނު ރޯމަހެއް މަރަށް ތެޅޭހެން ތެޅޭނީއެވެ. މުޅި ގައިގައި އަތް އުނގުޅުލަމުން އެކި ދިމާލަށް ނަޒަރު އުކަމުން ދިޔައެވެ. އުސްމާނުގެ ހަޅޭކުގެ އަޑަށް މާނާއާއި ސަމީރާވެސް ކޮޓަރިއަށް އައިސް ވަނެވެ.\n“މަގޭ ދަރިއަށް ކިހިނެއްތަ މިވަނީ..” ހެދުންގަނޑު އަރުވަޖަހަމުން ސަމީރާ ކޮޓަރިތެރެއަށް ވަންނަމުން ބުންޏެވެ. މާނާއާއި ސަމީރާގެ މޫނުމަތިން ނުތަނަވަސްކަމާއި ހިތާމައިގެ އަސަރު ފެންނަން ހުއްޓެވެ. އަބްދުﷲ އުޅުނީ އުސްމާނަށް އެހީތެރިވާށެވެ. ސަމީރާ ވަތްގޮތަށް އުސްމާނުގެ މަގަތުގައި އިށީނެވެ. އޭނަ ބުރަކަށީގައި ފިރުމަމުން ދިޔައިރު ސަމީރާގެ ދެލޯ ކަރުނުން ފުރެމުންދިޔައެވެ.\n“އަބްދުﷲ.. މި ސޮރަށް ކިހިނެއް މިވަނީ…؟ ވެގެން އުޅޭގޮތެއް ބަލަންވެއްޖެއެންނު..” ސަމީރާ ރޮމުން ވާހަކަ ދައްކަންފެށިއެވެ. އުސްމާނުގެ ހާލަތު ލޮލުންފެނިފައި ސަމީރާގެ ލަގނޑިއަށް ކެތްވާރެއްނުވިއެވެ.\n“ދަރިފުޅާ.. މާނާ ބައްޕައަށް ފެންތައްޓެއް ގެނެސްދީބަލަ…” އުސްމާނުގެ އަތުގައި ހިފައިގެން އިނދެ އަބްދުﷲ ބުންޏެވެ. އޭނަގެ އަޑުގައިވެސް މާޔޫސްކަމާއި ކަންބޮޑުވުން އެކުލެވިފައި ހުއްޓެވެ. އަބްދުﷲ އެހެން ބުނުމުން މާނާ ދުވެފައި ކަހަލަ ގޮތަކަށް ކޮޓަރިން ނުކުތެވެ. ފެންޑާއަށް ނުކުމެވުނުތަނާހެން މާނާ ހުއްޓުންއެރިއެވެ.\nޒުމްރާއަށް އޮތީ ނިދިފައެވެ. އެނދުގައި ނިދާލާފައި އޮތް ޒުމްރާ އަތަކަށް ފުރޮޅިލިއެވެ. ނިދީގައި އޮވެފައި ގައިމަތީގައި އޮތް ބްލޭންކެޓް މައްޗަށް އަރުވާލަމުން ގައި ކައިރީގައި އޮތް ބާލީހުގައި ބައްދައިލިއެވެ. ޒުމްރާގެ ގައިމަތީގައި އޮތް ބްލޭންކެޓް މަޑުމަޑުން ތިރިވާންފެށިއެވެ. ހީވަނީ މީހަކު ބްލޭންކޭޓް ދަމަމުން ދިޔަހެންނެވެ. އެހެނަސް އެ ކޮޓަރިތެރޭގައި ޒުމްރާ ފިޔަވައި އިތުރު އެއްވެސް މީހަކު ފެންނާކަށްނެތެވެ. ބްލޭންކެޓް ކެހެމުން ގޮސް ޓާއިލްސްމަތީގައި ފެތުރިގެންދިޔައެވެ.\nޒުމްރާ ލައިގެން އޮތް ހުދުކުލައިގެ ނައިޓީއަށް ވައިރޯޅިއެއްގެ އިޝާރާތެއްކުރުވިއެވެ. އެ ކޮޓަރީގައި ހުރި ފަންކާ ވަނީ ނިއްވާލެވިފައެވެ. އޭސީ ޖައްސާފައި ހުރި ނަމަވެސް ކޮޓަރިއަށް ވައިރޯޅިއެއް ވަންނާނެފަދަ އެއްވެސް ދިމާލެއް އެ ކޮޓަރިތެރެއިން ފެންނާކަށްނެތެވެ. ޒުމްރާ ލައިގެން އޮތް ނައިޓީ ހިއްލެންފެށިއެވެ. ކަކުލާއި ދިމާލުން މައްޗަށް އަރަމުން ދިޔައިރު ހީވަނީ މީހަކު އޭނަގެ ހެދުމުގައި ހިފައިގެން ހުރެ ހެދުމާއި ސަމާސާ ކުރަމުންދިޔަހެންނެވެ. ފަލަމަސްގަނޑާއި ހަމައަށް ހެދުން އުފުލި އޭނަގެ ހަށިގަނޑުގެ ބޮޑުބައެއް ހާމައަށް ފެންނަން އޮތެވެ.\nޒުމްރާގެ ހަށިގަނޑަށް އަރާމުކަމެއް އިހްސާސްކުރެވެންފެށިއެވެ. ހީވަނީ މީހެއްގެ ބީހުމުގެ އިހްސާސްކުރުވަތީ އުޅެމުންދިޔަހެންނެވެ. ދެފައި ކުރުކޮށްލަމުން ބާލީހުގައި ބާރަށް ބައްދައިލިއެވެ. ހަމަ އެވަގުތު އޭނަގެ މޫނުމައްޗަށް ވެއްޓިފައި އޮތް އިސްތަށިކޮޅު އެއްފަރާތްވިއެވެ. ހީވަނީ ހަމަ މީހަކު އޭނަ ކައިރީގައި އުޅެމުން ދިޔަހެންނެވެ. ލޮލަށް ނުފެންނަ ކޮންމެވެސް މަޙުލޫޤެއް ޒުމްރާއަށް ގޯނާކުރަނީއެވެ. އޭނަގެ އަތް މަޑުމަޑުން ބަނޑާއި ދިމާއަށް ދިޔައެވެ. ޔަޤީންނުންވެސް ޖިންސީ އަރާމެއް ކުރިމަތިވަނީއެވެ. ތިރިއަށް އަތް ދިޔަވަރަކަށް ނިދީގައި އޮވެ ޒުމްރާއަށް ވަމުންދިޔަ އަރާމާއި ފޮނި މީރުކަން އޭނަގެ މޫނުމަތިންވެސް ފެންނަމުން ދިޔައެވެ.\nތެޅިގަނެފައި ޒުމްރާ އެނދުމަތިން ތެދުވިއެވެ. އަތަށް ބަލައިލެވުނީ ވާނުވާ ނޭންގިފައި އިންނަ ފަދަ ބެލުމަކުންނެވެ. އަވަސް އަވަހަށް ތެދުވެ އެނދުމަތީގައި ހަމަ ޖެހިލަމުން ކޮޓަރިތެރެއަށް ނަޒަރު ހިންގައިލިއެވެ. އޭނަގެ ހިތްވެސް ބާރުބާރަށް ތެޅިފޮޅެމުންދިޔައެވެ. ސިއްސައިގެން ދިޔައީ ފޯނުގެ ރިންގްއަޑަށެވެ. އެނދުމައްޗަށް ނަޒަރު ހިންގާލެވުނީ ފޯނު ހޯދާލުމަށެވެ. ފޯނު އޮތީ އެނދުމަތީގައި އޮތް ސައިޑް ކަބަޑުމަތީގައި ޗާޖަށް ޖަހާފައެވެ. ފޯނާއި ދިމާއަށް ބަލަހައްޓާއިގެން އިނދެފައި ފޯނާއި ގާތްވެލަން އުޅުނު ވަގުތު ލޯކުރިމަތިން ހިޔަންޏެއް ހުރަސްކޮށްލިއެވެ. ސިއްސައިގެންގޮސް ފަހަތަށް ޖެހިލެވުނެވެ. ހަމަ އެވަގުތު ކޮޓަރީގެ ކުޑަދޮރުގެ ފޮތިގަނޑުވެސް ވަޔާއި ވިހުރިގަތެވެ. ޒުމްރާގެ މޭގަނޑުހީވީ އަނގަޔަށް އައިހެންނެވެ. އޭރުވެސް ފޯނު މެދުކެނޑުމެއްނެތި ރިންގްވަމުން ދިޔައެވެ. ކޮޓަރިތެރެއަށް ބަލަމުން ތެޅިތެޅި އޮތް ހިތަކާއެކު ފޯނާއި ދިމާއަށް އަތް ގެންދިޔައެވެ. އޭރު އަތްވެސް ހީވަނީ ހަށިގަނޑުން ލުހިގެން ހިނގައިދާނެ ހެންނެވެ.\nއަވަސް އަވަހަށް ފޯނަށް ބަލައިލިއެވެ. ގުޅަނީ އޭނަގެ ފިރިމީހާ ހިޝާމެވެ. މޭގައި އަތް އަލާލަމުން ފޯނުނެގިއެވެ. “ހަލޯ….” ބިރުން އިނދެ ފޯނު ކަންފަތުގައި ޖެހިއެވެ. އަޑުގައި ތުރުތުރުލުމެއް ހުއްޓެވެ.\n“ނިދަނީތަ؟” ފިރިހެންވަންތަ އަޑެކެވެ. ނިތްކުރީގައި އަތް އަޅާލަމުން ޒުމްރާ ހަމަޖެހޭތޯ މަސައްކަތްކުރިއެވެ.\n“މި ހޭލެވުނީ..” ހަމަޖެހޭގޮތް ދައްކާލަމުން ޒުމްރާ ޖަވާބުދިނެވެ.\n“ހާދަ ބިރުން އިން ހެން ހީވެޔޭ…” ޒުމްރާގެ އަޑު ހުރިގޮތުން ހިޝާމަށްވެސް ކޮށްލެވުނީ ސުވާލެކެވެ.\n“އާން.. ބިރުވެރި ހުވަފެނެއް ފެނުނީ…” ދޮގެއް ހަދާލަމުން އެނދުމަތީގައި ހަމަޖެހުނެވެ. އޭރުވެސް އޭނަގެ ދެލޯ ކޮޓަރިތެރެއަށް އުލެކެމުންދިޔައެވެ.\n“ކޮބާ މަގޭ ދޫނި ގަނޑު…” ހިޝާމު ދެއްކީ ހިޝްމާގެ ވާހަކައެވެ. ޒުމްރާ ހިނިތުންވެލިއެވެ.\n“މަންމަ ގާތުގަ..” ޒުމްރާ ދިނީ ކުރުޖަވާބެކެވެ.\n“ކިހިނެއްވީ؟ ހާދަ ބިރުން ތިއުޅެނީ.. ؟ ކަމެއް ގޯސްވީތަ؟” ޒުމްރާގެ ވާހަކަ ދެއްކުމުގެ ރާގު ތަފާތުހެން ހީވުމުން އަނެއްކާވެސް ހިޝާމް ސުވާލުކުރިއެވެ.\n“ނޫން.. ހުރިހާ ކަމެއް ވެސް ރަނގަޅު.. ކޮން ދުވަހަކުން ބޭބީ އަންނާނީ؟” ވަރަށް ލޯތްބާއެކު ޒުމްރާ ވާހަކަ ދެއްކިއެވެ.\n“އިންޝާﷲ.. މާދަމާ ހަވީރު ހުންނާނީ ރަށުގަ.. ހިޝްކޮ ރަނގަޅުތަ؟” ހިޝާމް ބުނި އަޑުއިވުނެވެ. އޭނަގެ ވާހަކަދެއްކުމުގައި މާތްގޮތެއް ހުއްޓެވެ. މަޑުމައިތިރި އޯގާތެރި އަޑެއްގެ ވެރިއެކެވެ.\n“ރަނގަޅު.. ބޭބީ ރަނގަޅުތަ؟” އެނދުގައި ޖައްސާލަމުން ޒުމްރާ ބުންޏެވެ.\n“ހޫމް.. ރަނގަޅު.. ދެން އަވަހަށް ނިދާލާ.. މާދަމާ ހެނދުނު ހެނދުނާ ހޭލަންވެސް ޖެހޭނެ އެންނު..” ފުންނޭވާއެއްލަމުން ހިޝާމް ބުނި އަޑުއިވުނެވެ. “ވަރަށް ލޯބިވޭ އިނގޭ.. ގުޑްނައިޓް މައި ލަވް…” ލޯބިން ފުރިގެންވާ ރާގެއްގައި ހިޝާމް ބުންޏެވެ.\n“ލަވް ޔޫ ޓޫ…” ލޯބިވާ ވާހަކަ ބުނެ ފޯނަށް ބޮސްދެމުން ފޯނު ބޭއްވިއެވެ. އޭރުވެސް ޒުމްރާގެ ހިތް ތެޅިފޮޅެމުން ދިޔައެވެ. ދިމާވަމުންދިޔަ ކަންތައްތަކާއި އޭނަގެ ބޯ ހާސްކުރުވިއެވެ. އެރޭގެ ފެނުނު ހިޔަނި ސިކުނޑީގައި އެނބުރެމުންދިޔައެވެ. ނުވިތާކަށް ކޮޓަރިތެރެއިން ފެނުނު މަންޒަރު އޭނަގެ ލޯކުރިމަތީގައި ސިފަވަމުން ދިޔައެވެ. ދުލަށް އައި ހެޔޮ އެއްޗެއް ކިޔަމުން އެނދުގައި ޖައްސައިލިއެވެ. ދެލޯ މަރައި ތަގުޅިކޮށްލަމުން ބާލީހުގައި ބައްދައިލިއެވެ. ހަމަ އެވަގުތު ލޯގަނޑުގެ ބިއްލޫރިގަނޑަށް ފުސްކަމެއް އެކުލެވިގެންދިޔައެވެ.\nކަޅި ޖަހާނުލައި މާނާ ހުރީ ކުރިމަތީގައި އޮތް ބޮޑު ކަޅު ކުލައިގެ ނަންނުގައްޗަކަށް ބަލަހައްޓާއިގެންނެވެ. އޭތި އޮތީވެސް ކާމޭޒުކައިރީގައެވެ. މާނާއަށް ކުރިއަށް އެންމެ ފިޔަވަޅެއްވެސް އަޅާކަށް ނުކެރުނެވެ. ފަސްފަހަތަށް ފިޔަވަޅު އަޅަމުން މަޑުޖެހުނެވެ. އޭނަގެ ދެލޯ ހުއްޓިފައިވަނީ ނަންނުގައްޗަށެވެ. އެއީ ދުވަހަކުވެސް އޭނަ ދުއް ކަހަލަ ނަންނުގައްޗެއްނޫނެވެ. އާދަޔާ ޚިލާފަށް ނަންނުގަތި ބޮޑުވެފައި ކަޅެވެ. މާނާ ބަލަހައްޓާއިގެން ހުއްޓާ ނަންނުގަތި މިސްރާބުޖެހީ ގެއިން ނުކުންނަން ހުންނަ ދޮރާއި ދިމާއަށެވެ. އޭތި ނުކުމެގެން ދިޔައިރުވެސް މާނާ ހުރީ ކުރިއަށް ގުޑިލާންވެސް ނޭންގިފައެވެ.\n“ކޮބާތަ މާނާ.. ދިޔަގޮތަށް ބަހަބަރު…” ކުދި ކިޔަމުން ސަމީރާ ހިނގައިގަތެވެ. މާނާ ވެސް ދިޔަފަހުން ހަބަރެއް ނުވުމުން ސަމީރާ ހިނގައިގަތީ ކޮޓަރިން ނުކުންނާށެވެ. ސަމީރާ މަޑުޖެހުނެވެ. އޭރު ފެންތައްޓެއް ހިފައިގެން މާނާ އައިސް ވަންނަނީއެވެ.\n“ފެންތައްޓެއް ގެނެސްދޭށޭ ބުނީމާ…” މާނާ އަތުން ފެންތަށިއަތުލަމުން ސަމީރާ ހިނގައިގަތީ އެތެރެއަށެވެ. މާނާ ހުރީ ފުން ޚިޔާލަކަށް ގެއްލިފައެވެ. ފެނުނު މަންޒަރާއި ދޭތެރޭ އޭނަގެ ސިނކުޑިއަށް ބަރުވަނީއެވެ. އަނެއްކޮޅުން އުސްމާނު ދެއްކި ވާހަކަތަކާއި އޭނައަށް އެވަމުންދާ ގޮތްތަކާއި ދޭތެރޭ މާނާގެ ސިކުނޑިއަށް ބާރުބޮޑުވަމުންދިޔައެވެ.\nޖާބިރު އިނީ ދެފައި ވައްކޮށްލައިގެންނެވެ. އޭނަގެ ދެލޯ ވަނީމެރިފައެވެ. މުޅި ކޮޓަރިތެރޭގައިވަނީ ދުމުގެ އަސަރެވެ. ތުން ތަޅުވަމުން ދިޔައިރު އޭނަގެ ނިއްކުރިމަތީގައި އޮއްދާތިކިތަށް ފުނިޖެހިފައި ހުއްޓެވެ. ތުންތަޅުވަމުން ދިޔަވަކަށް އޭނަގެ އެސްފިޔަތަށްވެސް ހަރަކާތްކޮށްލައެވެ.\nV reethi maasha Allah\n6 bai ah inthi zaaru kuranii mi


SunOnline: Tree Top Hospitalun kuda vaguthu kolhegge thereygai hashigandugai allergy ehge asaru huritho balaaleveyne\nޓްރީ ޓޮޕް ހޮސްޕިޓަލުން ކުޑަ ވަގުތުކޮޅެއްގެ ތެރޭގައި ހަށިގަނޑުގައި އެލާޖީއެއްގެ އަސަރު ހުރިތޯ ބަލައިލެވޭނެ\nއަހުމަދު މިޒްޔާލް 28 Sep 2021, 13:58\nޓްރީ ޓޮޕް ހޮސްޕިޓަލުން ސްކިން ޕްރިކް އެލާޖީ ޓެސްޓިން އަދި އިމިއުނޮތެރަޕީގެ ހިދުމަތް ތައާރަފު ކޮށްފިއެވެ.\nޓްރީ ޓޮޕް ހޮސްޕިޓަލްގެ އިއާ، ނޯސް، ތުރޯޓް (އީ.އެން.ޓީ) އަދި ރެސްޕިރޭޓަރީ ޑިޕާޓްމަންޓްގެ ފަރާތުން ތައާރަފްކުރި މި ހިދުމަތްތަކުގެ އެހީގައި ކުޑަ ވަގުތުކޮޅެއްގެ ތެރޭގައި އެއްވެސް އެލާޖީއެއްގެ އަސަރެއް ހުރިތޯ ބަލާލެވެއެވެ.\nއާންމު ގޮތެއްގައި ސްކިން ޕްރިކް އެލާޖީ ޓެސްޓް ހަދަނީ ތަފާތު ވައްތަރުގެ ކުނޑިއަށް، ކާ ތަކެއްޗަށް ނުވަތަ ހިރަފުހަށް އެލާޖިކް ވޭތޯ ބެލުމަށެވެ. ބޮޑެތި މީހުންގެ ގައިގައި މި ޓެސްޓް ހަދާނީ މީހާގެ އަތުގައެވެ.\nސްކިން ޕްރިކް އެލާޖީ ޓެސްޓިން ހެދުމަށްޓަކައި ހާއްސަ ކަށްޓެއް ބޭނުންކުރެއެވެ. އެހެން ނަމަވެސް މި ޓެސްޓަކީ އެއްވެސް ވަރަކަށް ތަދު އިހުސާސް ނުކުރެވޭ އަދި ކުޑަ ވަގުތުކޮޅެއްގެ ތެރޭގައި ނިންމާލެވޭ ޓެސްޓެކެވެ.\nޓްރީ ޓްރީ ޓޮޕް ހޮސްޕިޓަލުން ސްކިން ޕްރިކް އެލާޖީ ޓެސްޓިން އަދި އިމިއުނޮތެރަޕީގެ ހިދުމަތްތައް ފޯރުކޮށްދެނީ ފަސް އަހަރުން މަތީގެ މީހުންނަށެވެ.\nޓްރީ ޓޮޕް ހޮސްޕިޓަލްގެ އީ.އެން.ޓީ ޑިޕާޓްމަންޓަކީ ކަންފަތް، ނޭފަތް، ސައިނަސް، އަޑުފޮށި، އަނގަ އަދި ކަރުތެރޭގެ ބަލިތަކަށް ހާއްސަ ކުރެވިފައިވާ ޑިޕާޓްމަންޓެކެވެ.\nއެތެރެހަށީގެ ފަރުވާތަކުގެ ތެރޭގައި ހިމެނޭ ފުއްޕާމޭގެ ހާއްސަ ޑިޕާޓްމަންޓަކީ ފުއްޕާމޭ، މޭ އަދި ނޭވާހޮޅިއާބެހޭ ބަލިތަކަށް ހާއްސަ ޑިޕާޓްމަންޓެކެވެ. މީގެ އިތުރުން ނޭވާލުމުގައި ދިމާވާ އުނދަގޫ ތަކާއި، ކްރޮނިކް އޮބްސްޓްރަކްޓިވް ޕަލްމޮނަރީ ޑިސީސް (ސީ.އޯ.ޕީ.ޑީ)، އިންޓަސްޝިއަލް ލަންގް ޑިސީސް، ލަންގް މެލިގްނެންސީސް، މޭގެ އިންފެކްޝަންތައް އަދި ނިދުމުގެ މައްސަލަތައްކަށް ފަރުވާކޮށްދެއެވެ.\nޓްރީ ޓޮޕް ހޮސްޕިޓަލްގައި ސްކިން ޕްރިކް އެލާޖީ ޓެސްޓިން އަދި އިމިއުނޮތެރަޕީގެ ހިދުމަތްތައް ފޯރުކޮށްދިނުމުގައި އިސްކޮށް އުޅުއްވަނީ އީ.އެން.ޓީ ސްޕެޝަލިސްޓް، ޑރ. ޗަންދްރަޝޭކަރް ރަވަލް އާއި ފުއްޕާމޭގެ ހާއްސަ ޑޮކްޓަރު ޑރ. ރަގުލާން ރާޖާލިންގަމްއެވެ. ޑރ. ރަވަލްއަކީ މެޑިކަލް މެނޭޖްމަންޓް އަދި އެޑްމިނިސްޓްރޭޝަން، ކުއްލި ފަރުވާ، އައި.ސީ.ޔޫ އަދި އޮޓޮލޮޖީ ސާޖަރީ ކުރުމުގައި އެތައް އަހަރެއްގެ ތަޖުރިބާ ހޯއްދަވާފައިވާ ޑޮކްޓަރެކެވެ.\nޑރ. ރަވަލްއަކީ ރަވަލް ސާޖިކަލް ހޮސްޕިޓަލުގެ ވެރިފަރާތެވެ. އަދި ދާދި ފަހުން ގަވަމަންޓް އޮފް މަހަރާސްޓްރަގެ ހެލްތް ޑިޕާޓްމަންޓްގައި އީ.އެން.ޓީ ސްޕެޝަލިސްޓެއްގެ ގޮތުގައިވެސް ޑރ. ރަވަލް މަސަތްކަތް ކުރައްވާފައިވެއެވެ. ފުއްޕާމޭގެ ހާއްސަ ޑަކްޓަރު، ޑރ. ރަގުލާންއަކީ ސިއްހީ ދާއިރާގައި 10 އަހަރަށް ވުރެ ގިނަ ދުވަހު ހިދުމަތް ކުރައްވާފައިވާ ބޭފުޅެކެވެ. އަދި ޑރ. ރަގުލާންއަކީ އިންޑިއާގެ ޗެޓިނާޑް މެޑިކަލް ކޮލެޖް އަދި ރިސާޗް އިންސްޓިޓިއުޓްގައި އެސޯސިއޭޓް ޕްރޮފެސަރުގެ މަގާމު އަދާކުރައްވާ ބޭފުޅެކެވެ.\nއެ ހޮސްޕިޓަލުގެ ނަންބަރު 3351610 އަށް ގުޅައިގެން ނުވަތަ [email protected] އަށް އީމެއިލް ކުރުމުން އިތުރު މައުލޫމާތު ލިބޭނެއެވެ.\nޑޮލަރުން މުއާމަލާތް ކުރުމަށް އިތުރު ކާޑެއް ތައާރަފްކޮށްފި\nއެންމެ ފަހުގެ މެކްބުކް ޕްރޯ އެމޭޒަން އިން އަގުހެޔޮކޮށް


vnews - Disney channel thah Dhiraagu TV in thaaraf kohfi\nޑިޒްނީ ޗެނަލްތައް ދިރާގު ޓީވީން ތައާރަފްކޮށްފި\nރާއްޖޭގެ އެންމެ ބޮޑު މުއާސަލާތީ ކުންފުނި ދިރާގުން ދާދި ފަހުން ތައާރަފްކުރި "ދިރާގު ޓީވީ"އިން ޑިޒްނީ ޗެނަލްތައް ރާއްޖެއަށް ތައާރަފްކޮށްފި އެވެ.\nދިރާގު ޓީވީގެ ހިދުމަތް ޖޯއިބޮކްސް މެދުވެރިކޮށް ރާއްޖޭގެ ހުރިހާ ސަރަހައްދަކަށް ފޯރުކޮށްދެމުން ދާއިރު، ފުރަތަމަ ފަހަރަށް ރާއްޖޭގައި ޑިޒްނީ ޗެނަލްތައް ތައާރަފް ކުރުމަށް އެކުންފުނިން ގެނެސްފައި މިވަނީ ޑިޒްނީ ޗެނަލް، ޑިޒްނީ އިންޓަނޭޝަނަލް އެޗްޑީ، ޑިޒްނީ ޖޫނިއާ އަދި ޑިޒްނީ އެކްސްޑީ އެވެ.\nދިރާގު ޓީވީން މިހާރުވެސް ސޮނީ އީއެސްޕީއެން އެޗް، ސޮނީ ޓެން ޗެނަލްސް، ސޮނީ އެޗްޑީ، ސެޓް މެކްސް އެޗްޑީ އަދި ސޮނީ ޕިކްސް އެޗްޑީ ލިބެ އެވެ.\nދިރާގުން ބުނީ ޑިޒްނީ ޖޫނިއާ އިން އުމުރުން ދެ އަހަރާއި ހަތް އަހަރާއި ދެމެދުގެ ކުދިންނާ އެކަށީގެންވާ އެތައް ޕްރޮގްރާމެއް ގެނެސްދޭނެ ކަމަށާއި އެ ޗެނަލްގެ އެންމެ މަޝްހޫރު ޝޯތަކުގެ ތެރޭގައި ހިމެނެނީ މިކީ މައުސް ކްލައުބް ހައުސް، ޑޮކް މެކްސްޓަފިންސް، އަދި ސޯފިއާ ދަ ފަސްޓް ކަމަށެވެ. އަދި ޑިޒްނީގެ އެންމެ ކްލޭސިކް ކެރެކްޓާސްތައް ކަމުގައިވާ ވިނީ ދަ ޕޫ، ގޯލްޑިލޮކްސް، ދި ސެވެން ޑްވާފްސް ފްރޮމް ސްނޯވައިޓް އަދި ޕީޓަޕޭން އާއި އެހެނިހެން ކެރެކްޓާސްތަކުގެ މުޅިން ތަފާތު ބައިތައް ގެނެސްދޭނެ ކަމަށް ދިރާގުން މައުލުމާތު ދެއެވެ.\nދިރާގުން ބުނީ، އުމުުރުން ހަތަރު އަހަރާއި 14 އަހަރާއި ދެމެދުގެ ކުދިންނާ ގުޅޭގޮތަށް ގެނެސްދޭ އެތައް ޝޯ އެއް ޑިޒްނީ ޗެނަލުން ގެނެސްދޭނެ ކަމަށާއި އެ ޗެނަލް ތަކުގެ ތެރޭގައި ޑަކް ޓޭލްސް، އެލީނާ އޮފް އެލެވޭޓާ، އާޓް އެޓޭކް، ޕީޖޭ މާސްކްސް އަދި ޑޯރޭމޮން ހިމެނެއެވެ.\nޑިޒްނީ އެކްސްޑީ އިން ވެސް ކުޑަކުދިންނަށް އެކަށީގެންވާ އަދި ކުދިން ޝައުގުވެރިވާ ގިނަ ޝޯ ތަކެއް ގެނެސްދޭން ދިރާގުން ނިންމާފައިވާއިރު، އެ ޗެނަލް ހާއްސަ ކޮށްފައިވަނީ އުމުރުން ހަ އަހަރާއި 14 އަހަރާއި ދެމެދުގެ ކުދިންނަށެވެ.\nދިރާގުން އަލަށް ތައާރަފް ކުރި ޑިޒްނީ އިންޓަނޭޝަނަލް އެޗްޑީއިން ޒުވާނުންނަށް ހާއްސަ ވޯލްޑް ކްލާސް އިންގްލިޝް ކޮންޓެންޓެއް ގެނެސްދޭނެ ކަމަށް ވެސް އެކުންފުނިން މައުލޫމާތު ދެއެވެ.\nދިރާގުން ބުނީ ދިރާގް ބްރޯޑްބޭންޑް ކަނެކްޝަން މެދުވެރިކޮށް ދިރާގު ޓީވީގެ ހިދުމަތް ލިބިގެންދާނެ ކަމަށާއި، އަދި ޖޯއި ބޮކްސްގެ ޒަރީއާއިން ގޭގައި ދިރާގު ޓީވީގެ ހިދުމަތް ހޯދާ ފަރާތްތަކަށް އިތުރު އެއްވެސް ހަރަދެއް ކުރަން ނުޖެހޭނެ ކަމަށެވެ. އަދި ބައިނަލްއަގްވާމީ ޗެނަލްތަކުގެ އިތުރަށް ރާއްޖޭގެ ހުރިހާ ޗެނަލްތައްވެސް ފެނިގެންދާނެ ކަމަށްވެސް ދިރާގުން ބުނެ އެވެ.\nމީގެ އިތުރުން ދިރާގުން ބުނީ ހިދުމަތް ގުޅައި ދިނުމާ އެކު، ރާއްޖޭގެ ކޮންމެ ތަނެއްގައި ހުއްޓަސް، ދިރާގުގެ ނެޓްވާކް ބޭނުންކޮށްގެން ލެޕްޓޮޕާއި ޓެބްލެޓް އަދި ސްމާޓްފޯން ޓީވީ ބެލޭނެ ކަމަށެވެ.


Al-Masjid an-Nabawī ge 100 ah vure gina dhorukolhu hajjuverinah...\nމަސްޖިދުއް ނަބަވީގެ 100 ށް ވުރެ ގިނަ ދޮރުކޮޅު ހައްޖުވެރިންނަށް ހުޅުވާލައިފި\nހައްޖުވެރިންނަށް ފަސޭހަކޮށްދިނުމަށް ގިނަ އިންތިޒާމްތަކެއް ވަނީ ހަމަޖައްސާފައި\nކ. މާލެ 10 އޯގަސްޓު 2017 | ބުރާސްފަތި 10:37 2,159\n1438 ވަނަ އަހަރު ސައުދީ އަށް ހައްޖުވުމަށް ދިޔަ ބަޔަކަށް އޮފިޝަލުން މަރުހަބާ ކިޔަނީ - ސައުދީގެޒެޓް\nހައްޖުވެރިންނަށް މަސްޖިދުއް ނަބަވީގެ 100 ށް ވުރެ ގިނަ ދޮރުކޮޅުތައް ސައުވީސް ގަޑީއިރަށް ހުޅުވާލައިފިއެވެ.\nމަސްޖިދުއް ނަބަވީގެ ކަންކަން ބަލަހައްޓާ އޮފީހުގެ އަންޑަރ ސެކްރެޓަރީ އަލީ އަލް އުބައިދު ސައުދީ މީޑިއާ އަށް މައުލޫމާތު ދެއްވަމުން ވިދާޅުވީ، ހައްޖުވެރިންނަށް ލުއިފަސޭހަ ކޮށްދިނުމަށް މަސްޖިދުއް ނަބަވީގެ އިންތިޒާމްތައް ފުރިހަމަ ކުރެވިފައިވާ ކަމަށެވެ.\nއިންތިޒާމް ތަކުގެ ތަފްސީލް ދެއްވަމުން އޭނާ ވިދާޅުވީ، މިސްކިތުގައި 12 އިލެކްޓްރިކް ސިޑި އާއި 24 އާދައިގެ ސިޑި ހުންނާނެ ކަމަށާއި، މިސްކިތުގައި ސޯޅަ ހާސް ކާޕެޓް އަޅާފައި ވުމުގެ އިތުރުން 250 ކުޑަ ހައްޖުވެރިންގެ ބޭނުން ތަކަށް މިސްކިތުގައި ލިބެން ހުންނާނެ ކަމަށެވެ.\nމީގެ އިތުރުން 300 ޓަނުގެ ޒަމްޒަމް ފެން ކޮންމެ ދުވަހަކު މައްކާއިން ގެނައުމުގެ އިންތިޒާމް ހަމަޖެހިފައިވާ ކަމަށާއި، އަދި މިސްކިތުގައި ޒަމްޒަމް ފެން އަޅާފައި ފަނަރަހާސް ކަންވާރު ބެހެއްޓިފައިވާނެ ކަމަށެވެ. އެއާއެކު ބޯފެން ފޯރުކޮށް ދިނުމަށް 385 ފެން އިސްކުރު ހަރުކުރެވިފައިވާ ކަމަށާއި، އެކަށީގެންވާ އަދަދަކަށް ޑިސްޕޯސަބަލް ތަށި ބެހެއްޓިފައިވާނޭ ކަމަށްވެސް އޭނާ ވިދާޅުވިއެވެ. މީގެ އިތުރުން ދެހާސް ފުރޮޅުލީ ގޮނޑިއާއި، ވުޟޫ ކުރުމަށް އެގާރަ ހާސް އިސްކުރު ބެހެއްޓިފައިވާ ކަމަށެވެ.\nހައްޖުވެރިންނަށް ފޯރުކޮށްދޭ ކާބޯތަކެތީގެ ކޮލިޓީ އާއި ރައްކާތެރިކަމާ ބެހޭ ސިމްޕޯޒިއަމް އެއް ބުދަ ދުވަހު މައްކާގެ މުނިސިޕަލްޓީން ވަނީ އިންތިޒާމް ކޮށްފައެވެ. މި ސިމްޕޯސިއަމްގައި ސަރުކާރާ އަމިއްލަ ފަރާތްތަކުން ބައިވެރިވާ ކަމަށް ސައުދީ މީޑިއާއިން ބުނެފައިވެއެވެ.\nއެންމެ ފަހުން އަޕްޑޭޓް ކުރީ: 1 މަސްކުރި | ރިވިއު ކުރީ: ދެލިކޮޕީ


Haleem alun hingan beynunvanee rahyithunge eheetheirkan: Aaila\nއުންމީދު ކަނޑައެއް ނުލާ، ބޭނުންވަނީ އާޓިފިޝަލް ފައެއް ޖެހުމަށް އެހީއެއް!\nރ. އިނގުރައިދޫ ކައިރީގައި އޮތް ފަޅެއްގެ ބޭރުގައި ފީނަން އުޅެނިކޮށް ޑިންގީއެއްގެ ބުރަފަތީގައި ޖެހި ފައި ބުރިވި ޒުވާނާ އަބްދުﷲ ހަލީމް އަށް ފައެއް ޖެހުމަށް އާއިލާ އިން އެހީ ހޯދަން ފަށައިފިއެވެ.\nއިނގުރައިދޫ އަށް ނިސްބަތްވާ އުމުރުން 27 އަހަރުގެ ހަލީމުގެ ވާއަތު ފައިގެ ކުޑަހުޅު ކައިރި ވަކި ނުވެ އޮތީ ހަންކޮޅެކެވެ. އުނގޫފާރު ރީޖަނަލް ހޮސްޕިޓަލުގައި ފަރުވާ ދިނުމަށް ފަހު އޭނާއަށް މިހާރު އަންނަނީ އޭޑީކޭގައި ފަރުވާ ދެމުންނެވެ.\nއެގޮތުން ފައި ގުޅުވޭނެ ގޮތެއް ނެތުމުން ކަކުލު ހުޅުން ތިރިން ފައި ބުރިކޮށްލާފައިވާއިރު މަސްނޫއީ ފައެއް ޖަހައިގެން އުޅެވޭނެ ކަމުގެ ޔަގީންކަން ޑޮކްޓަރުން ވަނީ ދީފައެވެ. އެގޮތުން ހަލީމް ގޮވައިގެން ރާއްޖޭން ބޭރަށް ދިއުމުގެ މަސައްކަތް އާއިލާ އިން ކުރަމުންދާއިރު އެކަމުގައި ދާނެ ހަރަދެއް ނޭނގޭތީ އާއިލާ އިން ވަނީ އެކަމަށް އާންމުންގެ އެހީއަށް އެދިފައެވެ.\n"އާސަންދަ މެދުވެރިކޮށް އަޅުގަނޑުމެން މިދަނީ، އެކި ފަރާތްތަކުން އެހީ ވަމުން ދަނީ، ސީދާ އަދި ދާނެ ވަރު ނޭނގޭތީ، އެކޮޅަށް ފޮނުވާފައި ވާތީ، އަދި ތަފްސީލެއް ނުލިބޭ" ސީއެންއެންއެމް އަށް މައުލޫމާތު ދެމުން ހަލީމްގެ ބޭބެ އިބްރާހިމް ޝިހާބް ބުންޏެވެ.\nޝިހާބު ބުނިގޮތުގައި ފައި ޖެހުމަށް ދިއުމަށް ހަމަޖެހިފައިވަނީ އިންޑިއާގެ ގަންގާ ހޮސްޕިޓަލަށެވެ. އަދި އަންނަ ބުދަ ދުވަހު އެކޮޅަށް ފުރަން ހަމަޖެހިފައިވާ ކަމަށް ވެސް ޝަހީބު ބުންޏެވެ.\nގުރޫޕަކާއެކު ހަލީމް ފީނަން ދިޔައީ ރ. ނެއޮ ކިޔާ ފަޅުރަށެއްގެ ބޭރަށެވެ. ހަލީމްގެ ފައިގައި ބުރަފަތި ޖެހުނީ ކީއްވެކަން އަދި އެނގިފައި ނުވާއިރު އޭނާގެ ފައިގައި ޖެހުނީ އެ އަތޮޅުގައި ހަދަމުންދާ ރިސޯޓެއް ކަމަށްވާ ކޮއްޓަފަރުގައި ދުއްވާ ޑިންގީއެއްގެ ބުރަފަށްޗެވެ.\nޝިހާބު ބުނީ އެހާދިސާ ހިނގި ވަގުތު އެތަނުގައި އެމީހުން ދިޔަ ދޯނިވެސް އޮންނާނެ ކަމަށާއި ފީނާކުދިންނާއި ބޮއެވެސް އެނގޭ ގޮތަށް ހުންނާނެ ކަމަށެވެ. ނަމަވެސް އެހާދިސާ ހިނގައި ދިޔަ ގޮތުގެ ސީދާ މައުލޫމާތު އެނގިފައި ނެތް ކަމަށް ޝަހީބު ބުންޏެވެ. އަދި އޭނާ ބޮޑަށް އިސްކަން މިވަގުތު ދެނީ ކޮއްކޮގެ ކަންތަކަށް ކަމަށް ޝަހީބު ބުންޏެވެ.\n"މިހާރު އިރާދަކުރެއްވިއްޔާ ކުރިއަށް ވުރެ ވަރަށް ބޮޑުތަން ރަނގަޅު، މިިހާރު އައިސީޔޫއިން ރޫމަށް ދޫކޮށްލައިފި" ޝަހީބު ބުންޏެވެ.\nއެކައުންޓު ނަމްބަރު: 7701179802101\nނަމްބަރު: 7400009 - އިބްރާހިމް ޝިހާބް (ހަލީމްގެ ބޭބެ)


މަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 13 – DhiSalafiyyah\nހަތްވަނައީ: މަދީނާގެ ގަސްނުކެނޑުމާއި އެތަނުގައި ދިރިއުޅޭ ޙައިވާނުން ޝިކާރަނުކުރުން : މިކަމަށް ނަހީކުރައްވާ ރަސޫލުﷲ ޞައްލަﷲ ޢަލައިހިވަސައްލަމަގެ އަރިހުން ޙަދީޘްތަކެއް ވާރިދުވެފައިވެއެވެ. އެގޮތުން ޢަބްދުﷲ ބިން ޖާބިރު رضى الله عنهماގެ ކިބައިން ރިވާވެގެން ވެއެވެ.\n((إِنَّ إِبْرَاهِيمَ حَرَّمَ مَكَّةَ، وَإِنِّي حَرَّمْتُ الْمَدِينَةَ مَا بَيْنَ لَابَتَيْهَا، لَا يُقْطَعُ عِضَاهُهَا، وَلَا يُصَادُ صَيْدُهَا)) [رواه مسلم]\nމާނައީ :”އިބްރާހީމް ޢަލައިހިއްސަލާމް މައްކާ ޙުރުމަތްތެރި ކުރެއްވިއެވެ. އަދި ތިމަންކަލޭގެފާނު ދެ ލާބައިގެ ދެމެދުގައިވާ މަދީނާގެ ބިން ޙުރުމަތްތެރި ކުރެއްވީމެވެ. [لابة:މިލަފްޒުގެ މާނައަކީ އަލިފާން ފަރުބަދައިން ފައިބާ ލާވާއެވެ.] އެތަނުގެ ގަހެއް ނުކެނޑޭނެއެވެ. އަދި ޖަނަވާރެއް ޝިކާރައެއް ނުކުކުރެވޭނެއެވެ.”\nއަދި އިމާމު މުސްލިމު ޞަޢުދު ބިން އަބީވައްޤާޞްرضى الله عنه ގެ އަރިހުން ރިވާކުރައްވާފައިވެއެވެ. ރަސޫލުﷲ ޞައްލަﷲ ޢަލައިހިވަސައްލަމް ޙަދީޘްކުރެއްވިއެވެ.\n((إِنِّي أُحَرِّمُ مَا بَيْنَ لَابَتَيِ الْمَدِينَةِ أَنْ يُقْطَعَ عِضَاهُهَا، أَوْ يُقْتَلَ صَيْدُهَا)) [رواه مسلم]\nމާނައީ :”ހަމަކަށަވަރުން ތިމަންކަލޭގެފާނު ދެ ލާބައިގެ ދެމެދުގައިވާ މަދީނާގެ ބިން، އެތަނުގެ ގަސްކެނޑުމާއި ޖަނަވާރުތައް ޝިކާރަކުރުން މަނާވެގެންވާ، ޙުރުމަތްތެރި ތަނެއްގެ ގޮތުގައި ހެއްދެވީމެވެ.”\nއަދި އައްޞަޙީޙައިން (ޞަޙީހުލް ބުޚާރީ އަދި މުސްލިމް) ގައި އައިސްފައިވެއެވެ. ސުލައިމާން ބިން އަލްއަޙްވަލް ވިދާޅުވިއެވެ. ތިމަންކަލޭގެފާނު އަނަސް رضى الله عنه އާ ސުވާލުދެންނެވީމެވެ.\n“ރަސޫލުﷲ ޞައްލަﷲ ޢަލައިހިވަސައްލަމް މަދީނާ ޙުރުމަތްތެރި ކުރެއްވި ހެއްޔެވެ؟”\nއެކަލޭގެފާނު ވިދާޅުވިއެވެ. “އާނއެކެވެ. އެއީ މިވެނި އެވެނި ހިސާބެކެވެ. އެހިސާބުން ގަހެއް ނުކެނޑޭނެއެވެ. އެތަނުގައި ދީނުގައި ނެތް އާކަމެއް ގެނެސްގެންފި މީހާއަށް ﷲއާއި މަލާއިކަތުންނާއި އެންމެހާ އިންސާނުންގެ ލަޢުނަތް އޭނާއަށް ވެއެވެ.”\nއަދިވެސް އައްޞަޙީޙައިންގައި ވެއެވެ. ހަމަކަށަވަރުން އަބޫހުރައިރާ رضى الله عنه ވިދާޅުވެއެވެ.\n“ތިމަންކަލޭގެފާނަށް މަދީނާއިން ފުއްލާއެއް ކައިބޮއިހަދާ އުޅޭތަން ފެނިވަޑައިގަތްނަމަ ތިމަންކަލޭގެފާނު، އޭތި ބިރުގަންނަވާ ނުހަދާނަމެވެ. ރަސޫލުﷲ ޞައްލަﷲ ޢަލައިހިވަސައްލަމް ޙަދީޘްކުރައްވާފައި ވެއެވެ.\n((مَا بَيْنَ لَابَتَيْهَا حَرَامٌ))\nމާނައީ :”ދެ ލާބައިގެ ދެމެދުގައިވާ ތަނަކީ ޙުރުމަތްތެރިވެގެންވާ ތަނެކެވެ.”\n[މިތާގައި ފުއްލާއަށް ތަރުޖަމާކުރެވިފައިމިވަނީ: الظِّبَاءُ އެވެ.] ޙަދީޘްގައި ވާރިދުވެގެންވާ ގަސް ނިސްބަތްކުރެވެނީ އެތަނުގައި ﷲ ތަޢާލާ ފަޅުއްވާފައިވާ ގަސްގަހަށެވެ. [އެބަހީ: އިންސާނެއްގެ އެއްވެސް މަސައްކަތަކާ ނުލާ ފަޅާފައިވާ ގަސްތަކެވެ.] މީސްތަކުން އިންދައިގެން އެމީހުން އަމިއްލައަށް ހައްދާ ގަސްތައް އޭގެތެރޭގައި ނުހިމެނެއެވެ. އެފަދަ ގަސް ކެނޑުން ހުއްދަވެގެން ވެއެވެ.\nއަށްވަނައީ: މުސްލިމް އަޅާ އެތަނުގައި ދިމާވާ އުނދަގޫތަކާއި ދަތިތަކަށް ކެތްތެރިވުން: އެހެނީ އަބޫ ހުރައިރާ ރަޟިޔަﷲ އަންހު ރިވާކުރެއްވިއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘް ކުރައްވާފައިވެއެވެ.\n((لا يَصْبِرُ عَلَى لَأْوَاءِ الْمَدِينَةِ وَشِدَّتِهَا أَحَدٌ مِنْ أُمَّتِي، إِلَّا كُنْتُ لَهُ شَفِيعًا يَوْمَ الْقِيَامَةِ أَوْ شَهِيدًا)) [رواه مسلم]\nމާނައީ :”މަދީނާގައި ދިރިއުޅުމުގެ ދަތިކަމަށް ތިމަންކަލޭގެފާނުގެ އުންމަތުގެ ތެރެއިން މީހަކު ކެތްކޮށްފިނަމަ އެމީހަކަށް ޤިޔާމަތް ދުވަހު ޝަފާޢަތްތެރިއަކަށް ނުވަތަ ހެކިވެރިއަކަށް ތިމަންކަލޭގެފާނު ވެވަޑައިނުގަންނަވާނެ މީހަކުނުވެއެވެ.”\nއަދިވެސް ޞަޙީޙް މުސްލިމްގައި ވެއެވެ. އަލްމަހްރިއްޔުގެ އަޅު އަބޫ ސަޢީދު، އަބޫ ޞަޢީދުލް ޚުދްރީ رضى الله عنهގެ އަރިހަށް ހޫނުގަދަ ރެއެއްގައި ވަޑައިގެން އަބޫ ޞަޢީދުލް ޚުދުރީގެ އަރިހުން މަދީނާ ދޫކުރައްވާ ދިއުމާމެދު މަޝްވަރާއަކަށް އެދިވަޑައިގެންނެވިއެވެ. އަދި ތަކެތީގެ އަގުއުފުލިފައިވުމާއި އެކަލޭގެފާނުގެ ދަރިން ގިނަކަމުގެ ޝަކުވާކުރެއްވިއެވެ. އަދި މަދީނާގައިހުރި ދަތިކަމަށް ކެތްނުކުރެވޭނެ ވާހަކަވެސް ވިދާޅުވިއެވެ. އަބޫ ޞަޢީދުލް ޚުދްރީ ވިދާޅުވިއެވެ.\nوَيْحَكَ ![މިކަލިމައަކީ ތަދުއިޙުސާސްވުމުން ނުވަތަ ރަޙުމުކުރުމުގެ ގޮތުން ބުނާކަލިމައެކެވެ. މަދަޙައިގެ މާނައިގެ ނުވަތަ އަޖައިބުވުމުގެ މާނައިގަވެސް މިކަލިމަ ބޭނުންކުރެއެވެ.]ތިޔަކަމަކަށް ތިމަންކަލޭގެފާނު އަމުރެއްނުކުރައްވާނަމެވެ. ހަމަކަށަވަރުން ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާ އަޑު ތިމަންކަލޭގެފާނު އެއްސެވީމެވެ.\n((لا يَصْبِرُ أَحَدٌ عَلَى لَأوَائِهَا، فَيَمُوتَ، إِلَّا كُنْتُ لَهُ شَفِيعًا – أَوْ شَهِيدًا – يَوْمَ الْقِيَامَةِ إِذَا كَانَ مُسْلِمً))\nމާނައީ :”މުސްލިމެއްގެގޮތުގައި ހުރެ، މަދީނާގައި ދިރިއުޅުމުގެ ދަތިކަމަށް ކެތްކޮށް އެތަނުގައި މަރުވެއްޖެމީހާއަށް ޤިޔާމަތްދުވަހުގައި ތިމަންކަލޭގެފާނު އެމީހަކަށްޝަފާޢަތްތެރިއަކަށް- ނުވަތަ ހެކިވެރިއަކަށް ވެވަޑައިނުގަންނަވާނެ މީހަކުނުވެއެވެ.”


Autism kujjakah ihaanethikoh kanthah kuri teacher ah fiyavalhu alhaifi - vNews.mv\nއޯޓިޒަމް ކުއްޖަކަށް އިހާނެތިކޮށް ކަންތައް ކުރި ޓީޗަރަކަށް ފިޔަވަޅު އަޅައިފި\nޙައްވާ މިންހާ V. Fulidhoo | 25 October 2019, 14:35\nއޯޓިސްޓިކް ކުއްޖަކަށް އިހާނެތިކޮށް ކަންތައް ކުރި މައްސަލާގައި ޓީޗަރަކަށް ފިޔަވަޅު އަޅައިފިއެވެ.\nއެޑިޔުކޭޝަން މިނިސްޓަރ ޑރ. އާއިޝަތު އަލީ ކުރައްވާފައިވާ ޓުވީޓެއްގައި ވިދާޅުވެފައިވަނީ އެމައްސަލަ މިނިސްޓްރީގެ ސަމާލުކަމަށް އައި ވަގުތު އެކަމަށް ފިޔަވަޅު އަޅާފައިވާނެ ކަމަށެވެ.\nއެޑިޔުކޭޝަން މިނިސްޓްރީއާއި، މޯލްޑިވްސް ޕޮލިސް ސާވިސް އަދި ޖެންޑަރ މިނިސްޓަރ ޓެގްކޮށް ޝިފާގް ހުސެއިން ނަމަކަށް ކިޔާ މީހަކު މަންޒަރު ދައްކުވައިދޭ ވީޑިއޯ ހިއްސާކޮށް ކޮށްފައިވާ ޓްވީޓެއް ރީޓްވީޓް ކުރައްވައި މިނިސްޓަރ ވިދާޅުވީ އެއްވެސް ބާވަތެއްގެ އިހާނެތި އަމަލެއް އަދި ފުރައްސާރައަކީ ސީރިއަސް މައްސަލަތައް ކަމަށާއި އަޅާނުލައި ދޫކޮށްލަންވާ ވަރުގެ ކަމެއް ނޫން ކަމަށެވެ. އަދި އެންމެ އިސް ކަމަކީ އަބަދުވެސް ކުދިންގެ ސަލާމަތާއި ރައްކާތެރިކަން ކަމަށް މިނިސްޓަރ ވިދާޅުވިއެވެ.\nޓުވީޓްގައި ބުނެފައިވާ ގޮތުން އެކަމަކީ ވ. ފުލިދޫގައި ހުންނަ ވ. އަތޮޅު ޕްރީސްކޫލުގެ ޓީޗަރަކާއި ކުޑަކުއްޖަކާ ދެމެދު ހިނގާފައިވާ ކަމެކެވެ. އެކަން ހިނގާދިޔަ ވަގުތު އެހެން ކުދިންނާއެކު އެކުއްޖާ ސަފުގައި ބެހެއްޓުމަށް ޓީޗަރުން މަސައްކަތް ކުރަމުންދާ ތަން ފެނެއެވެ.\nމި މައްސަލާގައި ޓީޗަރަށް ފިޔަވަޅު އަޅާފައިވިޔަސް އަޅާފައި ވަނީ ކޮން ފިޔަވަޅެއް ކަމެއް ހާމަކޮށްފައެެއް ނުވެއެވެ.\nޑރ. އާއިޝަތު އަލީ ރާއްޖެ\nއަޅުގަނޑުގެ ދަރިފުޅު އުޅެނީ ރެހެންދި ސްކޫލްގައި. ކޮންމެ ދުވަހަކު ކޮންމެސް މައްސަލައެއް ޖައްސާނެ. މިވެނިއެއްޗެއް ބުނެފި އެވެނިކަމެއް ކޮއްފި. ހީވަނީ ނޯމަލް ކުދިން އެކަހަލަ ކަންތައް ނުކުރާހެން ވަރަށް ދެރަވޭ


ޔޫރޯ ކޮލިފިކޭޝަން: ޖަރުމަނު ބަލިކޮށް ނެދަލޭންޑްސް އިން އުންމީދު އާ...\nޔޫރޯ ކޮލިފިކޭޝަން: ޖަރުމަނު ބަލިކޮށް ނެދަލޭންޑްސް އިން އުންމީދު އާ ކޮށްފި\nމި މެޗު ނެދަލޭންޑްސް އިން ކާމިޔާބު ކޮށްފައިވަނީ 4-2 ގެ ނަތީޖާ އަކުން\n7 ސެޕްޓެންބަރ 2019 | ހޮނިހިރު 08:45\nނެދަލޭންޑްސް އަދި ޖަރުމަނު ބައްދަލުކުރި މެޗުގެ ތެރެއިން\nޔޫރޯ ކޮލިފިކޭޝަނުގައި ޖަރުމަނު އަދި ނެދަލޭންޑްސް ބައްދަލުކުރި މެޗު ނެދަލޭންޑްސް އިން ކާމިޔާބުކޮށް އުންމީދު އާ ކޮށްފިއެވެ.\nނެދަލޭންޑްސް އިން މި މެޗު ކާމިޔާބުކުރީ 4-2 ގެ ނަތީޖާ އަކުންނެވެ.\nމެޗުގެ ފުރަތަމަ ހާފު ކުރީ ކޮޅުގައި ޖަރުމަނުން ވަނީ ލަނޑު ޖަހާ ލީޑު ނަގައިފައެވެ. މި ލަނޑު މެޗުގެ9ވަނަ މިނެޓުގައި ޖަރުމަނަށް ކާމިޔާބުކޮށްދިނީ ސާރޖް ގެނަބްރީއެވެ.\nމި ލަނޑާއެކު ނެދަލޭންޑްސް އިން އެ ޓީމުގެ ކުޅުން ރަނގަޅުކޮށް ޖަރުމަނުގެ ގޯލަށް ފުލުފުލުގައި ހަމަލާ އުފެއްދިއެވެ. ނަމަވެސް ޖަރުމަނުގެ ޑިފެންޑަރުން ވަނީ ހުށިޔާރުކަމާއެކު ނެދަލޭންޑްސް އިން ފޮނުވާލި ހަމަލާތައް ދިފާއުކޮށްފައެވެ.\nމެޗުގެ ފުރަތަމަ ހާފު ނިމުގެންދިޔައީ 1-0 ގެ ނަތީޖާއަކުން ޖަރުމަނު ކުރީގައި އޮވެގެންނެވެ.\nމެޗުގެ ދެވަނަ ހާފު ފަށައިގެން ނެދަލޭންޑްސް އިން ބޯޅަ ކޮންޓްރޯލްކޮށް މޮޅަށް ކުޅުނުއިރު އެޓީމުން ވަނީ މެޗުގެ 59 ވަނަ މިނެޓުގައި ލަނޑު ޖަހާ ނަތީޖާ ހަމަހަމަ ކޮށްފައެވެ. މި ލަނޑު އެޓީމަށް ކާމިޔާބު ކޮށްދިނީ ޑި ޔަންގްއެވެ.\nމެޗުގައި ނެދަލޭންޑްސް އިން ޖެހި ދެވަނަ ލަނޑަކީ ޖަރުމަނު ކުޅުންތެރިއެއް ގައިގައި ޖެހިފައި ބައިކޮޅައް ވަތް ލަނޑެކެވެ.\nނެދަލޭންޑްސް އިން ލީޑު ނެގުމާއި އެކު ޖަރުމަނުން ވަނީ ކުޅުން ރަނގަޅުކޮށްފައެވެ. އެގޮތުން މެޗުގެ 73 ވަނަ މިނެޓުގައި ޖަރުމަނުން ވަނީ ލަނޑު ޖަހާ ނަތީޖާ ހަމަހަމަ\nކޮށްފައެވެ. މި ލަނޑު ޖަރުމަނަށް ކާމިޔާބު ކޮށްދިނީ ލިބުނު ޕެނަލްޓީ އަކުން ޓޯނީ ކްރޫޒްއެވެ.\nމެޗުން ނެދަލޭންޑްސް މޮޅުކޮށްދިން ލަނޑުތައް އެޓީމަށް ކާމިޔާބު ކޮށްދިނީ މަލެން އަދި ވިޖްނަލްޑަމްއެވެ.\nމި މޮޅާއެކު ނެދަލޭންޑްސް އިން އޮތީ ހަ ޕޮއިންޓާއި އެކު ގްރޫޕްގެ ތިން ވަނައިގައެވެ. މެޗުން ބަލިވި ޖަރުމަނު ނުވަ ޕޮއިންޓާއި އެކު ދެވަނައިގައި އޮތް އިރު އެއްވަނައިގައި 12 ޕޮއިންޓާއެކު އޮތީ ނޮދާން އައިލޭންޑްއެވެ.


Moosun Goasve SriLanka Ah Raiy Inzaaru Nerefi - Vaguthu\nމޫސުން ގޯސްވެ ސްރީލަންކާ އަށް ރަތް އިންޒާރު ނެރެފި\n3 މަސް ކުރިން ( އޮކްޓޯބަރ 30, 2019 )\nވިއްސާރައިގެ ސަބަބުން ލަންކާގެ މަގެއްގައި ފެންބޮޑުވެފައި\nއަވަށްޓެރި ސްރީލަންކާގެ މޫސުން ގޯސްވެ، ރަތް އިންޒާރު ނެރެފިއެވެ.\nމި އިންޒާރު ނެރެފައި ވަނީ އެ ގައުމުގެ މޫސުމާއި ބެހޭ ގައުމީ އިދާރާއިންނެވެ. އެ އިދާރާ އިން މައުލޫމާތު ދޭ ގޮތުގައި ކުރިއަށް އަށް3ދުވަހުވެސް އެ ގައުމުގެ ގިނަ ހިސާބުތަކަށް ބޯ ވިއްސާރަ އާއި އެކު ގުގުރާނެ ކަމަށް ވަނީ ލަފާ ކުރެވިފައެވެ.\nރަތް އިންޒާރު ނެރެފައި ވަނީ އެ ގައުމުގެ އުތުރާއި މެދު އުތުރުން މޫސުން ގޯސްވުމާއި ގުޅިގެންނެވެ. މި ހިސާބުގަނޑުގައި ގަޑިއަކު 70-80 ކިލޯމީޓަރާއި ދެމެދުގައި ވައި ޖެހޭނެ ކަމަށް ލަފާކޮށްފައި ވާއިރު އެ ގައުމުގެ މޫސުމާއި ބެހޭ އިދާރާ އިން ވަނީ އާއްމުން ރައްކާތެރިކަމުގެ ފިޔަވަޅުތައް އެޅުމަށް ގޮވާލާފައެވެ. މި އިންޒާރު ދިގުލައިގެން ދާނީ މިރޭގެ 10:30ގެ ނިޔަލަށް ކަމަށް ވަނީ ލަފާކޮށްފައެވެ. ނަމަވެސް މި ވަގުތު އިތުރުވުުމަކީ އެކަށީގެންވާ ކަމެކެވެ.\nއެ ގައުމުގެ ކަނޑުތައް ވަނީ ވަރަށް ގަދަވެފައި\nމި އިންޒާރާއި އެކު އެ އިދާރާ އިން ވަނީ ސަމާލު ދިގުލައިގެންދާ ވަގުތުގައި ހުރިހާ ފަރާތްތަކުންވެސް ގޭތެރެއަށް ވަދެ، ބޭރުގައި ނޫޅުމަށް ނަސޭހަތްތެރިވެފައެވެ. އަދި ހުސް ބިންތަކުން ދުރުވުމަށާއި، ގޭތެރޭގައިވެސް ކަރަންޓު ސާމާނު ބޭނުން ނުކުރުމުގެ އިތުރުން ބައިސްކަލާއި ސައިކަލު ފަދަ ވެހިކަލްތައްވެސް ބޭނުން ނުކުރުމަށް ވަނީ އެދިފައެވެ.\nމިގޮތަށް އެދިފައި މިވަނީ މި އިންޒާރު ދެމިގެން ދާ ވަގުތުގައި އެ ސަރަހައްދުތަކަށް އާދަޔާ ހިލާފަށް ގުގުރައި، ހޮނު އަޅާނެ ކަމަށް ބެލެވޭތީއެވެ. އެ ގައުމުގެ ބޮޑު ބަޔަކަށް ވިއްސާރަ ކުރަމުން ދިޔަ ނަމަވެސް، މި ރަތް އިންޒާރު ގިނަ ދިވެހިން ދިރިއުޅޭ ކޮލޮމްބޯ ސަރަހައްދަށް ނެރިފައެއް އަދި ނުވެއެވެ. ކޮލޮމްބޯ ސަރަހައްދަށް ނެރެފައި ވަނީ ރީނދޫ ސަމާލެކެވެ.


Hawaii gai dhunfathuge isthiumaal kurevey umuru 100 ah mathi kuran bill eh | Mihaaru\nމީހަކު ސިނގިރެޓްޓާ އެކު: މިއީ ސިއްހީ ބޮޑު ނުރައްކަލެއް.\nހަވާއީގައި ދުންފަތުގެ އިސްތިއުމާލު ކުރެވޭ އުމުރު 100 އަށް މަތި ކުރަން ބިލެއް ހުށަހަަޅައިފި\n07 ފެބުރުއަރީ 2019 - 08:20 1 comment\nދުންފަތުގެ އިސްތިއުމާލު ކުރެވޭނެ އުމުރަކީ 100 އަހަރުން މަތިވުން ކަމަށް ކަނޑައަޅާ ބިލެއް ހަވާއީގެ ގާނޫނު ހަދާ މަޖިލީހަށް ހުށަހަޅައިފި އެވެ.\nމި ބިލް ހުށަހަޅާފައި ވަނީ ޑިމޮކްރެޓިކް ޕާޓީގެ މެމްބަރެއް ކަމަށްވާ ޑރ. ރިޗަޑް ކްރީގަން އެވެ.\nއޭނާގެ ބިލްގައި ވަނީ ދުންފަތުގެ އިސްތިއުމާލުކުރުން ހުއްދަ އުމުރު 2020-2024 އާ ދޭތެެރޭ 100 އަހަރަށް މަތިކުރަން ގޮވާލައިފަ އެވެ. ބޭނުމަކީ ހަވާއީގައި ދުންފަތުގެ އިސްތިއުމާކުރުން އެއްކޮށް ހުއްޓުވުމެވެ.\nއެކަމަކު ދުންފަތުގެ އިސްތިއުމާލު ކުރުން ކަމުގައި އީ-ސިނގިރެޓާއި ދުން ހަފައިގެން ކެއުން އެ ބިލްގައި ހިމަނައިފައެއް ނުވެ އެވެ.\n"އެޗްބީ 1509" ގެ ނަމުގައި ހުށަހަޅާފައިވަނީ، ދުންފަތުގެ އިސްތިއުމާލު ކުރެވޭނެ އުމުރު 2020 ގައި 30 އަށް މަތިކޮށް އަދި 2021 ގައި 40 އަށް، 2022 ގައި 50 އަށް، 2023 ގައި 60 އަށް އަދި 2024 ގައި 100 އަހަރަށް މަތިކުރުމަށެވެ.\nދުންފަތުގެ އިސްތިއުމާ ކުރެވޭނެ ރަސްމީ އުމުރުގެ ގޮތުގައި 2017 ގައި ހަވާއީ އިން ކަނޑައަޅާފައި އޮންނާނީ 21 އަހަރެވެ. އެކަމަކު އެމެރިކާގެ އެހެން ސްޓޭޓްތަކުގައި އެ އުމުރުފުރާ އުޅެނީ 18-19 ގަ އެވެ.\nކުރިން ފިޒިޝަނެއްގެ ގޮތުގައި މަސައްކަތް ކުރެއްވި ޑރ. ރިޗަޑް ހަވާއި ޓްރިއުން-ހެރާލްޑަށް ވިދާޅުވި ގޮތުގައި ދުންފަތުގެ އިސްތިއުމާލު ކުރެވޭ އުމުރު މަތިކުރުމަކީ ދުންފަތުގެ ވިޔަފާރި ވެސް ހުއްޓުމަކަށް ގެންނަން ބާރު އަޅާނެ ކަމަކަށް ވާނެ އެވެ.\nދުންފަތުގެ އިސްތިއުމާލު ކުރެވޭޜ އުމުރު މަތި ކުރަން ބިލް ހުށަހެޅި މެމްބަރު ޑރ. ރިޗަޑް.\n"ދުންފަތުގެ އިސްތިއުމާ ކުރުމުގެ ހުއްދަ ދެވޭ އުމުރު މަތިކުރުމުގެ ނަތީޖާއަކީ އިންސާނުންގެ ސިއްހަތު ނުރައްކަލަށް ހުށަހަޅާފައިވާ ދުންފަތުގެ އިންޑަސްޓްރީ ހަމަ ބިމަށް ތިރިވުން،" އޭނާ ވިދާޅުވި އެވެ.\nއެމެރިކާގެ ސެންޓަ ފޮ ޑިޒީސް ކޮންޓްރޯލް އެންޑް ޕްރިވެންޝަން (ސީޑީސީ) ގެ ތަފާސްހިސާބުތައް ދައްކާ ގޮތުން ދުންފަތާ ގުޅުން ހުރި ސިއްހީ މައްސަލަތަކުގައި އެ ގައުމުން އަހަރަކު ބައި މިލިއަނަށް ވުރެ ގިނަ މީހުން މަރުވެ އެވެ.\nއިތުރު ލިޔުންތައް ދުންފަތުގެ އިސްތިއުމާލުކުރުން ސިއްހަތު ކެންސަރު ސިނގިރޭޓް އީ ސިނގިރޭޓް ހަވާއީ އެމެރިކާ\n"އައިކޮސް" އަށް އެމެރިކާ އިން ހުއްދަ ދީފި


SunOnline: Dhigu Inthizareh ge Nimun, Varun aa Nathasha Kaiveni koffi\nދިގު އިންތިޒާރެއްގެ ނިމުން، ވަރުން ދަވަން އާ ނަތާޝާ ކައިވެނިކޮށްފި\nއައިމިނަތު ލުބާ 25 Jan 2021, 08:06\nވަރުން އާ ނަތާޝާ---\nޅައުމުރުން ފެށިގެންވެސް ލޯބީގެ ގޮތުން ގުޅިގެން އުޅުނު އެކްޓަރު ވަރުން ދަވަން 33، އާ ފެޝަން ޑިޒައިނަރު ނަތާޝާ ދަލާލް 28، ކައިވެނިކޮށްފި އެވެ.\nމީގެ ދެ އަހަރު ދުވަސް ކުރިން ފެށިގެން ވެސް މިދެމީހުން ކައިވެނީގެ ވާހަކަތައް ދެކެވެން ފެށުނުއިރު މި ކައިވެންޏަކީ އެންމެ ގިނަ ބަޔަކު އިންތިޒާރުކުރި އެއް ކައިވެންޏެވެ. އެއާއެކު މި ކައިވެނި ވެގެން މިދިޔައީ މިއަހަރު ބޮލީވުޑުގެ އެންމެ ފުރަތަމަ ބޮޑު ކައިވެންޏަށެވެ.\nހިންދޫ ސަގާފަތާ އެއްގޮތަށް އެކައިވެނި ކޮށްފައިވާއިރު ދެމީހުން ކައިވެނިކުރީ އަލީބައުގް އަވަށުގެ "ދަ މެންޝަން ހޮޓެލް"ގަ އެވެ. ކައިވެނީގެ ރަސްމިއްޔާތުތައް ނިންމާލުމަށްފަހު އިންސްޓަގްރާމްގައި އޭނާގެ އަނބިމީހާ ނަތާޝާ އާއެކު ނަގާފައިވާ ފޮޓޯއެއް ހިއްސާކުރަމުން ވަރުން ބުނީ ޒަމާންވީ ލޯބި ރަސްމީވެގެންދިޔައީ ކަމަށެވެ.\nއެ ކައިވެނި ހަފްލާގައި މަދު ބަޔަކު ބައިވެރިވިއިރު ހަފްލާގައި ބައިވެރިވީ އާއިލާ އާ ގާތް ރަހުމަތްތެރިން އެކަންޏެވެ. ބޮލީވުޑުން ފާހަގަ ކޮށްލެވޭ ކަރަން ޖޯހަރު، އާލިއާ ބަޓް، އަރުޖުން ކަޕޫރު އަދި މަނީޝް މަލްހަތްރާ ފަދަ ތަރިން މި ހަފްލާގައި ބައިވެރިވި އެވެ.\nމީގެ ކުރިން ވަރުން ދިން އިންޓަވިއުއެއްގައި ބުނީ ނަތާޝާ އޭނައަށް އެންމެ ފުރަތަމަ ފެނުނީ ހަ ވަނަ ގުރޭޑުން ކަމަށާއި 12 ވަނަ ގުރޭޑު ނިމެންދެން ދެ މީހުން ތިބީ އެކުވެރި ދެ ރަހުމަތްތެރިންގެ ގޮތުގައި ކަމަށެވެ.\n"އަހަރެން ލޯބި ހުށައެޅުމުން ނަތާޝާ އަހަރެން ތިން ހަތަރު ފަހަރަކު ރިޖެކްޓްކުރި. އެކަމަކު އަހަރެން އުންމީދު ކަނޑައެއް ނުލަން،" ވަރުން ބުންޏެވެ.\nވަރުން ކައިވެނިކުރި އިރު ގިނަ ބަޔަކު ދެން އިންތިޒާރުކުރާނީ ރަންބީރު ކަޕޫރާއި އާލިއާ ބަޓްގެ ކައިވެނީގެ ހަފްލާއަށެވެ.


Raajje Ah Salaamathee Majilihuge Godi Kaamiyaabeh Nukurevunu\nފެނަކައިގެ އާއިލާތަކަށް ޚާއްސަކޮށްގެން ޤުރުއާން މުބާރާތެއް ...\nއދ ގެ ސަލާމަތީ މަޖިލީހުގެ ގޮނޑި ދިވެހިރާއްޖެއަށް ކާމިޔާބު ނުކުރެވި އެ ގޮނޑި އިންޑޮނޭޝިއާއިން ކާމިޔާބު ކޮށްފިއެވެ.\nސަލާމަތީ މަޖިލީހުގެ ގޮނޑިއަށް ވަރަށް ބޮޑަށް ކެމްޕެއިންކޮށް، އެ ގޮނޑި ލިބޭނެ ކަމުގެ ބޮޑު ޔަގީންކަމެއް ސަރުކާރުގެ އިސްފަރާތްތަކުން ދެމުން ގެންދަނިކޮށް މިރޭ އދ ގެ އާއްމު މަޖިލީހުގައި ގެނި ސިއްރު ވޯޓުން ރާއްޖެއަށް ނާކާމިޔާބީއަކާއި ކުރިމަތިލާން ޖެހުނީ ބޮޑު ތަފާތަކުންނެވެ.\nއދ ގެ އާއްމު މަޖިލީހުގައި މިރޭ ނެގި ސިއްރު ވޯޓްގައި ރާއްޖެއަށް ލިބިފައިވަނީ އެންމެ 46 ވޯޓެވެ. އިންޑޮނޭޝިއާ ކުރިއަށް އޮތް ދެ އަހަރަށް ސަލާމަތީ މަޖިލީހުގެ ގޮނޑި ކާމިޔާބު ކޮށްފައިވަނީ 144 ވޯޓް ހޯދައިގެންނެވެ. އދ ގެ އާއްމު މަޖިލީހުގައި ނެގި ސިއްރު ވޯޓްގައި ބައިވެރިވެފައިވަނީ 190 ގައުމުންނެވެ.\nކުރިއަށް އޮތް ދެ އަހަރަށް މި ސަރަހައްދުން ރާއްޖެއާއި ވާދަކޮށް އިންޑޮނޭޝިއާއިން ސަލާމަތީ މަޖިލީހުގެ ގޮނޑި ކާމިޔާބު ކުރި އިރު މިއީ ސަލާމަތީ މަޖިލީހުގެ ގޮނޑި އިންޑޮނޭޝިއާއިން ކާމިޔާބުކުރި ހަތަރު ވަނަ ފަހަރެވެ.\nއދ ގެ ސަލާމަތީ މަޖިލިސް އެކުލެވިގެންވަނީ ޖުމްލަ 15 މެމްބަރުންގެ މައްޗަށެވެ. އެއީ ކޮންމެ ދެ އަހަރަކުން އިންތިހާބުކުރާ 10 ޤައުމަކާއި ދާއިމީ ފަސް ޤައުމެކެވެ.


SunOnline: Fenilumun dhivehi dhidha vihurilaa\nއަހުމަދު ސާއިލް އަލީ 15 Jan 2022, 13:27\nމާދަރީ ބަހުގެ ދުވަސް ފާހަގަ ކުރުމަށް ދަރުބާރުގޭގައި ބޭއްވި ރަސްމީ ޖަލްސާގެ ތެރެއިން -- ސަން ފައިލް ފޮޓޯ\n"ފެނިލުމުން ދިވެހި ދިދަ ވިހުރިލާ، ޖޯޝުގައި ރޫހު ތާޒާވެލާ،\nމާނަވީބާރުގައި ވެރިވެދާ، އަސަރުގައި ވިންދު ހަރަކާތްވެލާ،"\nގައުމީ ދިދައިގެ އިލްހާމްގެ ނަން ދީފައިވާ މި ލަވަ އަޑުއިވޭ ކޮންމެ ދިވެއްސަކަށް ވެސް ފުން އަސަރުތަކެއް ކުރުވައެވެ. ގައުމީ ލޯތްބާއި ޖޯޝު ކައްކުވައިލައެވެ.\nމި އިބުރަތްތެރި ޅެމަކީ މިނިވަންކަމަށް 50 އަހަރު ފުރުމާ ގުޅިގެން ސިފައިން ނެރުނު ގައުމީ ލަވަ އަލްބަމުގައި އެންމެ ހިނގި އެއް ލަވައެވެ. އެ ޅެން ހައްދަވާފައިވަނީ މިއަހަރުގެ ޅެންވެރިންގެ ދުވަސް އެ ބޭފުޅަކަށް ހާއްސަކޮށްފައިވާ އުތީމު އާދަމް އަބްދުއްރަހުމާންއެވެ. މިއަދު ފާހަގަ ކުރާ ދިވެހި ޅެންވެރިންގެ ދުވަހުގެ ޝިއާރަކީ ވެސް އެ ޅެމުގެ އެއް ކަޑި ކަމަށްވާ، "ފެނިލުމުން ދިވެހި ދިދަ ވިހުރިލާ.."އެވެ.\nޅެންވެރިޔާ އުތީމު އާދަމް އަބްދުއްރަހުމާން-- ފޮޓޯ: ރައީސް އޮފީސް\nއާދަމްބެ "ސަން"އަށް ވިދާޅުވި ގޮތުގައި އެ ލަވައިގައި އެ ވަނީ ދިވެހި ގައުމީ ދިދަ ފެނިވަޑައިގަތުމުން އޭނާގެ ހިތުގައި އުފެދޭ ޝުއޫރުތަކެވެ. ފަހުރުވެރި ދިވެއްސެއްގެ ހައިސިއްޔަތުން ކުރެވޭ އިހުސާސްތަކެވެ. ވިންދު އަވަސް ވާ ވާހަކައާއި ހިތަށް ކުރާ ލޮބުވެތި އަސަރުތަކުގެ ވާހަކައެވެ.\nހުސައިން އަލީ ކިޔައިފައިވާ އެ ލަވައިގައި ދިވެހި ދިދައިގެ މަގާމާއި އެ ދިދަ ރަމްޒުކޮށްދޭ ކަންކަން އާދަމްބެ ވަނީ ވަރަށް ފުރިހަމައަށް ވިދާޅުވެދެއްވައިފައެވެ. ފެހި ކުލައިން ބުނެދެނީ މަދަނިއްޔަތުކަމެވެ. ރަތްކުލައިން ބުނެދެނީ ގައުމަށް ޓަކައި ޝަހީދުވި އަބުތޯލުންގެ ޒިކުރާއެވެ. ހުދު ކުލަ ބުނެދެނީ މާތްވެގެންވާ އިސްލާމް ދީނެވެ.\n"އޭގެން އުފައްދަނީ ގައުމީ ރޫހެއް. ދިދަ ފެހުނީމައި ވާގޮތް. ރޫހު ތާޒާވާ ވާހަކަ. ޖޯސް ލިބޭ ވާހަކަ. އެ ތިންކުލައިން އިލްހާމެއް ބުނެދޭ. އެ ލިބިގަންނާށޭ،" އާދަމްބެ ވިދާޅުވިއެވެ.\nސިޔާސީ ފިކުރުތަކުގެ ސަބަބުން ގައުމު ބައިބައި ވެފައިވާއިރު ދިދަ ބުނެދެނީ އެގޮތަށް އެކަން ނުކުރުމަށް ކަމަށް ޅެމުގައި ބުނެއެވެ. ދިވެހި ދިދަ ވިހުރިލަވިހުރިލާ އެ ހުންނަނީ ދިވެހިން ހޯދި ނަސްރާއި ފަތަހަ ރަމްޒުކޮށް ދެމުންކަމެވެ. އެ ދިދަ އެ ހުންނަނީ ދިވެހިންގެ ވާޖިބުތަކެއް އޮތްކަން ހަނދާން ކޮށްދެމުން ކަމަށް ވެސް ދިދައިގައި ބުނެއެވެ.\nއާދަމްބެ ވަނީ ދިވެހި ދައުލަތުން ދެއްވާ ޝަރަފުވެރި އިނާމު ކަމުގައިވާ ދިވެހި އަދަބިއްޔާތަށް ހިދުމަތްކުރުމުގެ ދާއިރާއިން ޅެންހެދުމުގެ ރޮނގުން ހިތްވަރުދިނުމުގެ އިނާމާއި ދިވެހިބަހާއި އަދަބިއްޔާތުގެ ދާއިރާއިން ޝަރަފުވެރިކަމުގެ އިނާމު ހާސިލުކުރައްވައިފައިވާ އާދަމްބެއަކީ އަދަބީ، ގައުމީ، ޢިޝްގީ އަދި އެކިއެކި މުނާސަބަތުތަކާ ގުޅޭ ޅެމާއި ވެށްޓާ ބެހޭ ތަފާތު ޅެންތައް ހައްދަވާފައިވާ ބޭފުޅެކެވެ.\nއާދަމްބެ ވިދާޅުވާގޮތުގައި ދިވެހި ބަހަށް ލޯބި އުފެދި، ގައުމީ ރޫހު ލިބުނީ ތައުލީމީ ނިޒާމުގެ ތެރެއިންނެވެ. ހއ. އުތީމަށް އުފަން އާދަމްބެގެ ފުރަތަމަ މަދަރުސާއަކީ ހދ. ނޮޅިވަރަމްފަރުގައި މުހައްމަދު އަމީންގެ ވެރިކަމުގައި ފެއްޓެވި މަދަރުސަތުން އަމީނިއްޔާއެވެ. ފަހުންނަމަ މަދަރުސަތުލް އަމީރު އަމީނެވެ. އޭގެ ފަހުން ހއ. ދިއްދޫގައި ހިންގެވި އަތޮޅު މަދަރުސާއެވެ. 1957 އިން 1962 އާ ހަމައަށް ތައުލީމް ހާސިލު ކުރުމުގެ ތެރެއިން ދިވެހި ބަހަށް ބޮޑު ޝައުގުވެރިކަމެއް އުފެދުނީއެވެ.\nއާދަމްބެ އެންމެ ފުރަތަމަ ޅެން ހެއްދެވީ ސްކޫލު ދަރިވަރުންގެ މެދުގައި ނެރޭ މަޖައްލާތަކަށެވެ. ޅެންވެރިކަމުގެ ކަންކަން އެންމެ ބޮޑަށް ދަސްވީ ބައިތުބާޒީ ކުރުމަށް އެކި ފޮތްފޮތުން ޅެންތައް ހޯދުމަށް ކުރެއްވި މަސައްކަތްތަކުގެ ތެރެއިންނެވެ.\n"އަޅުގަނޑުމެންނަށް ކިޔަވައިދިނީ ފޮތާއި ގޮތާ. މިހާރު ކިޔަވައިދެނީ އެހެނެއް ނޫން. އޭރު ސްކޫލުތައް ހިންގެވީ ވަރަށް ފެންވަރުގައި. އޭރު ވަރަށް ރަނގަޅަށް ދިވެހި ކިޔަވައި ދެނީ، ހުރިހާ ފަންނެއް ހުންނާނެ، އަތުލިޔުމުން ފެށިގެން ޅެން ހެދުމާ ހުރިހާ ކަމެއް ވެސް،" އާދަމްބެ ވިދާޅުވިއެވެ.\nޖުލައި 26، 2021: ރާއްޖޭގެ މިނިވަން ދުވަސް ފާހަގަކުރުމުގެ ގޮތުން ކުރިއަށްދިޔަ ދިދަ ނެގުމުގެ ހާއްސަ ރަސްމިއްޔާތުގެ ތެރެއިން: މި ރަސްމިއްޔާތުގައި ރައީސް އިބްރާހީމް މުހައްމަދު ސޯލިހު އާއި ނައިބު ފައިސަލް ނަސީމް އަދި ދައުލަތުގެ އިއްޒަތްތެރީން ބައިވެރިވެވަޑައިންނެވި -- ސަން ފޮޓޯ/ ފަޔާޒު މޫސާ\nމީގެ 33 އަހަރު ކުރިން ފެށިގެން، ކޮންމެ އަހަރެއްގެ ޖަނަވަރީ މަހުގެ 15ވަނަ ދުވަސް ސަރުކާރުން ގެންދަވަނީ ޅެންވެރީންގެ ދުވަހުގެ ގޮތުގައި ފާހަގަކުރައްވަމުންނެވެ. މި ދުވަސް ޅެންވެރީންގެ ދުވަހުގެ ގޮތުގައި ފާހަގަކުރަން ނިންމެވީ 1988 ވަނަ އަހަރުގެ ޖަނަވަރީ މަހުގެ 15ވަނަ ދުވަހު އަލްއުސްތާޛު އިބްރާހީމް ޝިހާބު ދެމިއޮތުމުގެ އާލަމަށް ދަތުރުކުރެއްވި ދުވަސް ހަނދާނަށް ގެނައުމުގެ ގޮތުންނެވެ. އެ މަނިކުފާނަކީ ކުޅަދާނަ ވާހަކަދެއްކުންތެރިއެއްގެ އިތުރުން ދިވެހި ޅެންވެރިކަމަށް ވެސް ވަރަށް ބޮޑެތި ހިދުމަތްތަކެއް ކުރައްވައިފައިވާ ބޭފުޅެކެވެ. ދިވެހި އަދަބީ ގުލްޝަނުގެ ޝާއިރުއްޝަބާބެވެ.\nދިވެހި ބަހުގެ އެކަޑަމީން ބުނާގޮތުގައި މި ދުވަސް ފާހަގަކުރުމުގެ މައިގަނޑު މަގުސަދަކީ ދިވެހި ޅެންވެރީންގެ ހިދުމަތުގެ އަގު ވަޒަންކުރުމާއި ދިވެހި ޅެންވެރިކަމަށް ދިވެހީން ހޭލުންތެރިކުރުވައި ބަހުގެ އަދަބުގެ ލޯބި އާލާކޮށް ދިރުވައި ޅެންވެރިކަމުގެ ފަންނު އިތުރަށް ދިރުވައި އާލާކުރުމެވެ. މިއީ މި ދުވަސް ފާހަގަކުރައްވަން ފެއްޓެވިތާ 33 އަހަރު ފުރޭ، 34ވަނަ ޅެންވެރީންގެ ދުވަހެވެ.\nކުޅަދާނަ ޅެންވެރިޔާ އާދަމްބެ މިއަދުގެ މުނާސަބަތުގައި ޅެންވެރިންނަށް ދޭން އޮތީ ކުރު މެސެޖެކެވެ.\n"މަސައްކަތް ކުރައްވާށޭ، އިމާމުންނަށް ބައްލަވާށޭ" އެވެ.\nއިންޑިއާ އައުޓްގެ އަޑު ގަދަކޮށް، މަގުމައްޗަށް


Hekkaa behey bill ge bahus fashaifi\nއެމްޑީޕީގެ ތިނަދޫ އުތުރު ދާއިރާގެ މެންބަރު އަބްދުލް މުޣުނީ -- ފޮޓޯ: މަޖިލިސް\nރައްޔިތުންގެ މަޖިލީހަށް ހުށަހަޅާފައިވާ ހެއްކާ ބެހޭ ބިލްގެ ބަހުސް މަޖިލީހުގައި މިއަދު ފަށައިފި އެވެ.\nސަރުކާރުން ސްޕޮންސާ ކޮށްފައިވާ މި ބިލް މަޖިލީހަށް ހުށަހެޅުއްވީ މިމަހުގެ ހަވަނަ ދުވަހު އޮތް މަޖިލީހުގެ ޖަލްސާގައި އެމްޑީޕީގެ ތިނަދޫ އުތުރު ދާއިރާގެ މެންބަރު އަބްދުލް މުޣުނީ އެވެ. ބިލްގެ ފުރަތަމަ ކިޔުން އިއްވާ އެ ދުވަހު ވަނީ ބިލް މަޖިލީހަށް ތައާރަފްކޮށްފަ އެވެ.\nއުމުރުން 15 އަހަރުން ދަށުގެ ކުދިންގެ ހެކިބަސް ގަބޫލް ކުރެވޭނެ އުސޫލުތަކާއި އަންހެނުންގެ ހެކިބަސް ނެގޭނެ ހާލަތްތަކާއި ނެގޭނެ ގޮތްތައްވެސް ބިލުގައި ހިމަނާފައިވެއެވެ.\nރާއްޖޭގައި މިހާރު އަމަލު ކުރަމުންދާ ހެއްކާބެހޭ ގާނޫނަކީ 1976 ވަނަ އަހަރު ފާސްކޮށްފައިވާ ހަތް މާއްދާގެ މައްޗަށް އެކުލެވޭ ގާނޫނެކެވެ. މަޖިލީހުގައި މިހާރު ބަހުސްކުރަމުންދާ ބިލް ފާސްވެ ގާނޫނަކަށް ވުމުން މިހާރު އަމަލުކުރަމުންދާ ބިލް އުވިގެންދާނެ އެވެ.


SunOnline: TTM ge platinum partner akah MTCC\nޓީޓީއެމްގެ ޕްލެޓިނަލް ޕާޓްނަރަކަށް އެމްޓީސީސީ\nމާހިލް މުހައްމަދު 05 Apr 2018, 20:40\nރާއްޖޭގައި ބާއްވާ އެންމެ ބޮޑު ބައިނަލްއަގުވާމީ ޓްރެވަލް ޓްރޭޑު ޝޯ، ޓްރެވަލް ޓްރޭޑް މޯލްޑިވްސް (ޓީޓީއެމް)ގެ މިއަހަރުގެ ޕްލެޓިނަމް ޕާޓްނަރުކަމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) ހަމަޖައްސައިފިއެވެ.\nޗަމްޕާ ސެންޓްރަލް ހޮޓެލްގައި މިއަދު ބޭއްވި ރަސްމިއްޔާތެއްގައި، އޭޕްރިލް 30 އިން މެއި ތިންވަނަ ދުވަހުގެ ނިޔަލަށް ކުރިޔަށްދާ މި ޓްރެވަލް ޓްރޭޑު ޝޯގެ ޕާޓްނަރުންނާ އެކު ވަނީ ސޮއިކޮށްފައެވެ.\nރާއްޖޭގެ ޕީއާރު އަދި މާކެޓިންގް ކުންފުނި މޯލްޑިވްސް ގެޓްއަވޭސްއިން އިންތިޒާމުކޮށްގެން ބާއްވާ ޓީޓީއެމްގެ މިއަހަރުގެ ޕްލެޓިނަމް ޕާޓްނަރުކަމަށް އެމްޓީސީސީ ސޮއި ކުރި އިރު، އޮފިޝަލް އިންޖީނުގެ ގޮތުގައި ސޮއިކުރީ އެމްޓީސީސީން ވިއްކާ ޔަންމާ ބްރޭންޑެވެ.\nޓީޓީއެމްގެ ޕާޓްނަރުންނާ އެކު ސޮއިކުރުން -- ސަން ފޮޓޯ/ މުހައްމަދު އަފްރާހު\nގޯލްޑް ޕާޓްނަރުންގެ ގޮތުގައި ސޮއިކުރީ އަލްޝާލީ މެރިން، އެލައިޑް އިންޝުއަރަންސް، ފިއުލް ސަޕްލައި މޯލްޑިވްސް އަދި އުރީދޫ މޯލްޑިވްސްއެވެ.\nއަދި ސިލްވާ ޕާޓްނަރުންގެ ގޮތުގައި ސޮއިކުރީ އެމް7 ޕްރިންޓް، އެމްއޭސީއެލް، މޯލްޑިވިއަން، ލަނިއަކެއާ ޓެކް، އެސްޓޫއީ އަދި ލިންކްސާވްއެވެ.\nމިއަހަރުގެ ޓީޓީއެމް ކުރިއަށް ދަނީ ފަސް ކޮމްޕޯނެންޓްތަކެއްގެ މައްޗަށެވެ.\n1. ހޮޓެލިއާ ސަމިޓު: މި ސަމިޓު ކުރިޔަށް ދާނީ 30 އޭޕްރިލް 2018 ގައި، ބަނޑޮސް އައިލެންޑް ރިސޯޓުގައި. މި ސަމިޓުގައި ރާއްޖޭގެ 142 ރިސޯޓުން 120 ޖެނެރަލް މެނޭޖަރުން ބައިވެރިވާނެ ކަމަށް މޯލްޑިވްސް ގެޓްއަވޭޒްއިން ލަފާކުރޭ. މި ސަމިޓުގެ މަގުސަދަކީ ރިސޯޓުތަކާއި ހޮޓެލްތަކުގެ އިސްވެރިން އެއްތަނަކުން ބައްދަލުކޮށް، ޓޫރިޒަމް ދާއިރާއާ ބެހޭގޮތުން މަޝްވަރާކުރުން.\n2. ވިޔަފާރި ބައްދަލުވުންތައް: ޓީޓީއެމް ފެއާގެ މައިގަނޑު މަގްސަދަކީ އިންޑަސްޓްރީގެ އެކި ސްޓޭކްހޯލްޑަރުން އެއްތަނަކަށް ގެނެސް، ބައްދަލުކުރާނެ ފުރުސަތު ދިނުން. ޓީޓީއެމް ފެއާގެ ތެރެއިން މެއި އެކަކުން ފެށިގެން ތިނަކާ ހަމައަށް، ރާއްޖޭގެ ފަތުރުވެރިކަމުގެ ދާއިރާގައި ހަރަކާތްތެރިވާ ރިސޯޓުތަކާއި ހޮޓެލްތަކުގެ އިތުރުން ރާއްޖެއާއި ރާއްޖެއިން ބޭރުގެ ޓްރެވަލް އޭޖެންޓުން ވިޔަފާރި ބައްދަލުވުންތައް ބާއްވާނެ. މޯލްޑިވްސް ގެޓްއަވޭސްއިން ލަފާކުރާ ގޮތުގައި މިއަހަރުގެ ފެއާގައި 4،000 އަށް ވުރެ ގިނަ ވިޔަފާރި ބައްދަލުވުން އެ ފެއާގެ ތެރެއިން ކުރިއަށް ދާނެ. މިހާތަނަށް 3،000 އަށް ވުރެ ގިނަ ބައްދަލުވުން ތާވަލުކޮށްފައިވޭ.\n3. ސަޕްލަޔާސް އެކްސްޕޯ: މިއީ ޓީޓީއެމްއަށް އަލަށް ތައާރަފުކުރާ ބައެއް. ސަޕްލަޔާސް އެކްސްޕޯ އިންނާނީ މެއި ދޭކުން ތިނަކަށް. މި އެކްސްޕޯއަކީ ރިސޯޓުތަކުގެ ޕާޗޭސިންގް މެނޭޖަރުން، ޗީފް ފައިނޭންޝަލް އޮފިސަރުން، ޗީފް އިންޖިނިއަރުން، ހެޑް ޝެފުން އަދި ސޭލްސް އެންޑް މާކެޓިންގް ޑިރެކްޓަރުން ފަދަ ބޭފުޅުން ބައިވެރިވާ ވިޔަފާރި އިވެންޓެއް. މި އެކްސްޕޯގެ ދަށުން އެކި ބާވަތުގެ މުދަލާއި ޚިދުމަތް ސަޕްލައިކުރާ ފަރާތްތަކާ ބައްދަލުވެ، ރިސޯޓުތަކުން ކުރިއަށް އޮތް އަހަރަށް ބޭނުންވާ ތަކެތި ހޯދުމަށް ކޮންޓްރެކްޓް ހެދުމާ ބެހޭގޮތުން މަޝްވަރާ ކުރެވޭނެ.\n4. ގާލާ ނައިޓު: މިއީ ޓީޓީއެމް ފެއާގައި ބައިވެރިވާ ހުރިހާ ވިޔަފާރިތަކަށް ބާއްވާ ގާލާއެއް. މި ގަލާ އޮންނާނީ މެއި ދެވަނަ ދުވަހު އަދާރަން ސިލެކްޓް ހުދުރަންފުށި ރިސޯޓުގައި.\n5. ޓޫރިޒަމް ކެރިއާ ފެއާ: މިއީ ޓީޓީއެމް ފެއާގެ ތެރެއިން އާންމުކޮށް ހުޅުވާލައިގެން ކުރިއަށްދާ ހަމައެކަނި ހަރަކާތް. ކެރިއާ ފެއާގައި ބައިވެރިވާނީ ޓޫރިޒަމާއި ރިސޯޓު ދާއިރާއިން ކުރިއެރުމަށް ބޭނުންވާ ޒުވާނުން. މި ހަރަކާތް އޮންނާނީ މެއި ތިންވަނަ ދުވަހު ދަރުބާރުގޭގައި.\nގެސްޓްހައުސްތަކަށް ޓޫރިސްޓުން ގެނައުންހުއްޓުމަކަށް ގެނެސްފި\nވެލާގެ މުވައްޒަފުންނަށް މުސާރައާއެކު އިތުރު އެލަވެންސެއް


TMA in "seaplane company global award" kaamiyaabu kohfi\nޓީއެމްއޭއިން "ސީޕްލޭން ކޮމްޕެނީ ގްލޯބަލް އެވޯޑް" ކާމިޔާބުކޮށްފި\nވޯލްޑް ލަގްޒަރީ އެވޯޑްސް 2021ގެ އެންމެ ފަހުރުވެރި އެއް އެވޯޑުކަމަށްވާ ސީޕްލޭން ކޮމްޕެނީ ގްލޯބަލް އެވޯޑް ޓްރާންސް މޯލްޑިވިއަން އެއާވޭޒް (ޓީއެމްއޭ)އިން ކާމިޔާބުކޮށްފިއެވެ.\nޓީއެމްއޭއަކީ ރާއްޖޭގައި އެންމެ ފުޅާ ދާއިރާއެއްގައި ސީޕްލޭން އޮޕަރޭޓްކުރަމުން އަންނަ ކުންފުންޏެވެ. ޓީއެމްއޭއަށް މި އެވޯޑް ދީފައިވަނީ މި މަހުގެ ނުވަވަނަ ދުވަހު މޯރިޝަސްގެ ޓްރޯ އޯކްސް ބީޗެސް ބީޗްކޮމްބާ ގޮލްފް ރިސޯޓް އެންޑް ސްޕާގައި އޮތް ގާލާ ނައިޓެއްގައެވެ.\nވޯލްޑް ލަގްޒަރީ އެވޯޑަކީ ބައިނަލްއަގްވާމީ ގޮތުގައި ފާހަގަކޮށްލެވޭ ފެންވަރެއްގައި ދޭ އެެވޯޑެކެވެ. އަދި އެންމެ ރަނގަޅު ހިދުމަތްތައް ދެމުން އަންނަ ކުންފުނިތަކުގެ އަގު ވަޒަންކޮށް ހިދުމަތް ފާހަގަކުރުމުގެ ގޮތުން ދޭ އެވޯޑެކެވެ.\nމި އެވޯޑާއެކު ފަތުރުވެރިންގެ މެދުގައި އެ ކުންފުނީގެ ހިދުމަތްތަކާ މެދު އޮންނަ އިތުބާރު އިތުރުވާނެކަމަށް އުންމީދުކުރާ ޓީއެމްއޭއިން ބުންޏެވެ. އެ ކުންފުނީގެ ސީޕްލޭން ފްލީޓުގައި މިވަގުތު 56 މަތިންދާ ބޯޓު އަންނަނީ އޮޕަރޭޓްކުރަމުންނެވެ. ރާއްޖޭގެ އެންމެ ނަން ހިނގާ 80 އަށްވުރެ ގިނަ ރިސޯޓަށް ޓީއެމްއޭއިން އަންނަނީ ދަތުރުތައް ބާއްވަމުންނެވެ.\nމި އެވޯޑު ދެނީ ވަކިވަކި ގައުމުތަކަށާއި ސަރަހައްދީ ގޮތުންނާއި ބައިނަލްއަގްވާމީ ގޮތުންނެވެ. އެވޯޑު ލިބޭ ފަރާތެއް ހޮވަނީ ފަތުރުވެރިންނާއި ދާއިރާގެ ހިއްސާދާރުންގެ މެދުގައި ނެގޭ ވޯޓަކުންނެވެ.


REPORT: 34 Rashehga Fenaai Narudhamaa: 35,000 Rayyithunge Ummeedhaa Gulhifa! - Vaguthu\n34 ރަށެއްގައި ފެނާއި ނަރުދަމާ: 35،000 ރައްޔިތުންގެ އުންމީދާ ގުޅިފައި!\nހުޅުމާލެ ދެވަނަ ފިޔަވަހީގައި ފެނާއި ނަރުދަމާ އެޅުމުގެ ބޮޑު މަޝްރޫއު ރައީސް އިބްރާހިމް މުހައްމަދު ސޯލިހް މިދިޔަ އަހަރު ފައްޓަވައި ދެއްވަނީ. --- ފޮޓޯ: ރައީސް އޮފީސް\nއެއީ ރާއްޖޭގެ 16 އަތޮޅެއްގެ 34 ރަށެއްގެ ރައްޔިތުންނާ ގުޅިލާމެހިފައި އޮތް ސަރުކާރުގެ އެންމެ ބޮޑު އެއް މަޝްރޫއެވެ. ރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގަތުމަށް ވެވަޑައިގެންނެވި އެންމެ ބޮޑު އެއް ވައުދެވެ. ދިވެހިންނަށް ބޭނުން ޖެހިފައި އޮތް އެންމެ މުހިންމު އަސާސީ ހިދުމަތެވެ. ރާއްޖޭގެ އެކިއެކި ރަށްރަށުގައި ދިރިއުޅެމުން އަންނަ ރައްޔިތުންނަށް މިއަދު "ސަލާން" ޖަހަމުން އަންނަ އެންމެ ބޭނުން އެއް ވަސީލަތެވެ؛\nގުޅިފައިވާ ޕާޓީތައް ހިމެނޭ ކޯލިޝަން ސަރުކާރުގެ އެންމެ ބޮޑު އެއް ވައުދަކީ ފަސް އަހަރުގެ ދައުރު ނިމުމުގެ ކުރިން ރާއްޖޭގެ ހުރިހާ ރަށެއްގައި ފެނާއި ނަރުދަމާގެ ނިޒާމު ގާއިމުކުރުމެވެ. ސަރުކާރަށް ދެ އަހަރުވާން ގާތްވެފައި އޮއްވައި، އެ މަޝްރޫއުގެ އަމަލީ މަސައްކަތް ފަށަން މިހާރު ވަނީ ތައްޔާރުވެފައެވެ. ރާއްޖޭގެ ފިނޭންސް މިނިސްޓްރީން މިހާރު ކުރިއަށް ގެންދަނީ މަޝްރޫއުގެ ޓެންޑަރިން މަރުހަލާއެވެ.\nއިންޑިއާ ސަރުކާރުގެ 800 މިލިއަން ޑޮލަރުގެ "ލައިން އޮފް ކްރެޑިޓް"ގެ ދަށުން ހިންގާ މި މަޝްރޫއަށް ގާތްގަނޑަކަށް 79 މިލިއަން ޑޮލަރު ހަރަދުވާނެ ކަމަށް ލަފާ ކުރެވެއެވެ. މި މަޝްރޫއު އަންނަ ނޮވެމްބަރު ނޫނީ ޑިސެމްބަރު މަހު ފެށުމަށް ރޭވި އިރު، މަޝްރޫއު އެއްކޮށް ނިންމާލެވޭނެ ކަމަށް ވަނީ ދެ އަހަރުގެ ތެރޭގައެވެ. މިއީ ރާއްޖޭގައި ދިރިއުޅޭ 35،000 އަށް ވުރެ ގިނަ ރައްޔިތުންގެ އުންމީދާ ގުޅިފައި އޮތް މަޝްރޫއެކެވެ.\nފެނާއި ނަރުދަމާގެ ނިޒާމު ގާއިމު ކުރާ ރަށްތައް.\nމި މަޝްރޫއުގެ ދަށުން ހިމެނެނީ މައިގަނޑު ތިން ކަމެކެވެ. ފުރަތަމަ ކަމަކީ ރަށްރަށަށް ވާރޭ ފެން ފޯރުކޮށްދިނުމެވެ. ދެ ވަނަ ކަމެއްގެ ގޮތުގައި ވަނީ ލޮނު ފެން ރީތި ފެނަށް ބަދަލުކޮށް ގޭބިސީތަކަށާއި ސަރުކާރުގެ އިދާރާތަކާއި އެހެނިހެން ތަންތަނަށް ފޯރުކޮށްދިނުމެވެ. ތިން ވަނަ ކަމެއްގެ ގޮތުގައި މަޝްރޫއުގައި ހިމެނެނީ ނަޖިސް އެއްކޮށް، ރައްކާތެރިކަމާ އެކީގައި މޫދަށް ނައްތާލެވޭނެ ނިޒާމެއް ގާއިމްކުރުމެވެ.\nއިންޑިއާ ހައި ކޮމިޝަންގެ އޮފިޝަލަކު "ވަގުތަށް" ވިދާޅުވީ ފެނާއި ނަރުދަމާގެ މަޝްރޫއުގައި ހިމެނޭ ރަށްތައް ކަނޑައެޅީ ދިވެހި ސަރުކާރުން ކަމަށެވެ. މި މަޝްރޫއަކީ ހަ ފިޔަވައްސަކަށް ބަހާލައިގެން ރާއްޖޭގެ އެކިކަންކޮޅުތަކުގައި ހިންގުމަށް ހަމަޖެހިފައިވާ މަޝްރޫއެއް ކަމަށް އޭނާ ވިދާޅުވިއެވެ.\nއެގޮތުން ރަށްތައް ގްރޫޕްތަކަކަށް ބަހާލާފައި އޮންނަ އިރު، އެއް ގްރޫޕްގައި ހިމެނެނީ އެންމެ އުތުރުން ހއ. އަތޮޅާއި ހދ. އަތޮޅާއި ށ. އަތޮޅާއި ނ. އަތޮޅުގެ ބައެއް ރަށެވެ. ދެ ވަނަ ގްރޫޕްގައި ޅ. އަތޮޅާއި ކ. އަތޮޅާއި އއ. އަތޮޅު ހިމެނޭ އިރު، ތިން ވަނަ ގްރޫޕްގައި އދ. އަތޮޅާއި ވ. އަތޮޅުގެ ބައެއް ރަށްތައް ހިމެނެއެވެ. ހަތަރު ވަނަ ގްރޫޕްގައި މ. އަތޮޅާއި ފ. އަތޮޅާއި ދ. އަތޮޅުގެ ބައެއް ރަށްތައް ހިމެނެއެވެ. ފަސް ވަނަ ގްރޫޕްގައި ތ. އަތޮޅާއި ލ. އަތޮޅުގެ ރަށްތަކެވެ. އަދި ހަ ވަނަ ގްރޫޕްގައި ހިމެނެނީ އެންމެ ދެކުނުން ގއ. އަދި ގދ. އަތޮޅުގެ ބައެއް ރަށްތަކެވެ.\nމި ހުރިހާ އަތޮޅެއްގައި ހިމެނޭ ރަށްތަކުގައި ދިރިއުޅޭ މީހުންގެ އަދަދު 35،000 އަށް އަރައެވެ.\nބޯ ފެނަން ކުރަން ޖެހޭ އެތައް ހަރަދެއް ކުޑަވޭ!\nމި ރަށްތަކުގެ ތެރެއިން ގިނަ ރަށްތަކަކީ ބައެއް ދުވަސްތަކުގައި ބޯ ފެނަށް ޖެހިގެން އެހީ ވެސް ހޯދަން ޖެހޭ ރަށްތަކެވެ. މި މަޝްރޫއު ނިމުމާ އެކީގައި ކައިރި ރަށްތަކުން ބޯ ފެނަން ޖެހިއްޖެ ނަމަ، ވެސް އެހީތެރިވުމަށް މަގުފަހިވާނެއެވެ. އަދި ރަށްރަށުގައި ދިރިއުޅޭ ރައްޔިތުން ބޯ ފެން ގަތުމަށް ކުރާ ހޭދަ އެތައް ހަރަދެއް ކުޑަވެގެން ދާނެ ކަމަށް ރާއްޖޭގައި ހުންނަ އިންޑިއާ ހައި ކޮމިޝަނުން ވެސް ފާހަގަ ކުރެއެވެ.\nހައި ކޮމިޝަންގެ އޮފިޝަލަކު ވިދާޅުވި ގޮތުގައި ބައެއް ރަށްރަށުގައި ފަސް މީހުން ދިރިއުޅޭ ގެއެއްގައި އެއް ލީޓަރުގެ ފެން ފުޅި ތިން ރުފިޔާ އަށް ބޯން ގަންނަ ނަމަ، މަހެއްގެ މައްޗަށް އާންމުކޮށް ހިނގާނެ ކަމަށް ހަރަދު ކުރެވެނީ 450ރ. އެވެ. އެކަމަކު، ފެނުގެ ނިޒާމު ގާއިމު ކުރުމުން ގޭބިސީތަކުން ހަރަދު ކުރަން ޖެހޭ އަދަދު ބޮޑު ތަން ކުޑަވާނެއެވެ. މިއީ ހަމަ ގައިމުވެސް ރައްޔިތުންގެ ޖީބުތަކަށް އެތައް ލުޔެއް ލިބޭނެ ކަމެކެވެ.\nހައި ކޮމިޝަންގެ އޮފިޝަލަކު ވިދާޅުވީ މި މަޝްރޫއަކީ ދިވެހި ރައްޔިތުންނަށް ސިއްހީ ގޮތުން ވެސް އެތައް ފައިދާއެއް ކުރުވަނިވި މަޝްރޫއެކެވެ. ބައެއް ރަށްރަށުގައި ރަނގަޅު ކޮލިޓީގެ ފެން ލިބިގެން ނުދާ އިރު، އަލަށް ހިންގާ މަޝްރޫއު ނިމުމާ އެކު، ރައްޔިތުން ޝައްކު ކުރާނެ ޖާގައެއް ނޯންނެއެވެ.\nނެޝަނަލް ބިއުރޯ އޮފް ސްޓެޓިސްޓިކްގެ 2016 ވަނަ އަހަރުގެ ތަފާސް ހިސާބުތައް ދައްކާ ގޮތުގައި ރާއްޖޭގެ އަތޮޅު ތެރޭގެ ރަށްރަށުގެ ގެތަކުގައި ދިރިއުޅޭ މީހުންނަށް މަހެއްގެ މައްޗަށް އާމްދަނީގެ ގޮތުގައި 14،000 އެއްހާ ރުފިޔާ ލިބެއެވެ. މިސާލަކަށް މުސާރައިގެ ފަސް އިންސައްތަ ނުވަތަ މަހެއްގެ މައްޗަށް 698ރ. ހަރަދުކޮށްލައިގެން ގޭގައި އުޅޭ މީހުންނަށް ރައްކާތެރި ގޮތުގައި ބޯ ފެން ލިބުމުގެ ފުރުސަތު ކުރިއަށް އޮތް ތަނުގައި ފަހިވާނެއެވެ.\nހައި ކޮމިޝަންގެ އޮފިޝަލް ވިދާޅުވީ މި މަޝްރޫއުގެ ކޮންސަލްޓަންޓެއްގެ ގޮތުގައި މަސައްކަތް ކުރަނީ ޝާހް ޓެކްނިކަލްގެ ފަރާތުން ކަމަށެވެ. މި ކުންފުނި ކަނޑައަޅާފައި ވަނީ ދިވެހި ސަރުކާރުގެ ފަރާތުން ކުރިއަށް ގެންދިޔަ ޓެންޑަރިން މަރުހަލާގެ ތެރެއިންނެވެ. އިންޑިއާގެ ކްރެޑިޓް ލައިންއާ ގުޅޭ ހުރިހާ މައުލޫމާތެއް ހެން އިންޑިއާގެ އެގްޒިމް ބޭންކްގެ ރަސްމީ ވެބްސައިޓުގައި ފެންނަން އެބަހުއްޓެވެ.\nމީގެ ދެ އަހަރެއްހާ ދުވަސް ކުރިން 2018 ގައި ރައީސް އިބްރާހިމް މުހައްމަދު ސޯލިހް އިންޑިއާ އަށް ކުރެއްވި ރަސްމީ ދަތުރުފުޅުގައި އިއުލާނުކުރެވުނު 800 މިލިއަން ޑޮލަރުގެ ލައިން އޮފް ކްރެޑިޓްގެ ދަށުން ރާއްޖޭގައި އުމްރާނީ ތަރައްގީގެ ބޮޑު ހަތް މަޝްރޫއުއެއް ހިމެނެއެވެ. މި ހުރިހާ މަޝްރޫއުތަކަކީ ރައްޔިތުންނާ ގުޅިފައި އޮތް މަޝްރޫއުތަކެކެވެ. ރައްޔިތުންނަށް އެތައް ފައިދާއެއް ކުރުވަނިވި މަޝްރޫއުތަކެކެވެ.\nވަސީލަތް ހުރީ ހުވަދޫގައި، އައްޑޫ އެއާޕޯޓު ތަރައްގީ ނުވާނެ: ސަނީފް\nއޮކްޓޯބަރ 19, 2020 10:49\nބިން ހިއްކަން ރައީސް އަދި މަޖިލިސް މެންބަރު ވީ ވަޢުދު ނުފުއްދަންޏާ، ދެން މި ސަރުކާރުން ކިޔާ އެއްޗެއް ޤަބޫލު ކުރާނެކަން އެއީ ހަތްހަރާމުން ޙަރާމްކަމެއް.. ކޮންމެ ކަމެއް ކޮންމެ ގޮތަކަށް ކުރިޔަސް އަހަރެން ބުނާނީ ކޮބާހޭ! ކޮބާހޭ! ކޮބާހޭ! ބިންހިއްކަދޭނަމޭ ބުނެ ވީ ވަޢުދު. ބިންހިއްކުމުގެ ވަޢުދަށް ކުޑަވެސް ބަދަލެއް ނާންނާނެކަން ހަނދާން ކުރާތި.\nޔާމީންގެ ދައުރުގައި މި މަސައްކަތް ފަށާ މި ސަރުކާރު އާސް މަސައްކަތްހުއްޓުވާފައޮތް ރަށްތަކާ މިހާރުވެސް މަސައްކަތް ކުރިޔަށްދާ ރަށްތައްވެސް މި ލިސްޓުގައި އެބަހުރި! ކަށަވަރުކަމާއެކު ބުނަންއޮތީ މިއީ ކުރިޔަށް އޮތް ދިހަ އަހަރުންވެސް ނުނިންމޭނޭ މަސައްކަތެއްކަމުގައެވެ. އަނދުން އަޅުވާ އޮޅުވައިލުމަށްޓަކައި ޓެންޑާވެސް ކޮށްފާނެއެވެ. މަސައްކަތް ފަށާވެސްފާނެއެވެ. ނިމޭތަނެއް ނާންނާނެއެވެ.\nއޮކްޓޯބަރ 19, 2020 12:27\n"ލިސްޓެއް ނެރުނަސް މިވެރިން ހަރާމް ވާކަމެއް އަދު، ލިސްޓަށް ޢަމަލެއް ނުކުރޭ ވަޢުދޭ ވީި ފެނަށް އަދު."\n" ނެތޭ ދޭނެ ވޯޓެއް ހެދީ ހުސް ދޮގޭ އަދު،\nގުނބޯ ހެއްދި ބައިގަނޑު ވިބޭޒާރެކޭ އަދު." ާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާ\n" ފޮޑިއަށް ވެއްޖޭ ޖަމަލުގެ ވަހެއްވެސް ނެތޭ އަދު، ގޮނޑިއެއް ލިބުނަސް "ސޯޓޭ" ބޭލޭ ގޮތް ވަނީ އަދު."\nއޮކްޓޯބަރ 19, 2020 12:42\nރ. އިނގުރައިދޫ ގަވެސް ވ ބާރު ސްޕީޑުގައި ފެނާ ނަރުދަމާގެ ކަންކަން ކުރިއައްއެބަދޭ.... އެކަމް ލިސްޓަކު ނަމެއް ނެތް.... ހުރި ހިތާމައެެއްގެ ބޮޑުކަމާއޭ....\nއޮކްޓޯބަރ 19, 2020 13:40\nމިއަހަރުގެ ބަޖެޓުގަ ށ.ނޫމަރާ އިން. އެރަށުގަ ފެނާއި ނަރުދަމާ އަޅާ ނިމުނީތަ. ކޮބާ އެމްޑީޕީ މޮޔައިންތައް\nއޮކްޓޯބަރ 19, 2020 15:13\nތި ލިސްޓުގައި ނައިފަރު ނަމެއް ނެތް ދޯ. ނައިފަރުގައި އޮންނަ އެމްޑީޕީ ކައުންސިލަރުން މަސައްކަތްކުރާ މީހުންނަށް އަންނަ މުސާރަވެސް ހިފަގައްޓައި މަސައްކަތު އެއްބައި ނިމުމުން އެ މަސަކަތްކުރި މީހުންވެސް ފަހާލާފި. ދެން އަހަރެމެން ހީކޮށްގެން މިތިބީ ކައުންސިލުން ނުކުމެ މަސައްކަތް ފުރިހަމަކުރާނެކަމަށް. މިހާރު ސާފުވެއްޖެ. ތި ލިސްޓުގައި ނައިފަރު ނަން ނެތީމާ މަސައްކަތް ހުއްޓާލާފައި ލާރިކޮޅުވެސް ދިރުވާލީ.\nއޮކްޓޯބަރ 19, 2020 16:00\nކޮބާ ކުމުންދޫ ލައްވައެއް ނުލިދޯ ގައިމު ވައިކަރަދޫ އަށްވުރެން މީހުން މަދެއްނޫން .. ކޮބާތަ މާވެފަ އުޅޭ ކައުންސިލު މީހުން...\nއޮކްޓޯބަރ 20, 2020 01:26\nސަހާދެއްފަދަ ތެދެއް މިބުނީ މަ މެންނަށް ލިބުނު ރަންގަނޑެއް މިއޮތީ ފަކީރާ ހިފައގެން..އޯގާތެރި ކަންބަލާބަލަ ...އިބުރާހި މް ކޮއްކޯ ސާބަހޭ...ރަންއިލޮށިން ދިވެހި ރައްޔަތުންނަށް ކަދުރު ކާންދީފަ ބަހައްޓާ ދަރިޔާ..ޔަގީނޭ މި5އަރު ދުނިޔޭގެ ސްޕަރ ޕަވަރަކަށް މިކުޑަކުޑަ ރާއްޖެ ހަދާނެ...ރައްޔަތުންނޭ ދެންއަތްޖަހާ..\nއޮކްޓޯބަރ 20, 2020 15:21\nމަތީގަ އޮތް ލިސްޓްގެ 19 ރަށުގެ އާބާދީ އެވްރެޖް 1000 އަށް ނާރާ. ތި ކުދި އާބާދީތައް އެއްފަސް ކުރަން ޖެހޭ. ބޭކާރު ޚަރަދު ނުކޮށް.\nއޮކްޓޯބަރ 20, 2020 23:23\nސާބަހޭ .މުޙައްމަދު ޔާމީން. ކިހާ ފައިސާއެއް ހޯދައިގެން ތި ލިޔަނީ. ނޫސްވެރިން ހައްދައިގެންވެސް ވެރިކަން ކުރެވޭތޯ މިބަލަނީ.\nއޮކްޓޯބަރ 21, 2020 00:12\nއޮކްޓޯބަރ 22, 2020 19:46\nއަހަންނަށް އެނގޭ މިންވަރަކީ ހުވަދުއަތޮޅުން ވިލިނގިއްޔާއި ތިނަދުއާއި ގައްދޫ ފިޔަވައި އެއްވެސް ރަށެއްގައި މިދައުރުގައި ފެނާއި ނަރުދަމާ އަޅާން ނުފަށާނޭކަން. އެކަމަކު ޓެންޑަރ ކޮށްފާނެ.


Spotify mihaaru Dhiraagu custermer innah libeyne - Fvm times\nސްޕޮޓިފައި މިހާރު ދިރާގު ކަސްޓަމަރުންނަށް ލިބޭނެ\nދިރާގު ސްޓްރީމިން އެޑް-އޯންސް އަށް ދުނިޔޭގެ އެންމެ މަޝްހޫރުއެއް އޯޑިއޯ ސްޓްރީމިން އެޕް ކަމަށްވާ “ސްޕޮޓިފައި” ހިމަނައިފި އެވެ.\nއެ ކުންފުނިން މިއަދު ނެރުނު ނޫސްބަޔާނެއްގައި ބުނެފައި ވަނީ އެ އެޕް މިހާރު ދިރާގު ޕްރީޕެއިޑް ސްޓްރީމިން އެޑް-އޮންސް، ޕްރީޕެއިޑް ސްޓްރީމިން ޕާކްސް، ދިރާގު އަމިއްލަ ޕޯސްޓްޕެއިޑް އަދި މަމެން ސްޓްރީމިން އެޑްއޮންސްގައި ވެސް ހިމެނޭނެ ކަމަށެވެ.\n“ކަސްޓަމަރުންގެ ބޭނުންތަކަށް ބަލައިގެން، ކަސްޓަމަރުން ބޭނުންވާ ކަހަލަ އެޕްލިކޭޝަންތައް ދިރާގުގެ ޚިދުމަތްތަށް މެދުވެރިކޮށް ބޭނުންކުރެވޭ ގޮތް ހެދުމަކީ ދިރާގުގެ އަބަދުވެސް އެންމެ ބޮޑު އެއް އަމާޒު. ދިރާގު ސްޓްރީމިން އެޑް-އޮންތަކަށް މި އެޕް އައުމާއެކު ދުނިޔޭގެ ހުރިހާ ހިސާބެއްގެ އެންމެ މަޝްހޫރު ފަންނާނުންގެ މިއުޒިކް އަޑު އަހާލަން ފަސޭހަވެ، ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަވާނެކަމަށް އުންމީދުކުރަން،” ދިރާގުން ބުންޏެވެ.\nއެ ކުންފުނިން ބުނިގޮތުގައި ދިރާގު ސްޓްރީމިން އެޑް-އޮންސް ތެރޭގައި މަޝްހޫރު ސްޓްރީމިން އެޕްތަކުގެ ތެރޭގައި ޓިކްޓޮކް، ނެޓްފްލިކްސް، ޔޫޓިއުބް އަދި އެމޭޒަން ޕްރައިމް ހިމެނެ އެވެ. މި އެޑް-އޮންސްގެ ތެރެއަށް ސްޕޮޓިފައި ތައާރަފުކުރުމުން، ދިރާގު ސްޓްރީމިން އެޑް-އޮންތަކަށް އިތުރު ފުރިހަމަކަމެއް ލިބޭނެ ކަމަށް ވެސް ދިރާގުން ބުންޏެވެ.\nއެ ކުންފުނިން ބުނިގޮތުގައި ސްޓްރީމިން އެޑް-އޮން އެކްޓިވޭޓް ކުރުމަށް ދިރާގު މޮބައިލް އެޕް ނުވަތަ 343 އަށް ކީވޯޑް އެސްއެމްއެސް ކޮށްލުމުން އެކްޓިވޭޓްކުރެވޭނެ އެވެ.


Ey Sihuru Veriyaa eve!! އޭ ސިޙުރުވެރިޔާއެވެ! – Ilm Ey Sihuru Veriyaa eve!!\nއޭ މީސްތަކުންގެ ދިރިއުޅުން ހަލާކުކޮށްލާ ސިޙުރުވެރިޔާއެވެ! އޭ ޢާއިލާތައް ރޫޅާ، ދެމަފިރިން ދުރުކުރުވަން ސިޙުރު ހަދާ ސިޙުރުވެރިޔާއެވެ! އޭ މީސްތަކުންނަށް ކާމިޔާބަށް ހުރަސް އަޅަން ސިޙުރު ހަދާ ސިޙުރުވެރިޔާއެވެ! އޭ މީސްތަކުންނަށް ބަލިމަޑުކަމާއި ދަތި އުނދަގޫތައް ޖެއްސުމަށްޓަކައި ސިޙުރު ހަދާ ސިޙުރުވެރިޔާއެވެ! އޭ މީސްތަކުންގެ މުދާތައް ބާޠިލުގޮތުގައި ކެއުމަށްޓަކައި ކަރުހިއްކައިގެންފައިވާ ސިޙުރުވެރިޔާއެވެ! އޭ މިހިރަ، މާތް ﷲ ގެ ޢަދުއްވާއެވެ! އަދި ތިޔަ ގޮތުގައި ކިހާދުވަހަކު އުޅެން ކަމަށް ހިތުގައި އެބައޮތް ހެއްޔެވެ؟\nހަމަޔަޤީނުން ވެސް ސިޙުރުވެރިންނަކީ ކާމިޔާބުވާނޭ ބައެއް ނޫނެވެ. ދުނިޔޭގައެވެ. އަދި އާޚިރަތުގައެވެ. ދުނިޔޭގައި ކަލޭ މީސްތަކުންގެ މުދާ ބާޠިލުގޮތުގައި ކައި އުޅެމުއެވެ. އެ މުދަލުގައި އެއްވެސް ބަރަކާތެއް ނުވެއެވެ. އަދި މީސްތަކުންނަށް ކަލޭ ޙަސަދަވެރިވަމުއެވެ. އެހެންމީހަކަށް މޮޅެއް ލިބުމަކަށް ކަލޭ ނޭދެމުއެވެ. އަބަދުވެސް އެހެންމީހުންނަށް ލިބޭ މޮޅު ފެނިފައި ދެރަވެ، ހިތާމަކޮށް، ޙަސަދަވެރިކަން ލަމުއެވެ. ކަލޭގެ މުޅި ދިރިއުޅުން ބިނާވަނީ މިކަމުގެ މައްޗަށެވެ. އަދި ކަލެއަކީ ވަރަށް ބާރުގަދަ މީހެއްކަމަށް ހީކޮށް އެމީހަކަށް ސިޙުރުހަދަމެވެ. ނަމަވެސް މާތް ﷲ ވަޙީބަސްފުޅު ބައްލަވާށެވެ. ﴿ وَلَا يُفْلِحُ السَّاحِرُ حَيْثُ أَتَىٰ ﴾ މާނައީ: “އަދި ސިޙުރުވެރިޔާ ކޮންމެ އެއްޗެއް ގެނައިކަމުގައިވިޔަސް، އޭނާއަކަށް ކާމިޔާބެއް ނުވާނެތެވެ.” ސިޙުރުވެރިޔާގެ ގެއަކީ މާތް ﷲ ހަނދުމަކޮށް އެ ގެއެއްގައި ޤުރްއާން ކިޔަވާ އުޅޭ ގެއެއް ކަމުގައެއް ނުހަދައެވެ. އަދި ޝައިޠާނާ ހިތްއެދޭ ކަންކަން އެ ގޭގައި ކުރެއެވެ. މާތް ﷲ ވަޙީކުރައްވާފައިވެއެވެ. ﴿ وَمَن يَعْشُ عَن ذِكْرِ الرَّحْمَـٰنِ نُقَيِّضْ لَهُ شَيْطَانًا فَهُوَ لَهُ قَرِينٌ ﴾ މާނައީ: “ރަޙްމާންވަންތަ ރަސްކަލާނގެ ހަނދުމަކުރުމަށް ކަނުވެގަންނަ މީހާއަށް ތިމަންރަސްކަލާނގެ ޝައިޠާނެއް ފާކުރައްވާހުށީމެވެ. ފަހެ، ޝައިޠާނާ އޭނާޔާ ވަކިނުވެ، އެކުގައި އުޅޭނެތެވެ.”\nއާޚިރަތްދުވަހަށް ވިސްނާލަމާތޯއެވެ. ސިޙުރަކީ ކުފުރެއްކަން މާތް ﷲ ވަނީ ޤުރްއާނުގައި ބަޔާންކުރައްވާފައެވެ. އެކަލާނގެ ވަޙީކުރައްވާފައިވެއެވެ. ﴿وَمَا كَفَرَ سُلَيْمَانُ وَلَـٰكِنَّ الشَّيَاطِينَ كَفَرُوا يُعَلِّمُونَ النَّاسَ السِّحْرَ وَمَا أُنزِلَ عَلَى الْمَلَكَيْنِ بِبَابِلَ هَارُوتَ وَمَارُوتَ ۚ وَمَا يُعَلِّمَانِ مِنْ أَحَدٍ حَتَّىٰ يَقُولَا إِنَّمَا نَحْنُ فِتْنَةٌ فَلَا تَكْفُرْ﴾ މާނައީ: “އަދި ސުލައިމާނުގެފާނު ކާފިރުވެވަޑައެއް ނުގަނެއެވެ. އެހެނެއްކަމަކު، އެ ޝައިޠާނުން ކާފިރުވޫއެވެ. އެއުރެން މީސްތަކުންނަށް ސިޙުރު އުނގަންނައި ދިނުމުންނެވެ. އަދި ބާބިލުގައިވާ ހާރޫތާއި، މާރޫތާއި ދެ މަލާއިކަތުންގެ މައްޗަށް ބާވައިލެއްވި ތަކެއްޗާވެސް (އެއުރެން ތަބަޢަވޫއެވެ.) ތިމަންމެން ވާކަން ކަށަވަރީ (އީމާންކަންހުރި މިންވަރެއް ބެއްލެވުމުގެ ގޮތުން މެދުވެރި ކުރައްވާފައިވާ) އިމްތިޙާނެއް ކަމުގައޭ، ފަހެ (އެ ދަސްކޮށްގެން) ކާފިރުނުވާށޭ ވިދާޅުވެ (ނަޞޭޙަތްދެއްވުމަށް ފަހުގައި) މެނުވީ، އެއްވެސް މީހަކަށް އެ ދެ މަލާއިކަތުން އުނގަންނަވައެއް ނުދެއްވަތެވެ.” މި އާޔަތުން އެނގޭ ގޮތުގައި ސިޙުރު އުނގެނުމުން ކާފިރުވެއެވެ. އެހެންކަމުން އަދި ސިޙުރުހަދާ ސިޙުރުވެރިޔާގެ ޙާލަކީ ކޮބައިތޯއެވެ؟\nމާތް ﷲ ވަޙީކުރައްވާފައިވެއެވެ. ﴿ وَيَتَعَلَّمُونَ مَا يَضُرُّهُمْ وَلَا يَنفَعُهُمْ ﴾ މާނައީ: “އެއުރެން އެ އުނގެނެނީ އެއުރެންނަށް ގެއްލުންދޭ، އަދި އެއުރެންނަށް މަންފާއެއް ނުކުރާ ކަންތަކެވެ.” ގެއްލުމާއި ފައިދާ އަންނާނީ ހަމައެކަނި މާތް ﷲ ގެ ޙަޟްރަތުންނެވެ. ސިޙުރުވެރިންނަކީ އެފަދަ ބާރެއް އޮންނަ ބައެއް ނޫނެވެ.\nލޮބުވެތި އަޚުންނާއި އުޚްތުންނޭވެ! ސިޙުރުވެރިންގެ ކައިރިއަށް ކަންކަމަށް އެދި ނުދާށެވެ! ރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ((مَنْ أَتَى عَرَّافًا فَسَأَلَهُ عَنْ شَىْءٍ لَمْ تُقْبَلْ لَهُ صَلاَةٌ أَرْبَعِينَ لَيْلَةً)) މާނައީ: “ފާލުބަލާމީހެއްގެ ގާތަށް ގޮސް ކަމަކަށް އެދުނު މީހާގެ ކިބައިން ސާޅީސް ދުވަހުގެ ނަމާދު ޤަބޫލު ނުކުރެވޭނެތެވެ.” ފާލުބެލުމަކީ ވެސް ސިޙުރުގެ ބާވަތެކެވެ. އެހެންކަމުން އެފަދަ މީހެއްގެ ގާތަށް ގޮސް ކަމަކާމެދު ސުވާލުކުރުމަކީ ވެސް އެ މީހެއްގެ ނަމާދުގެ ސަވާބު އުނިވެގެންދާނެ ކަމެކެވެ.


(18 މެއި 2021 އާ ގުޅޭ)\nއަނތްބެއްގެ ގޮތުގައި ނޯޔާއާ މެދު ދެކެންތޯ އަހަން އޭނާ ނިންމި އެވެ. މަގަށް މަޑުކުރި ހުދުކުލައިގެ ޓެކްސީ އިން އަސްލަން ފޭބިތަން ފެނުނީ އެވަގުތެވެ. ފަހަތު ސީޓުން ކުދީން ގޮވައިގެން ފޭބީ ލޫނާ އެވެ. ބެލްކަނިން ބޭރަށް ގުދުވެލިއިރު ނޯޔާ ހީވީ ފުންމާލަން އުޅެނީ ހެނެވެ. އަޑުގެ ކޮޅަށް ހަޅޭލަވައިގަންނަން އޭނާ ބޭނުން ވިއެވެ. ފަހަތުން މީހަކު ހިފައި ތެދުކުރި ފަދައެވެ. ގުދަށް އޮވެފައި ކުއްލިއަކަށް ނޯޔާ ތެދުވެއްޖެ އެވެ. މައިދޮރާ ދިމާއަށް އޭނާ ދުއްވައިގަތެވެ. ލޫނާއާއި އަސްލަންއާ ކުރިމަތިލާން ކަހަލަ އެވެ. ސޯފާ ކައިރީ ފޯރިއާއެކު ޓީވީއަށް ގެއްލިފައި އިން އަނުމް ނުފެންނަ ކަހަލަ އެވެ. ދޮރު ހުޅުވާލި ގޮތަށް ނޯޔާ ނުކުތީ އެވެ. އިނިރޭސި ބަހުން ކުދި ކިޔަމުން ދިޔަ އެވެ. ހުތުރު ބަސްތަކުންނެވެ. މިފެންނަނީ ކުރީން ނޯޔާގެ ޠަބީއަތުން ފެނިގެން ގޮސްފައިވާ ފަދަ ކުލަވަރެއް ނޫނެވެ. އެފަދަ ގަދަ ރުޅިއަކީ އޭނާއާ ދުރު އެއްޗެކެވެ. ހުތުރު ބަހުން އެއްޗެއް ބުނާ އަޑެއް ނީވޭނެ އެވެ. މީހަކަށް އަނިޔާވެރިވުމަށް އެ ހިތަށް ނުވެސް އަރާނެ އެވެ. އެކަމަކު މިވަގުތު ނޯޔާގެ ހިތް އެދެނީ ލޫނާގެ މޫނުގައި ޖެހުނު އެންމެ ބާރަކަށް ޖަހާށެވެ. ފިރިމީހާގެ ކުރިމަތީ އެވެ. އަސްލަން ހުރީ ކިހިނެއްވެފައިތޯ ސުވާލު ކުރާށެވެ. އަނބިމީހާ ހިތްހަމަ ނުޖެހޭކަން އެނގުމުން އެ ހިސާބުން އެކަމަކާ ދުރުވުމަކީ ފިރިމިހާ ކުރަންޖެހޭނެ ކަމެކެވެ. ހާއްސަކޮށް ހިލޭ އަންހެނަކާ ދެމެދު އޮންނަ ގުޅުންތަކެވެ.\nދުވަމުން ނުކުމެ ލިފްޓުގެ ސުވިޗަށް އޮބަން ފެށި އެވެ. އޭގެ އަމިއްލަ ދުވެލީގައި އައުން ވެސް މިއަދު ނޯޔާއަށް ލަސް ވެއްޖެ އެވެ. މުއްކަވާލެވިފައިވާ ކަނާއަތުން ސުވިޗުގައި އޭނާއަށް ތެޅުނެވެ. އަވަހަށް ލިފްޓު އެބަޔަށް އާދޭތޯކަން ޔަގީނެވެ. އޭނާއަށް ރޮވެނީކަން އެނގުނީ ހުޅުވުނު ލިފްޓުގެ ތެރެއަށް ވަދެވުނު ފަހުންނެވެ. ދެ ކޯތާފަތް ތެމި ހެދުނު ރޮނގުން ތިރިއަށް ކަރުނަތައް ފައިބައިގަތް ހިނދެވެ. ސިކުނޑިއަށް އަރާފައި ހުރި ވާންކަން ކުޑަވެ ބުއްދީގެ ބޭނުން ކުރެވެންފެށީ ދެނެވެ. ބަނޑުގައި ދެއަތުން ހިފަހައްޓާލުމާއެކު ލިފްޓުގެ ތެރެއަށް ނޯޔާއަށް ތިރިވެވުނެވެ. ދެ ކަކޫ މައްޗަށެވެ. ތަދުވާން ފެށީ އޭނާގެ ބަނޑަކަށް ނޫނެވެ. މޭގައި ތެޅެމުންދިޔަ ހިތަށެވެ. އެ ހިތް ފުނޑުފުނޑު ވަނީ ކަން ގައިމެވެ. ހަމައެވަގުތުން ނޯޔާގެ ދުލުން އަނުމްގެ ނަން ކިޔާލެވުނެވެ. އެކުއްޖާ ދޫކޮށްލާފައި އޭނާ އައިކަން ހަނދާންވީއެވެ. ބައޯ ޖަހައިގެން ކުރިއަށް ޖެހެމުން ކޮޅަށް އޭނާ ތެދުވި އެވެ. ހަލުވިކޮށް އަލުން އެޕާޓްމެންޓަށް ވަންނަން ނޯޔާ އައެވެ. މައި ދޮރު ހުޅުވާލި ގޮތަށް ނުލައްޕާކަން ހުރީ އެނގުނީ ދެނެވެ. ކުޑަ ވަގުތުކޮޅަށް ވިޔަސް އޭނާގެ ހޭ ބުއްދި ފިލައިގެން ދިޔައީކަން އިހްސާސް ކުރެވި ރުއިން ބާރުވިއެވެ. ރޮމުންރޮމުން އައިސް އަނުމް އުރާލިއެވެ. އެކުއްޖާ ގޮވައިގެން އޭނާ ގޮސް ވަނީ ކޮޓަރިއަށެވެ.\n"ލޫނާ މަޑު ކުރޭ... ސާރާ! މަލް ގޮވައިގެން އެތެރެއަށް ވަދޭ." ސާރާގެ ކޮނޑުގައި ހިފާލަމުން އަސްލަން ބުންޏެވެ.\n"އެ ކުދީންނާއެކު އަހަރެން ދިއުން ކީއްތަވާނީ؟" ލޫނާ ބުންޏެވެ. އެ އަޑު އަސްލަން ނޭހި އެވެ. އަނެއްކޮޅުން ބައްޕަ ބަލަން ހުރި ގޮތުން ސާރާ އަވަހަށް ކޮއްކޮގެ އަތުގައި ހިފާލަމުން ހިނގައިގަތެވެ. މަލްސާގެ އަތުގައި އޮތް ހަދިޔާ ދައްކާ ލަމުން ލޫނާއަށް އެ ކުއްޖާ ޝުކުރު އަދާކުރީ ނިކަން ހިނިއައިސްފަ އެވެ. ދެބެން ގޮސް ގޭގެ ދޮރޯށިން ވަނުމުން އަސްލަން މަޑުކުރީ ސީދާ ދޮރޯށި ކުރިމަތީ އެވެ.\n"ލޫނާ ކަންތައް ތިކުރާ ގޮތުން އަހަރެން ހިތްހަމައެއް ނުޖެހޭ. މިގެއަށް ނާންނާށޭ ކުރިން ދުވަހު ވެސް ބުނިން. އެއީ ސަމާސާއަކަށް ބުނި އެއްޗެއް ނޫން. އަނެއްކޮޅުން އަހަރެންގެ ދަރީން ބޭނުން ކުރަން ތިފެށީ ލޫނާގެ އަމިއްލަ ފައިދާއަށް. އެއީ ކުޑަކުދީން، ތިގޮތަށް އަހަރެންގެ ދަރީންނެއް ޔޫސްއެއް ނުކުރެވޭނެ. އަހަރެންމީ މަލްސާއެއް ނޫން ހަދިޔާއެއް ދީގެން ހެއްލޭކަށް. އެކުއްޖާ ލޫނާއާ ހެދި އެހާ ވަރުން އުޅުނީ ތި ދިން ހަދިޔާގެ ބޭނުމުގަ. ފަހަރެއްގައި ވެސް ލޫނާއަށް ބޭނުން ވެގެންނެއް ނޫން. އެހެންމީހަކު ހަދިޔާއެއް ދިނަސް ހަމަ އެހެން އޭނާ އުޅޭނެ."\n"ތިހުރިހާ ކަމަކީ ވެސް ނޯޔާއަށް އަހަރެމެން ދެ މީހުން ދެމެދުގައި އޮތް އެކުވެރިކަން ހަޖަމް ނުވުން. އަސްލަން އޭނާގެ ދަށުވެފައެއްނު ތިހުންނަނީ. މައިރާ ދުވަހަކު ވެސް އަސްލަންގެ އެއްވެސް ކަމަކަށް ފާޑުކިޔާފައެއް ނުވޭ. ހަމައެކަނި އެކުވެރިކަން އޮންނާނީ ފިރިހެނުންނާ ނޫންކަން މައިރާ އަންޑަސްޓޭންޑްވޭ. ތި އަންހެނަކާ އިންފަހުން އަސްލަން މުޅިން ބަދަލު ވެއްޖެ." ލޫނާ ބުނެލި އެވެ.\n"އަހަރެން ހުންނަނީ އަނބިދަށުވެފައި ވިޔަސް އެއީ ލޫނާއާ ބެހޭ ކަމެއް ނޫން. ނޯޔާ ނުޖެހޭ މައިރާއަށް ވާކަށް. ތަކުރާރުކޮށް މިހެން ވެސް ބުނެވިއްޖެ. އަހަރެންނަކީ މިހާރު ނޯޔާގެ ފިރިމީހާ. ކިތަންމެ ވަރަކަށް މައިރާއޭ ކިޔަސް، އޭނާއެއް ނާންނާނެ، މާޒީގެ ތެރޭ އަދިވެސް ލޫނާއަށް ތި އުޅެވެނީ. ދެން އޮތީ އިރުއިރުކޮޅާ ތި ހިފާ ދަމާ އެކުވެރިކަން... އަހަރެން އަދި އެކުވެރިކަން ކަނޑައެއް ނުލަން. ހަމައެކަނި ބުނީ ގެއަށް ދެން ނާންނާށޭ. އޮފީހުން ބައްދަލުވެއްޖެނަމަ އެހެންޏާ ވެސް ވާހަކަ ދައްކާ އުޅޭ އުސޫލުން ލޫނާއާ ވާހަކަ ދައްކަމެންނު. އެކަމަކު މިހާރު އަހަރެންނަކަށް ވެސް ނުފެނޭ ދެން އަހަރެމެން އެކުވެރީންގެ ގޮތުގައި ތިބޭކަށް. ލޫނާ ހީވަނީ އަހަރެންނަށް ނޫނީ ނޯޔާއަށް ޖެއްސުމަށް އުޅޭހެން. ތި އެކުވެރިކަމަށްވުރެ އަހަރެންނަށް އަނބިމީހާ މުހިންމު. ނޯޔާ ނޭދޭ އެއްވެސް ކަމެއް އަހަރެން ކުރާކަށް ބޭނުމެއް ނޫން. އޭނާއަށް ދަތިކަމެއް ލިބޭނަމަ އެކަމުން އަހަރެންނަށް ލިބޭނެ ހިތްހަމަޖެހުމެއް ނޯންނާނެ. މިވަރުން ނުވިސްނޭނަމަ ދެން އަހަރެން މިހެން ރީތިކޮށް ވާހަކައެއް ނުދައްކާނަން. ލޫނާއާ މެދު ފިޔަވަޅު އަޅާނަން. އަހަރެންގެ ދިރިއުޅުމާ ކުޅެން ނޫޅޭތި، ނޯޔާއާއި ދަރީންނާ ނުބެހޭތި. އެމީހުންނާ ކުރިމަތިލަންޏާ ލޫނާ ހިތަށް ވެސް ނާރާ ފަދަ ބޮޑު ދުޝްމިނަކަށް އަހަރެން ވެދާނެ. ދެން ދޭ މިތަނުން... އުމުރުގަ ވެސް މި ގެއަކަށް ދެން ނުވަދެވޭނެ." އަސްލަން މޫނުން ނުދެއްކި ނަމަވެސް އެ އަޑުގައި އިންތިހާ ދަރަޖައިގެ ނުރުހުމާއި ހަރުކަށިކަން ވިއެވެ.\n"އަސްލަން." ލޫނާ ގޮވާލީ މަޑުމޮޅި ގޮތަކަށެވެ. ނަމަވެސް އަސްލަންގެ އަސަރެއް ނެތް މޫނަށް ބަދަލެއް ނައިތާ ލޫނާއަށް ޝައުގުވެރި ކަމެއް ވެސް ނުވެއެވެ. އޭނާގެ ނަޒަރު ހިންގާލީ މަގުމައްޗަށެވެ. ހުރެވުނީ ގޭގެ ދޮރޯށި ކުރިމަތީ އެވެ. އޭނާގެ ކުރިމަތިން ފެންނަން ހުރީ ނޯޔާގެ ގެއެވެ. އެގެއިން މީހާކު ނުކުމެ ދާނެތީ ވެސް އަސްލަން ވިސްނަ އެވެ. މަގު ހިނގާ މިހުންނާ މެދު ވެސް އޭނާ ވިސްނައެވެ. އެގޮތަށް ދޮރޯށި ކައިރީ އަންހެނާ ވާހަކަދައްކަން ހުރުމަކީ އޭނާގެ އުސޫލެއް ނޫނެވެ.\n"އަހަރެން... އަސްލަންދެކެ ލޯބި..." ލޫނާގެ ވާހަކަ ފުރިހަމަ ކުރާކަށް އަސްލަން ފުރުސަތެއް ނުދިނެވެ.\n"ނޯޔާ ނޫން އަންހެނަކަށް އަހަރެން ބޭނުމެއް ނުވޭ. ވިޔާނުދާ ވާހަކަ ނުދައްކާ އަނބުރުވެރި އަންހެނެއްހެން ގެއަށް ދޭ." އަސްލަން ބުނެލި އެވެ. އޭނާ ދޮރޯށި ހުޅުވާލުމާއެކު ހަލުވި ފިޔަވަޅުގައި އެތެރެއަށް ވަދެ ދޮރޯށި ޖެހިއެވެ.\nމިއަދު ދުވަހަކުވެސް ލޫނާއާމެދު ހިތްހަމަނުޖެހި ރުޅި ނާންނަވަރަށް އަސްލަން ރުޅި އަތުވެއްޖެ އެވެ. އޮފީސް ތެރޭގައި އޭނާގެ ކައިރީގައާއި ކުދީން ގޮވައިގެން އުޅުނު ގޮތުންނެވެ. މިހާއިރު ވަންދެން އޭނާ އެއްޗެކޭ ކެތްކުރީ ދަރީންގެ ކުރިމަތީ ވާހަކައެއް ނުދައްކަން ވެގެންނެވެ. މަލްސާއަށް ވާހަކައެއް އިވުނަސް އެކަމާ ސަމާލުކަން ނުދީފާނެ އެވެ. އެކަމަކު ދޮށީ ދަރިފުޅު ސާރާ އެގޮތެއް ނޫންކަން އަސްލަންއަށް ރަނގަޅަށް އެނގެއެވެ. އެކުއްޖާ އިވޭ އަޑުތަކާމެދު ވިސްނައެވެ. ސުވާލު ކުރެއެވެ. ވީއިރު އެ ދެމެދުގައި ދެކެވޭ ވާހަކައެއް ނޯޔާގެ ކަންފަތާ ދިއުމަކީ ވުން އެންމެ ކައިރި ކަންތަކަށެވެ. ދޮރޯށީގައި ލެނގިލައިގެން ހުރި އަސްލަންއަށް ނިތްކުރީގައި ކަނާއަތު އިނގިލިތަކުގެ ކުރި ހިންގާލިއެވެ. މުސްތަޤުބަލްގައި ލޫނާގެ ދަރީންނޭ ބައެއް ސްޓާފުން ކައިރީ ބުނަމުން ދިޔައީ ކޮން ހައިސިއްޔަތުންބާއޭ އަސްލަންއަށް ސުވާލު ކޮށްލެވުނެވެ. ހަމައެހިނދު ޗަސްޖަހާލި އެވެ. އެ ހިޔާލު ވެސް އޭނާއަށް ކަމު ނުދިޔައީ އެވެ. ނޯޔާ ދޫކޮށްލާފައި އެއަށްވުރެ ރަނގަޅު އެހެން އަންހެނެއް ދެން ލިބޭނޭ ކަމަށް އަސްލަން ގަބޫލެއް ނުކުރެއެވެ. އޭނާގެ ނަޒަރުގައި ދަރީންނަށް ހޯދާ ދެވޭނެ އެންމެ މާތް ރަނގަޅު މަންމަ ކަމުގައި ނޯޔާ ވެއެވެ.\n"އޭނާ މިގޭ ދޮށަށް އަންނަކަން އެނގިއްޖެއްޔާ ނޯޔާގެ މޫޑު ހަރާބު ވާނެ. ނަސީބެ އެ ދުވަހުވެސް އަހަރެން ނުކުތް ވަގުތާ ދިމާވިކަން. މިއަދު އެ އައީ އެ މަގުސަދުކަން ޔަގީން. ލޯބިވޭ ބުނަންތަ އެ އުޅުނީ. އޭނާދެކެ އަހަރެން ލޯބިވެދާނޭ ހީވީތަ؟ އަހަރެން ދުވަހަކުވެސް އެކަހަލަ އިޝާރާތެއް ކޮށްފައެއް ނުވާނެ. މިހެންވެތަ ހުސެން ބުނީ ލޫނާއާ ދުރުން އުޅޭށޭ. އަނެއްކާ ހުސެންއާ ހިތާވާން އުޅުނީތަ؟ އެކަން ނުވީމަ އަހަރެންނާ ދިމާކުރަން އައީތަ؟ ހުސެންއާ ދެމީހުން އެންމެ އެއްކޮށް އުޅުނީ... އެކަމަކު މިހާރު އެ އެކުވެރިކަން އެއްގޮތަކަށް ވެސް ނުފެނޭ. މިއަދު ހުސެން އައިނަމަ އަހަރެންގެ ފަހަތުން ލޫނާ އަޔަނުދޭނެހެން ހީވޭ. މިވީ ގޮތުން އޭނާއާ މިވާހަކަ ދައްކަން ޖެހޭނެ. ހުސެންއަށް ކޮންމެވެސް އެއްޗެއް އެނގިގެން އެ އުޅެނީ." އަމިއްލަ ނަފްސާ އަސްލަން ވާހަކަ ދެއްކި އެވެ. އޭނާގެ ސިކުނޑިއަށް ލިބިފައިވާ ނުތަނަސްކަން ފިލައިގެން ނުދިޔައެވެ. އެހެންނަމަވެސް ފުންނޭވައެއް ހަށިފުރާ ބޭރުކޮށްލުމާއެކު އޭނާ އެތެރެއަށް ވަދެގެން އައެވެ.\nލިފްޓުން ނުކުތް ހިނދު އަސްލަންއަށް ފެނުނީ އެޕާޓްމެންޓުގެ ދޮރު ކައިރީ އިށީނދެ ތިބި ސާރާއާއި މަލްސާއެވެ. ހައިރާންވެ އަވަހަށް އެކުދީންގެ ގާތަށް އައެވެ.\n"އެއްވެސް ކުއްޖެއް ނެތީ ކަންނޭނގެ. ދޮރެއް ނުހުޅުވާ." މަލްސާ ވާހަކަ ދެއްކި އެވެ.\nއަސްލަން އަވަހަށް ތަޅު ހުޅުވާލި އެވެ. ދެބެން ގޭތެރެއަށް ވަނީ އެކުއެކީގައެވެ. ގޭތެރެއަށް ވެރިވެފައި އޮތީ ފަޅުކަމެވެ. މަންމައަށް ގޮވަމުން ގޭތެރޭގައި މަލްސާ ދުއްވަން ފެށިއެވެ. ފަހަރަކު ކޮޓަރިއެއް ބަލަމުންނެވެ. އެކުދީން ގެއަށް އަތުވެއްޖެކަން އިއުލާން ކުރާ ކަހަލައެވެ. ނޯޔާގެ ކޮޓަރި ތަޅުލާފައި ހުރިކަން އެކުއްޖާ ފާހަގަ ކުރި އެވެ.\n"މަންމައަށް ނިދިފަ އޮތީ ކަންނޭނގެ. ދެން އަޑުގަދަ ނުކުރޭ." ސުވާލު އުފެދިފައި ހުރިއިރު އަސްލަންއަށް ވެސް އޭނާ އެ ބުނި ބަސް ތެދަކަށް ނުވާނޭކަން އެނގެ އެވެ. އެހެންވިޔަސް އޭނާ ކަންބޮޑުވާކަން ނުދެއްކި އެވެ. އިރުއޮއްސެން ވާއިރު ބެލްކަނީގެ ދޮރު ދަމާލައި ތަޅުލުމަށްފަހު ފަރުދާތައް ވެސް ދަމާލި އެވެ. އެވަގުތު އަސްލަންގެ ލޮލުގައި މޭޒުމަތީ އޮތް މާބޮނޑި އަޅައިގަތެވެ. އޭނާއަށް ވުރެ ކުރީން އޭގެ ކައިރިއަށް ދެބެން އަތުވެއްޖެ އެވެ. އޭގައި އެކުދީން އަތްލަން އުޅުމުން ދެބެން ކައިރީ ކޮޓަރިއަށް ގޮސް ހެދުން ބަދަލުކޮށް ފާހާނާއަށް ވަދެ އަތްފައި ދޮވުމަށް އޭނާ ބުންޏެވެ. އެކުދީން ކޮޓަރިއަށް ވަނުމުން އަސްލަން މާބޮނޑި ބެލުމުގެ ބަދަލުގައި އައިސް ހުއްޓިލީ ނޯޔާގެ ކޮޓަރި ދޮރުމަތީއެވެ. ތަޅުގައި ހިފާލައިގެން ހުރެ އޭނާ މަޑުމަޑުން ޓަކި ދިނެވެ. ނޯޔާގެ ނަމުން ގޮވާލިއެވެ.\n"ދޮރު ހުޅުވާލަން އެބަ." ތަޅުދަނޑިފަތި ހިފައިގެން އައިސް ދޮރު ކައިރީ މަޑުކޮށްލަމުން އަސްލަން ބުނެލި އެވެ.\nކޮޓަރީގެ ދޮރު ހުޅުވުނުއިރު ނޯޔާ އޮތީ ތަޅުންމަތީ އޮތް ރަގުގަ އެވެ. ބާލީސްތަކުގެ މެދުގައި ކުޅޭއެއްޗެހި އެއްކުރަން އަނުމް އިނެވެ. ދަމާލާފައި އޮތް ކަނާއަތުގެ ތެރޭ ނޯޔާ އޮތީ މޫނު ފޮރުވާލައިގެންނެވެ. ދޮރާ ދިމާއަށް ފެންނަން އޮތީ އޭނާގެ ފުރަގަހެވެ. އަސްލަން ކޮޓަރިއަށް ވަދެ ދޮރު ކައިރި ކޮށްލި އެވެ. ނޯޔާގެ ކައިރިއަށް ގުދުވެލައި އަނުމް އުރާލި އެވެ. ކުޑަކަކޫ މައްޗަށް ތިރިވެލަމުން މަޑުމަޑުން ނޯޔާގެ ކޮނޑުގައި ކޮއްޓާލި އެވެ. ނޯޔާ އޮތީ ނިދާފަ ނޫންކަމެއް އަސްލަންއަކަށް ނޭނގެ އެވެ.\n"ނޯޔާ. މިގަޑީގަ ނިދަނީތަ؟ އިރުއޮއްސިއްޖެ. ބަންގި އެ ގޮވަނީ... ތެދުވެލަންވީނު." އަސްލަން ވާހަކަ ދެއްކި އެވެ.\n"ލޫނާ ގޮވައިގެން މިސްކިތަށް ދާގަޑި ޖެހެނީ ދޯ." ޝަކުވާއާއި ރުޅިން ފިހެމުންދިޔަ ނޯޔާގެ ހިތް ގޮވާލިއިރު އެހެން އަސްލަންއާ ދިމާއަށް ބުނެލަން ނޯޔާ ނުހަނު ބޭނުންވެފައި އޮތެވެ.\n"ނޯޔާ، ވަރުބަލީތަ؟. ބަނޑަށް ތަދުވަނީތަ؟. މަންމަ ކައިރިއަށް ކުދީން ފޮނުވަންތަ؟. އެކަމަކު ތިތާ އޮންނާކަށް ނުވާނެއެއްނު. އަވަހަށް ތެދުވޭ. އެނދުގަ އަރާމު ކޮށްލާ." އެހެންޏާ ނޯޔާ ނޫޅޭ ގޮތަކަށް ވިޔަސް އަނބިމީހާގެ ހާލަތު އެނގިފައި އޮތުމުން "އަންޑަސްޓޭންޑިން" ފިރިއަކަށް ވާން އަސްލަން މަސައްކަތް ކުރީއެވެ.\nނޯޔާ މަޑުމަޑުން ތެދުވެ އިށީނެވެ. އޭނާ އިނީ އަސްލަންއަށް މޫނު ނުފެންނާނޭ ހެންނެވެ. އޭނާއަށް ކޮށްފައިވާ އަސަރު ދައްކަން ބޭނުން ނުވީއެވެ. އެބަ ނުކުންނަން ކަމުގައި ނޯޔާ ބުނެލި އެވެ. އަސްލަން މަޑުކޮށްލަން އުޅެފައި ވެސް އެ ކޮޓަރިން ނުކުތީ ވިސްނިގެންނެވެ. ނޯޔާ ތެދުވަން މަސައްކަތް ނުކޮށް އެ އިންނަނީ އަސްލަން ނުކުންނަން ދެން ކަން އެނގުނީ އެވެ. އަނުމް އުރާލައިގެން ހުރެ އަސްލަން ނުކުތީ އެވެ.\nލޯގަނޑު ބަލާލުމާއެކު ތުވާލިން ނޯޔާ މޫނު ފުހުނެވެ. އެހެންވިޔަސް ރުއިމުގެ އަސަރު ފިލައިގެން ނުދިޔައެވެ. ނުކުންނަން ބޭނުން ނުވެގެން އަނެއްކާ ވެސް އޭނާއަށް އިށީނދެވުނީ އެނދުގައެވެ. އެގެއިން ނުކުމެގެން ދިއުމުގެ ހިޔާލު ނޯޔާއަށް އައީ ދެނެވެ. އަސްލަންއަށް ދުވަހަކުވެސް އޭނާ ބޭނުން ވާގޮތް ނުވިސްނޭނެއޭ ނޯޔާ ހިތަށް އަރަނީ އެވެ. އޭނާ ނާހަނީސް އަސްލަންއަށް ނުބުނެވެންވީ ކީއްވެ ހެއްޔެވެ. އޭނާދެކެ ލޯބިވަންޏާ ނުބުނެ ހުންނަންވީ ކީއްވެ ހެއްޔެވެ. އެކުގައި އުޅޭން ބޭނުންވާނަމަ އަސްލަންއަށް ވެސް ބުނެވޭނެ ނޫން ހެއްޔެވެ. ކޮންމެ ކަމެއްގައި ނޯޔާ އިސްނަގަން ޖެހޭނެ ހެއްޔެވެ. އޭނާ އަސްލަންގެ އަނބީމީހާއަށް ވާން އިސްނުނަގާ ހެއްޔެވެ. އެ ކުޑަކުޑަ ތިން ކުދީންނަށް ޓަކައި ފުރިހަމަ މަންމައަކަށް ވާން އިސް ނުނަގާ ހެއްޔެވެ. ހުރިހާ ކަމެއް ދޫކޮށްލާފައި އެ ދިރިއުޅުމަށް ހުސްވެ ނުގަންނަން ހެއްޔެވެ. އެއްވެސް ޝަކުވާއެއް އަސްލަންއާ މިހާތަނަށް ކޮށްފައެއް ނުވެއެވެ. މޫނުގައި އަތް އެޅި ގޮތަށް ނޯޔާ ރޯން ފެށި އެވެ. ސައިކަލު ފަހަތަށް ލޫނާ އަރުވައިގެން އަސްލަން ދިޔަ ގޮތް ލޮލަށް ފެންނަނީ އެވެ. އެއާ ވިދިގެން މިއަދު ޓެކްސީއިން ދެ ކުދީން ގޮވައިގެން ލޫނާ ފޭބި ގޮތެވެ. ފެންނަ މީހުންނަށް އެއީ ދެމަފިރިންނާއި ކުދީންކަން ސިފަ ވާނޭކަން ޔަގީނެވެ. އެކަމަކު ހުރިހާ ބުރައެއް އުފުލައި އެކުދީންނަށް ޓަކައި ހުސް ވެގެން ހުރީ ނޯޔާ ނޫން ހެއްޔެވެ. ގިސްލެވުނު ހިނދު ނޯޔާ ދެތުންފަތް ބައްދާލި އެވެ. އޭނާ އަސްލަންގެ ކޮޓަރީގައި ހޭދަކުރި ރޭތައް ހަނދާން ކުރިއެވެ. އެ ހަށިގަނޑުގެ ހޫނު އިހްސާސްވާހާ ގާތުގައި އެ ދެއަތުގެ ހިމާޔަތުގައި ރޭ ވޭތުވެގެން ދިޔައީ ކިހާ އުފާވެރިކޮށް ހެއްޔެވެ. އެކަމަކު ދާއިމީ ގޮތެއްގައި އެ އުފާވެރިކަން ނޯޔާއަށް ދިނުމަށް އަސްލަން ނުވިސްނާ ކަހަލައެވެ. ކައިވެނީގެ ރޭ އޭނާ ގެނެސް އަސްލަން ވެއްދި ކޮޓަރިއަކީ ނޯޔާގެ މަގާމު ކަހަލައެވެ. ފުރިހަމަ އަނތްބެއްގެ ހައްގު އޭނާއަށް ދޭން އަސްލަން ބޭނުންނުވަނީ ހެއްޔެވެ. ފުނޑުފުނޑު ވަމުން ދިޔަ ހިތަށް އެއްލި ގާބުރިއަކަށް އަސްލަންގެ ފަޓުލޫނު ޖީބުން ފެނުނު ލޫނާގެ ބުރުގާ ދަތި ވިއެވެ. ޔަޝާ ދެއްކި ވާހަކަތައް ތެދުވާން ނޭދުނަސް އެއީ ތެދަކަށް ވެދާނޭކަމާމެދު ނޯޔާއަށް ވިސްނުނެވެ. އިތުރަށް އެހިތް ހަލާކުވެއްޖެއެވެ. އޭނާއާ ކައިރިނުވެ ލޫނާއާ އަސްލަން ކައިރިވެދާނެ ހެއްޔެވެ. އަނތްބަކަށް ފިރިމީހާ ބޭނުންވާ ޒަރޫރީ ބޭނުންތައް އަސްލަންއަށް ފުއްދައިދެނީ ލޫނާބާއެވެ. ގައިމު ވެސް ލޫނާގެ ވާހަކަތައް ހުރީ އެފަދައިންނެވެ.\nނޯޔާ ނުނިކުތުމުން އަސްލަން ކުދީން ގެން ގޮސް މަންމަގެ ބަޔަށް ލީއެވެ. ނޯޔާ ވަރުބަލިކޮށް އުޅޭތީ އިޝާ ނަމާދުން އޭނާ އަންނަންދެން މަންމަ ކައިރީ އެކުދީން ބައިތިއްބާލަ ދިނުމަށް އެދުނެވެ. އޭނާ އެނބުރި އެޕާޓްމެންޓަށް އައެވެ. އޭރު ވެސް ނޯޔާ ކޮޓަރިން ނުނިކުމެވެ. އެ ކޮޓަރިއަށް ދެވަނަ ފަހަރަށް ވަންނަން އައީ އެހެން ވެއެވެ. އަސްލަން އަޖައިބުވީ ދޮރު ހުޅުވާލި ހިނދު ކަންފަތުގައި ރުއިމާއި ގިސްލުމުގެ އަޑު ޖެހުމުންނެވެ. ހާސްވެފައި އެތެރެއަށް ވަން ގޮތަށް ނޯޔާގެ ކައިރީ އެނދުގެ މަގަތުން އިށީނެވެ.\n"ކިހިނެއްވީ؟. ކީއްވެ ރޮނީ؟." އަސްލަން އެއްސެވެ. ނޯޔާގެ ކޮނޑުގައި ފިރުމާލައި ގާތްކޮށްލަން އަސްލަންއަށް އުޅެވުނެވެ. އިތުރު ހައިރާންކަމެއް ލިބުނީ ނޯޔާ ދެކޮނޑު ފޮޅުވާލައި ދުރަށް ޖެހުނީމައެވެ.\n"ކައިރި ނުވޭ." ނޯޔާއަށް ބުނެވުނެވެ. ސިހިފައި އަސްލަންއަށް ޖެހެވުނީ ދުރަށެވެ.\n"ނޯޔާ." އަސްލަންއަށް ގޮވާލެވުނީ ކަންބޮޑުވެފައި އިނދެއެވެ.\n"އަހަރެން އެކަނި ދޫކޮށްލަފާނަންތަ؟" ގިސްލެވިފައި އަޑުގައި ހަރުކަށިކަން ވިއެވެ. އަސްލަން ހިމޭންވީ ފެންނަ މަންޒަރު ގަބޫލު ނުކުރެވިފައި އިނދެއެވެ. އެފަދަ ގޮތަކަށް އޭނާއާ ނޯޔާ ވާހަކަ ދައްކާނޭ ހީކުރެވިފަ ނެތީއެވެ. ނޯޔާއަށް ކަމެއްވެއްޖެކަން އަސްލަންއަށް ބުނެދިނީ ފެންނަމުން ދިޔަ ގަބޫލުކުރަން ދަތި ސިފަތަކުންނެވެ.\n"ލީވް... ޕްލީޒް..." މިވަގުތު އަސްލަންއަށް ބަލާލުން ނޯޔާއަށް ކެތްވާވަރު ކަމަކަށް ނުވީއެވެ. ދެން ބުނެވޭނީ ކިހާވަރެއްގެ އެއްޗެއް ކަމެއް އޭނާއަށް ވެސް ނޭނގެ އެވެ. ވީއިރު ބުނެވޭ ބަހަކުން ފަހުން ދެރަވާން ޖެހޭ ފަދަ ހާލަތެއް މެދުވެރި ވެދާނެކަން ޔަގީނެވެ.\nމަޑުމަޑުން އެނދުން އަސްލަން ތެދުވި އެވެ. ހަރަކާތްތަކުން ފެންނަނީ މަޖުބޫރު ކަމެވެ. އެ ކޮޓަރިން ނުކުންނަން ބޭނުން ނުވާކަމެވެ. މިވަގުތު ނޯޔާ އެކަނި ދޫކޮށްލަން ހިތް އެއްގޮތަކަށް ވެސް ނޭދެއެވެ. އަސްލަން ނުކުތުމާއެކު ނޯޔާ ފުންމައިގެން ތެދުވިއެވެ. ކޮޓަރީގެ ދޮރު ލައްޕާ ތަޅުލީ ދޮރުމަތީ އަސްލަން ބަލަން ހުއްޓަ އެވެ.\n"ނޯޔާ... ޕްލީޒް... ކިހިނެއްވީ؟. އަހަންނަށް ކަމެއް ކުރެވުނީތަ؟. ބުނެބަލަ." ހާސްވެ ހުރެ ދޮރުގައި ޓަކި ދިނުމާއެކު އަސްލަން ވާހަކަދެއްކިއެވެ.\nނޯޔާއަށް މިއައި ބަދަލާއެކު ގެއިން ނުކުތުން ރަނގަޅު ހިޔާލަކަށް އަސްލަންއަށް ނުވިއެވެ. އޭނާ ވާހަކަ ދެއްކިއެވެ. އެކި ސުވާލު ކޮށްފިއެވެ. ނޯޔާގެ ފަރާތުން އެއްވެސް ކަމެއް އޮޅުމެއް ނުފިލިއެވެ. އެހެންވެ އޭނާ ނަމާދަށް އެރީ ވެސް ސިޓިންރޫމުގަ އެވެ. ނޯޔާ ކޮޓަރިން ނުކުމެއްޖެނަމަ ފެންނާނެތީ އެވެ. އިޝާ ނަމާދުން ފޭބި ގޮތަށް ނޯޔާގެ ކޮޓަރި ކައިރިއަށް އަނެއްކާ ވެސް އަސްލަން އައެވެ. އަނބިމީހާއަށް ގޮވިއެވެ. ކަންބޮޑުވެ ގޮތް ހުސްވެފައި ފިކުރު ކުރަން ހުރެވޭކަށް އަސްލަންއަކަށް ނެތެވެ. މަންމަގެ ގާތުގައި ތިބި ކުދީންނަކީ އޭނާގެ ބޮލުގައި އެޅިފައި އޮތް ޒިންމާ އެކެވެ. މަންމަގެ ބަޔަށް ގޮސް ކުދީން ގޮވައިގެން އަސްލަން އައެވެ. އެރޭގެ ބާކީބައި ހޭދަވެގެން ދާނީ ކިހިނެއްކަމެއް އަދި ތިން ދަރީން މަންމައަށް ބޭނުންވެގެން ބުނުމުން ދޭނޭ ޖަވާބެއް އަސްލަންއަކަށް ނޭނގެއެވެ.\nގޭތެރޭ އަނުމްގެ ރުއިން ގަދަވެއްޖެ އެވެ. މަންމަގެ އެހީތެރިކަން ހޯދުމުގެ ވިސްނުމެއް އަސްލަންގެ ނެތެވެ. އަނުމް ކާގަޑި ފާއިތުވަނީކަން އެނގެއެވެ. އެ ރޮނީ ބަނޑުހައި ވެގެންނެވެ. އެހެންވެ އޭނާ އުޅުނީ ބުއްފުޅިއެއް ދޭން ކަމަށެވެ. ދެން ތިބި ދެބޭން ވެސް ކާމޭޒު މަތިން ތަށިތައް ނުފެންނާތީ މަންމައަށް ގޮވަން ފަށައިފި އެވެ. ކުއްލިއަކަށް އަސްލަން އިހްސާސް ކުރެވުނީ އޭނާގެ ދިރިއުޅުމުގައި ނޯޔާގެ ހިއްސާ އޮތް މިންވަރެވެ. ކައިވެނި ކުރި ދުވަހުން ފެށިގެން ނޯޔާ އޭނާގެ ދަރީން ބަލަހައްޓަމުން އައީ ކިހާ ފުރިހަމައަށްކަން ހިތަށް ވަނެވެ. ތިން ދަރީންގެ ކަންތައް އެއްވެސް ކުއްޖެއްގެ ކަމެއް އުނިނުވާނޭހާ ފުރިހަމައަށް ނޯޔާ އައީ ކޮށްދެމުންނެވެ. މިއަދު އެކުދީން ވެސް ނޯޔާއަށް ގޮވުމަށް އެ އެދެނީ އެކުދީން ބޭނުންވާ ގޮތަށް ހުރިހާ ކަމެއް ކޮށްދޭން އެނގޭނީ ހަމައެކަނި އެ މަންމައަށްކަން ގަބޫލުކުރާތީއެވެ.\n"ނޯޔާ..." ދޮރު ހުޅުވާލުމާއެކު ކޮޓަރިން ނުކުމެގެން އައީ ނޯޔާ އެވެ. އަސްލަން ގޮވާލުމުން ރައްދެއް ނުދިނެވެ. ބަލާ ވެސް ނުލިއެވެ. އައި ގޮތަށް އަސްލަންގެ އަތުން އޭނާ އަނުމް އުރާލައިފި އެވެ. އަދި ކާ މޭޒު ދޮށަށް އަނުމްގެ ކާން އިންނަ ގޮނޑި ޖައްސާލި އެވެ. މަންމަ އުރާލުމުން ދެން ގިނަ އިރެއް ނުވެ ކާން ލިބިދާނޭކަން އެ ކުޑަކުޑަ ކުއްޖާއަށް ވެސް ވިސްނުނީ ކަންނޭނގެ އެވެ. ރުއިން މަޑުވިއެވެ. އެރޭ އަނުމްއަށް ދޭން ތައްޔާރު ކޮށްފައި ހުރި ކާއެއްޗެހި ތައްޓަށް އެޅިއެވެ. އެކުއްޖާ ކާން ބޭންދުމަށްފަހު ކާމޭޒުމައްޗަށް ތަށިތައް ނަގަން ފެށިއެވެ. ރޭގަނޑުގެ ކެއުމަށް ތައްޔާރު ކުރިއެވެ. ބެލްކަނީގެ ދޮރު ހުޅުވާލައިގެން ދޮރުކަނީގައި ލެނގިލައިގެން އަސްލަން ހުއްޓެވެ. ނޯޔާގެ ކޮންމެ ހަރަކާތަކަށް ބަލާށެވެ. ނޯޔާ ކަންތައް އެ ކުރާގޮތުން އަސްލަންގެ ހިތަށް ވަރަށް އަސަރު ކޮށްފި އެވެ. ދެރަވެއްޖެ އެވެ. ކުރެވުނީ ކީއްކަން ނޯޔާ ބުނާނެނަމައޭ އޭނާ ހިތަށް އަރައެވެ. ނޯޔާ ވާހަކަ ނުދެއްކިޔަސް ދާގޮތަށް ގޮސް އޭނާގެ ގައިގާ ބައްދާލުމާއެކު ދެއަތުގެ ތެރޭ ހައްޔަރުކޮށްލަންވީއޭ ވެސް އޭނާ ހިތުގައި ވިއެވެ. އަދި ވަރަށް ލޯބިވެޔޭ، ތިހެން ނުހަދާށޭ ބުނެ ނޯޔާގެ ދެއަތާއި މޫނުގައި ބޮސްދޭން އަސްލަންގެ ހިތް ރޮމުންދިޔައެވެ.\nކުދީން ނިދުމުން އެ ކޮޓަރިން އަސްލަން ނުކުތެވެ. ނާއުންމީދުވެ ހުރެއެވެ. ނަމަވެސް ކޮޓަރި ކައިރީ ހުއްޓިލައިގެން ހުރި ނޯޔާ އޭނާއަށް ފެނިއްޖެ އެވެ. ބޮޑު އެއްފިޔަޅު އޭނާ އަޅާލި ކަހަލައެވެ. ހަލުވިކަމާއެކު އޭނާ އައިސް ހުރީ ނޯޔާގެ ކައިރީ އެވެ.\n"އަހަރެން ވަރުބަލިވެއްޖެ." ނޯޔާ ބުންޏެވެ.\n"އަހަރެން ކީއްކޮށްދޭންވީ؟." އަސްލަން އަހާލީ ނުހަނު އަވަހަށެވެ.\n"ބްރޭކެއް... މި ލައިފްއިން ބްރޭކެއް." ނޯޔާ އިސްޖަހާލީ ހިތާ ދެކޮޅަށް ބުނީތީ އެވެ.\n"ނޯޔާ." ތި އެދެނީ ކޮންކަމަކަށްހޭ އަހާ ފަދައިން އަސްލަން ގޮވާލި އެވެ. ނޯޔާގެ އަތުގައި ހިފާލެވެން އުޅުނެވެ. ނަމަވެސް އެއަށްވުރެ ކުރީން ނޯޔާ ދެއަތް އުރާލައިފި އެވެ. އެހެންވެ ދިއްކޮށްލެވުނު އަތް އަސްލަން ވެސް ދުރުކޮށްލީ އެވެ. ކުރިމަތީ ނޯޔާ ހުރިއިރު ވެސް އަސްލަންއަށް ހީވަނީ އެތައް މޭލެއް ދުރުގައި ނޯޔާ ހުއްޓިލައިގެން ހުރި ހެންނެވެ.\n"މަންމަ ކައިރިއަށް ދާން އަހަރެން ނިންމައިފިން." ނޯޔާ ބުނެލި އެވެ. އަސްލަން ސިހުނެވެ. އެ މޫނުން ފާޅުވި އަސަރުތަކުން އޭނާގެ ބޯމައްޗަށް އުޑު ވެއްޓުނު ފަދައެވެ.\n"ކޮންއިރަކުން އަންނާނީ؟" އަސްލަން އަހާލި އެވެ.\n"ދެ ދުވަސް." ނޯޔާ އިސްޖަހައިގެން ހުރެ ބުނެލި އެވެ.\nއަސްލަންގެ ހިމޭންކަން ދިގުލައިގެން ދިއުމާއެކު ނޯޔާއަށް އިސްއުފުލާ ލެވިއްޖެއެވެ. އެސްފިޔަ ޖަހާލަން ހަނދާންނެތިފައި ހުރި މީހަކުހެން އަސްލަން ބަލަން ހުއްޓެވެ. އެ ދެ ލޮލުގެ ތެރެއަށް ގެނބިގެންދާން ނޯޔާގެ ހިތް އެދުނެވެ. އެއާއެކު އޭނާ އެދުނަސް ފޮނުވާނުލާން ނޯޔާއަށް ހިތުގެ ފުންމިނުން އެދެވުނެވެ. އަސްލަންއާ ދުރަށް ނުދެވޭނެއޭ ބުނާ އަޑު އަހަން ނޯޔާގެ ހިތް ތެޅިތެޅި އޮތެވެ.\n"އެންމެ ރަނގަޅު." މަޑު އާހެއް ފަދައިން އަސްލަން ބުނެލި އެވެ. އަދި ނުހަނު އަވަހަށް އޭނާ އެނބުރިލައިފި އެވެ. ނޯޔާއަށް ފުރަގަސް ދިނީއެވެ. ވަގުތުކޮޅަކަށް ހުއްޓުން އަރާފައި އެގޮތުގައި އަސްލަން ހުއްޓެވެ. ދެން އޭނާ މަޑުމަޑުން ގޮސް ނުކުތީ ބެލްކަންޏަށެވެ.\nއަސްލަންއަށް ބަލަން ހުރި ނޯޔާގެ ލޮލުން އޭގެ މަގާމު ދޫކޮށް ކަރުނައިގެ ސައިލެއް އޮހިގަތެވެ. ނަމަވެސް ދެ ލޯ ފުހެމުން އޭނާ އެ އެޕާޓްމެންޓުން ނުކުތެވެ. ލެއްޕުނު ދޮރު އަސްލަން ދުވެފައި އައިސް ހުޅުވާލި އެވެ. ލިފްޓުގެ ދޮރު ލެއްޕުނު ހިނދު ހިތާއި ނަފްސުން ބައެއް އުނިވެއްޖެކަމުގެ އިހްސާސް ކުރެވުނެވެ.\n"ކިހިނެއް މިވީ؟ އެކަމަކު ނުދާށޭ ބުނިނަމަ ނޯޔާ މަޑުކުރާނެތަ؟" އަސްލަން އެނބުރި އެޕާޓްމެންޓަށް ވަނެވެ. ބަދިގޭ ކަބަޑުތަކުގެ މަތީ އޮތް މާބޮނޑި ފެނި އޭގެ ކައިރިއަށް އައެވެ. އެއީ ކުދީން ގޮވައިގެން ހަވީރު އޭނާ ނުކުމެގެން ދިޔައިރު އެގޭގައި އޮތް އެއްޗެއް ނޫނެވެ. ކާމޭޒުމަތީ އޮއްވާ އެތަނަށް ގެނައީ ވެސް ނޯޔާއެވެ. އަސްލަން މާބޮނޑި ނެގިއެވެ. ކާޑުކޮޅު ފެނި އޭގައި އޮތް އެއްޗެއް ބެލިއެވެ.\n"ނޯޔާއަށް އައި ބަދަލަކީ މި މާބޮނޑިތަ؟ އެމް!... އެއީ ކާކު؟ ލޯބިވެޔޭ... މީ ކާކު؟. ނޯޔާއަކީ މީހެއްގެ އަނތްބެއް. އަހަރެންގެ އަންހެނުން. އެވަރު މި މީހަކަށް ނޭނގުނީތަ؟ ނޫނީ ގަސްދުގައިތަ؟" ހިޔާލުތަކުގައި އަސްލަން ކޮށިއެރިއެވެ. މާބޮނޑި ހޫރާލެވުނެވެ. ދެން ފެންފޮދެއް ބޯން އަވަސްވިއެވެ.\n"ނޯޔާ... ދަރިފުޅު އެކަނިތަ؟" ދޮރު ހުޅުވާލި ރޫމާއަށް ނޯޔާގެ ފަހަތުން ހޯދާލެވުނެވެ. ހާސްވެ ކަންބޮޑުވީ ނޯޔާގެ މޫނު ފެނިފައެވެ. ރޮއެފަކަން އެހެރީ އެނގިއެވެ. އަވަހަށް ދަރިފުޅުގެ ކޮނޑުގައި ހިފާ ކައިރިކޮށްލުމާއެކު އެތެރެއަށް ވެއްދިއެވެ.\n"މަންމާ، މިގޭގަ މިރޭ މަޑުކޮށްލެވިދާނެތަ؟" ނޯޔާގެ އަޑު ކުރެހުނެވެ. ދެ ލޮލަށް ޖަވާމާ ކަރުނަ ނުހިފެއްޓިގެން އޭނާ އިސްޖަހާލީއެވެ.\n"ނޯޔާގެ ކޮޓަރި ހުންނާނެ. އަވަހަށް ހިނގާ." ރޫމާ ބުންޏެވެ. އޭނާ ނޯޔާ ގޮވައިގެން އައިސް ކޮޓަރިއަށް ވަނެވެ. އެނދު ފެނިފައި އޭނާ ނެތަސް އެ މަންމަ އެނދުގެ ތަންމަތި ބަދަލުކުރާކަން ނޯޔާއަށް އެނގުނެވެ. އެނދުގައި އިށީނުމާއެކު މަންމަގެ ގާތުން ނޯޔާ އެދުނީ ނިދާލަން ބޭނުންވާ ކަމެވެ. އެއާއެކު ރޫމާ ބޯޖަހާލީ ދަރިފުޅު އެކަނިވެލަން ބޭނުންވަނީކަން އެނގޭތީއެވެ. ނޯޔާގެ ބޮލުގައި ބޮސްދީފައި އަރާމުކޮށް ނިދާލަން ބުނެ ރޫމާ ނުކުތީއެވެ.\n"ނޯޔާ ކީކޭތަ އެކީ؟ އެމަންޖެ ގޮވައިގެން ކޮޓަރިއަށް ތިދިޔައީޔޯ! އަސްލަން ނާދޭތަ؟" ރޫމާ ސިޓިންރޫމަށް ނުކުތްތަން ފެނި އައްޔޫބް ވާހަކަދައްކަން ފެށިއެވެ.\n"މިރޭ ވާހަކަދެއްކުން ރަނގަޅެއްނުވާނެ. ހީވަނީ ވަރަށް ބޮޑު ދެބަސްވުމެއް އެ ދެކުދީން ދެމެދު ހިނގައިފިހެން. ނޯޔާ އެ އައީ ރޮމުންރޮމުން. އަދި އިނީ ހުއްޓާލާ ގޮތަކަށް ނޫން. މިރޭ އޭނާ ވިސްނަން ވަގުތު ދޭންވާނެ. މާދަން ހެނދުނުން އަހަރެމެން އޮޅުންފިލުވަން އުޅޭނީ. ވަރުބަލިވެފަ ހުރިހެން ހީވޭ... އަންނާނަން ޖޫސްތަށްޓެއް ދީފައި." އައިސްއަލަމާރި ކައިރީ ހުއްޓިލި ރޫމާ ވާހަކަދެއްކިއެވެ. އައްޔޫބުގެ މޫނަށް ހައިރާންކަމާއި އެއްވަރަށް ހާސްކަން ވެރިވިއެވެ.\nދިގު ރެއެކެވެ. ދެ ނަފްސު ތިބީ ދެ ތަނުގައެވެ. އެއްފުރާޅުން ބޭރުގައެވެ. އަސްލަންއާއި ނޯޔާގެ ލޮލުގައި ވެސް ނިންޖެއް ނެތެވެ. ވިސްނާވިސްނާ އަސްލަންގެ ބޮލުގައި ރިހެނީއެވެ. ރޮއެރޮއެ ނޯޔާ ހިނދެން ކައިރިވަނީއެވެ. ދެ މީހުންގެ އުޅުން ހުރީ އެއްގޮތަކަށެވެ. އެނދުގައި ނޯވެވުމުން ތެދުވަނީއެވެ. އިށީނދެ ނީނދެވުނުން ކޮޅަށް ހުރެއެވެ. ދެކޮޅަށް ހިނގައެވެ. އަނެއްކާ ވެސް އޮށޯވެއެވެ. މިގޮތަށް ތަކުރާރު ކުރެއެވެ.\nފަތިސްވެ އާ ދުވަހެއް ފެށިއްޖެއެވެ. ވަރުބަލިކަމާއެކު އެނދު ހުރަހަށް ކުރުގެޅިލައިގެން ނޯޔާ އޮތެވެ. ފަތިސް ނަމާދުން ފައިބައިގެން އައިސް ރޫމާ އެ ކޮޓަރިއަށް ވަނެވެ. ދަރިފުޅު ފެނުމާއެކު ހިތަށް އުނދަގޫވިއެވެ.\n"ދެމަފިރިންގެ ކަމެއްކަން އެނގޭ. އެހެންވިޔަސް މަންމައާ ހިއްސާ ކުރެވިދާނެތަ؟ ދަރިފުޅު ކޮންމެވެސް ކަމަކާ ވަރަށް ދެރަވެއްޖެކަން އެނގޭ." ރޫމާ ވާހަކަދެއްކިއެވެ. ނޯޔާ ހިމޭންވެ އޮތީއެވެ. ދަރިފުޅުގެ ފައިގައާއި އަތުގައި ރޫމާ ފިރުމިއެވެ. އަނެއްކާ ވެސް ވާހަކަދެއްކިއެވެ.\n"މަންމަ ކަމެއް ބޭނުންވީމަ ބައްޕައަށް އެނގޭ. މަންމަ އުފާކޮށްދޭން ކުރާނީ ކީއްކަން ވެސް ބައްޕައަށް އެނގޭ. ނޫންތަ މަންމާ!." ނޯޔާ ވާހަކަދެއްކިއެވެ. ރޫމާ ހިނިތުންވެލިއެވެ.\n"ހުރިހާ ފަހަރަކުނޫން. ނޯޔާއަށް މިހާރު ތިފެންނަ ބައްޕަ... މި މަންމައާއެކު އުޅޭތާ ކިތައް އަހަރު މިވީ. އަހަރެމެން އަންހެނުންނަށް ވާގޮތެއް އެއީ. އަހަރެމެން ބޭނުންވާގޮތް، އަހަރެމެންގެ ހިތުގައި އޮންނަ އެއްޗެއް. ފިރިންނަށް އެނގެން ޖެހޭނެއޭ. އެކަމަކު އެހެންވާނީ ކިހިނެއް؟ އެމީހުންނަކީ ވަހީ އިއްވެވޭ ބަޔަކީތަ. ހުރިހާ ކަމެއް އެނގެން... އެއީ ވެސް އަހަރެމެން ފަދަ އިންސާނެއް. ހިތުގާ އޮންނަ އެއްޗެއް އެނގުމެއްނުވޭ. ހިތުގައި އޮންނަ ކަންތައް ކިޔާދޭންވީ އެހެންވެ. ރުހޭ ކަންތަކާއި ނުރުހޭ ކަންތައްތައް، ލޯބިކުރާ ކަންކަމާއި އެކަމަކުން ފޫހިކަން ގެނެސްދޭ ކަންކަން ވެސް... މިހެން ގޮސް ހުރިހާކަމެއް. އަނބިމީހާގެ ގޮތް އެންމެ ރަނގަޅަށް ކިޔާދޭން އެނގޭނީ ހަމަ އެ އަނބިމީހާއަށް، ފިރިމީހާގެ ގާތުން ކަމެއް އެނގެން ބޭނުންވެއްޖެނަމަ އަވަހަށް އަހަންވާނެ، އެކަކުއަނެކަކު ދަސްވާނީ އޭރުން. ދެމަފިރިންގެ ގުޅުން ބަދަހިވާނީ އޭރުން. ދެ މީހުންގެ ހުރި އެއްގޮތް ކަންތަކާއި ނުގުޅޭ ކަންކަން ދަސްކުރަން ފަސޭހަވާނެ... ދަރިފުޅުގެ ބައްޕައަކީ މަންމަދެކެ ލޯބިވާ ފިރިއެއްކަން ޔަގީން. އަނބިމީހާ ބޭނުންވާގޮތް ހާމަކުރުމުން ލޯބިވާ ފިރިއަކު އެކަން އަބަދަށް ހަނދާން ބަހައްޓާނެ. އައްޔޫބު ބަހައްޓާ ފަރުވާތެރިކަމުގެ އަސްލަކީ އެއީ. މަންމަ ވެސް ބައްޕަ ވެސް އެންމެ އިސްކަމެއް ދޭ ކަމަކީ އެއީ. ކޮންމެ ކަމެއް ވިޔަސް އަހަރެމެން މަޝްވަރާކުރަން. ބައެއްފަހަރު އަހަރެމެންނަށް އަނެކާ ހިތަށް އަރާފާނޭ އެއްޗެއް ނޭނގޭތީ ބައެއް ވާހަކަތައް ނުބުނެ ހުރެވޭ. މަންމަގެ ނަޒަރުގައި އެއީ އެއްގޮތަކަށް ވެސް ކަމުދާ ގޮތެއް ނޫން. ނުބުނެ ހުރުމުން ޝައްކުތަކާއި ވަހުމްތައް ވާނީ އިތުރު." ނޯޔާ ބޯހިއްލާލައި އެނދުމަތީ ދެމެމުން އައިސް ރޫމާގެ އުނގުގައި ބޯ އަޅާލިއެވެ.\n"އަނުމް މިހާރު ހޭލާނެ. ބުއްފުޅިބޯން ބޭނުންވާނެ. މަލްކޮއަށް ނުގޮވަންޏާ ނިދަން އޮވެދާނެ... ދެން މިރޭ ނިދާނީ އެހާލަހުން. ސާރާ އަހާނެ ހެނދުނު ސައިބޯން ހުރީ ކޯއްޗެއްތޯ." ރޮމުންރޮމުން ނޯޔާ ވާހަކަ ދެއްކި އެވެ.\n"މަންމައަކަށްވުމަށްފަހު ދަރީން ދޫކޮށް ނުލެވޭނެ. ދަރިފުޅާއެކު އެކުދީން ގެނައިނަމަ." ނޯޔާގެ ބޮލުގައި ފިރުމިއިރު ރޫމާގެ ތުންފަތުގައިވީ ލުއި ހިނިތުންވުމެކެވެ. ހޫންއެކޭ ބުނެލާ ފަދަ އަޑެއް ލައްވާލުމާއެކު މަންމަގެ އުނގުގައި ނޯޔާ މޫނު ފޮރުވާލީއެވެ.\nމެންދުރުވީއިރު އަސްލަންގެ ހިތަށް ކުޅަދާނައެއް ނުވިއެވެ. ނޯޔާ ބުނިހެން ދެ ދުވަސް ނުދެވޭނެތީ އެވެ. އޭނާގެ އެހާ ކެތްތެރިކަމެއް ނެތީއެވެ. ނޯޔާއާއި ނުލާ އުޅުން ދަތިވޭނަކަށް ވީމައެވެ. ތިން ކުދީން ގޮވައިގެން ގެއިން އަސްލަން ނުކުތީ ނޯޔާ މެންގެއަށް ދާށެވެ. ލޯބިވާ އަނބިމީހާއާއި ކުދީންގެ ގޮވަމުންދިޔަ މަންމަ ބަލާއެވެ. އޭނާ ނޯޔާ ނުލާ އެނބުރިއެއް ނާންނާނެއެވެ. އެންމެންގެ ތެރޭ އާދޭސް ކުރަން ޖެހުނަސް އެކަން ކުރާނެއެވެ. ވީގޮތެއް އޮޅުންފިލުވާނެއެވެ. ނޯޔާ އެދޭ ގޮތަކަށް އެދޭ ކަމެއް ކޮށްދޭނެކަމުގެ ޔަގީންކަން ދޭނެއެވެ. ނޯޔާ ބުނި ކޮންމެ ކަމެއް އަސްލަން ކުރާނެއެވެ. އޭނާ ހުރީ އެ ޔަގީންކަމުގައެވެ. ތައްޔާރުވެއެވެ.\nބެލް ޖެހިތާ ގިނައިރެއް ނުވަނީސް ދޮރު ހުޅުވީ ރޫމާއެވެ. އަސްލަންއާއި ތިން ކުދީން ފެނުމުން ރޫމާއަށް ނަގައިގަނެވުނެވެ. ހިނިތުންވުމަކާއެކު ވަންނާށޭ ރޫމާ ބުނީ އުފަލާއެކު މަރުހަބާ ކިޔާ ފަދައިންނެވެ.\n"މަންމާ... ނޯޔާ." އަސްލަންގެ އަޑުގައި ވަނީ ޖެހިލުންވުމެވެ. ހިނދުކޮޅަކަށް ވިޔަސް ރޫމާ ހުއްޓުން އެރިއެވެ. ކައިވެންޏަށް ފަހު އޭނާއަށް މަންމާއޭ އަސްލަން އެ ގޮވާލީ ފުރަތަމަ ފަހަރަށެވެ. އަބަދުވެސް ރޫމާ ކުރިމަތީ އަސްލަން ފެންނަނީ ލަދުން އިންނަ ތަނެވެ. އެކަމަކު މިއަދު އެފަދަ އަސަރެއް ނުފެނެއެވެ. އޭގެ ބަދަލުގައި ކަމަކާ ކުރިމަތިލާން ތައްޔާރުވެ އައިސް ހުރި ފަދައެވެ.\n"މި މަންޖެ މަންމައަށް ދޭންވީނު. ދޭބަލަ އެތެރޭ ހުރި ކޮޓަރިއަށް. އެބައޮތް ކޮޓަރީގަ." ރޫމާ ބުނެލިއެވެ. ޝުކުރުވެރި ބެލުމަކާއެކު އަސްލަން ބޯޖަހާލިއެވެ. ރޫމާއަށް އަނުމް ދީފައި އަސްލަން ހިނގައިގަތެވެ.\nނޯޔާގެ ކޮޓަރީގައި ޓަކި ދީފައި އަސްލަން ދޮރު ހުޅުވިއެވެ. އެނދުގެ ބޯލާކޮޅު ފަޑީގައި ލެނގިލައިގެން އިން ނޯޔާއަށް ލިބުނީ ސިހުމެކެވެ.(ނުނިމޭ)


30 ނޮވެމްބަރ 2009\n30 ނޮވެމްބަރު 2009\nމައްކާ / ރޭގަނޑު 9:30\nމިއަހަރުގެ ޙައްޖުގެ އަޅުކަން އަދާކުރުމަށްފަހު ދިވެހި ހުރިހާ ޙައްޖުވެރިން މިއަދުގެ ވަގުތެއްގައި މިނާއިން މައްކާއަށް އަތުވެއްޖެއެވެ. މިއަދުގެ މެންދުރު ވަގުތު ޖަމްރާތަކަށް ހިލަ އުކުމަށްފަހު މައްކާއަށް ދަތުރުކުރި ހުރިހާ ޙައްޖުވެރިންވެސް މިއަދުގެ އިރުއޮއްސުމުގެ ކުރިން މައްކާއަށް ފޯރާފައިވާކަމަށް މައުލޫމާތު ލިބިފައިވެއެވެ.\nމިއަހަރުގެ ޙައްޖުގެ އަޅުކަން އަދާކުރުމަށްފަހު ދިވެހި ޙައްޖުވެރިން ތިންހަތަރު ދުވަހެއްގެ ތެރޭގައި އެނބުރި އެމީހުންގެ ޤައުމަށް ދިޔުމަށް ފުރަންފަށާނެކަމަށް ބައެއް ގުރޫޕްތަކުން މައުލޫމާތު ދެއްވައެވެ.\nމިއަހަރުގެ ޙައްޖުގެ އަޅުކަން އަދާކުރުމަށް އައި ޙައްޖުވެރިންގެ ޚަބަރުތައް ކަވަރު ކުރުމަށް ނޫރުލްއިސްލާމް ޓީމުންވަނީ ގިނަގުނަ މަސައްކަތްތަކެއް ކޮށްފައެވެ. މިގޮތުން ޓީވީއެމްއަށް ޚަބަރާއި ފޮޓޯއާއި ވީޑިއޯ ފޮނުވުމުގެ މަސައްކަތްވަނީ ކާމިޔާބުކަމާއެކު ކުރެވިފައެވެ. އަދި ފްލިކާރ ގައި ޙައްޖު 1430 ނަމުގައި ބައެއް ފޮޓޯތައް ޝާއިޢު ކުރެވިފައިވާނެއެވެ.\nބޮޑު އެއްވެސް ޙާދިޘާއަކާ ކުރިމަތި ނުވެ، ޙައްޖުވެރިންނަށް މިއަހަރުގެ ޙައްޖުގެ އަޅުކަން އަދާކުރުމުގެ ތައުފީޤް ދެއްވި ﷲ އަށް ޙަމްދާއި ޝުކުރު ދަންނަވަމެވެ. އަދި މި ޙައްޖު އަދާކުރުމަށްފަހު ޙަޔާތުގެ ބާކީއޮތް ދުވަސްތައް ހެޔޮ ގޮތުގައި ހޭދަ ކުރުމުގެ ތައުފީޤް ދެއްވުން އެދި އެއިލާހަށް ދުޢާ ދަންނަވަމެވެ.\n1430 ވަނަ އަހަރުގެ ޙައްޖުގެ އަޅުކަން އަދާކުރުމުގައި މިވަގުތު މިނާގައި ތިބި ދިވެހި ޙައްޖާޖީން މިއަދު މެންދުރުފަހު މިނާއިން އެނބުރި މައްކާއަށް ދިޔުމުގެ އެންމެފަހުގެ ތައްޔާރީތައް ވަމުން އެބަދެއެވެ.\nއަލްމަނާސިކް ގުރޫޕްގެ ޙައްޖުވެރިން، މައްކާއަށް ދިޔުމަށް ހަމަޖެހިފައިވަނީ މިއަދު މެންދުރު ވަގުތު ޖަމްރާއަށް ހިލަ އުކުމަށްފަހު އެނބުރި ފޭލިގެއަށް އައިސް، ބަހުގައެވެ. އެހެން ގުރޫޕްތަކުގެ ހައްޖުވެރިން ޖަމްރާއަށް ހިލައުކުމަށް ދާނީ މިއަދުގެ މެންދުރު ނަމާދަށްފަހުގައެވެ.\nމިހާތަނަށް މި ލިޔުން ކިޔާފައިވަނީ 1188 ފަހަރު


ވެންޓިލޭޓަރު މައްސަލައިގައިވާ މީހުން ޖަވާބުދާރީކުރަން އަނެއްކާ މައްސަލައެއް - DhiDaily\nވެންޓިލޭޓަރު މައްސަލައިގައިވާ މީހުން ޖަވާބުދާރީކުރަން އަނެއްކާ މައްސަލައެއް\nކޮވިޑް-19ގެ ތެރޭގައި ވެންޓިލޭޓަރުތައް ގަތުމުގައި ހިންގި ކޮރަޕްޝަންގެ މައްސަލައާ ގުޅިގެން އެ މައްސަލަ ބަލައިދީ އެކަމުގައި ޝާމިލުވާ ފަރާތްތައް ޖަވާބުދާރީ ކުރުމަށް ރައްޔިތުންގެ މަޖިލީހަށް އަނެއްކާވެސް މައްސަލައެއް ހުށަހަޅައިފިއެވެ.\nވެންޓިލޭޓަރު ކޮރަޕްޝަން މައްސަލައިގެ ފުރިހަމަ ތަހުގީގެއްކޮށް، އެކަމުގައި ޝާމިލުވާ ފަރާތްތައް އިންސާފުގެ ކުރިމައްޗަށް ގެނެސް، އެ ފައިސާ ހޯދުމަށް ގޮވާލައި މިއަދު ވަނީ މަޑުއްވަރީ ދާއިރާގެ މެމްބަރު އާދަމް ޝަރީފް ކުއްލި މައްސަލައެއް ހުށަހަޅާފައެވެ.\nއެ މައްސަލަ ކުއްލި މައްސަލައެއްގެ ގޮތުގައި ހުށަހެޅިއިރު ދެން ހުށަހަޅާފައިވަނީ އާންމު މައްސަލައެއްގެ ގޮތުގައެވެ. އެ މައްސަލަ ހުށަހަޅާފައިވަނީ ބިލެއްދޫ ދާއިރާގެ މެމްބަރު އަހުމަދު ހަލީމް އެވެ.\nހަލީމް ހުށަހެޅުއްވި މައްސަލައިގައި ބުނެފައިވަނީ ކޮވިޑް-19 އާ ގުޅިގެން ދިޔަ އަހަރު 75 ވެންޓިލޭޓަރު ގަތުމަށް އެގްޒެކިއުޓާސް ޖެނެރަލް ޓްރޭޑިން ކުންފުންޏަށް ހަވާލުކޮށްފައިވާ ކަމަށެވެ. އަދި އެ މަސައްކަތް ހަވާލުކޮށްފައިވަނީ އެއްވެސް ގެރެންޓީއަކާ ނުލާ އެޑްވާސްއަށް 31 މިލިއަން ރުފިޔާ އަށް ކަމަށް އެ މައްސަލައިގައި ބުނެއެވެ.\n”ނަމަވެސް މިއަދާ ހަމައަށް ވެންޓިލޭޓަރު ލިބިފައެއް ނުވޭ. އަދި ލިބޭނެ ކަމެއްވެސް ނޭނގޭ،“ ހަލީމް ވިދާޅުވިއެވެ.\nއެ ވައްކަމާ ގުޅިގެން ކުރެވޭނެ ދައުވާއެއް ނެތް ކަމަށް ޕްރޮސެކިއުޓާ ޖެނެރަލް ނިންމާފައިވާތީ އެ މައްސަލައަކީ އިތުރަށް އެކަމުގައި ބަލައި ޖަވާބުދާރީ ކުރަން ޖެހޭ ކަމެއް ކަމަށް އޭނާ ވިދާޅުވިއެވެ.\nއެހެންކަމުން އެކަމާ ގުޅިގެން މައްސަލައިގައި ޝާމިލުވާ ފަރާތްތަކުން ޖަވާބުދާރީކުރުވަން ޖެހޭނެ ކަމަށް އޭނާ ވިދާޅުވިއެވެ.,